Rahrashu Ge Binthah Plan Kurumuge Usoolu Himeney Bill Eh - Vaguthu\n3 މަސް ކުރިން ( އޮގަސްޓް 27, 2020 )\nރާއްޖޭގެ ރަށްރަށުގެ ބިންތައް ބޭނުން ކުރާ ގޮތުގެ ޕްލޭންތައް ނުވަތަ ލޭންޑް ޔޫސް ޕްލޭން އެކުލަވާލުމުގައި އަމަލު ކުރަން ޖެހޭ އުސޫލުތައް ހިމަނައި ރައްޔިތުންގެ މަޖިލީހަށް ބިލެއް ހުށަހަޅައިފިއެވެ.\nސަރުކާރުގެ ފަރާތުން ވިލުފުށި ދާއިރާގެ މެންބަރު ހަސަން އަފީފް ހުށަހެޅުއްވި ބިލްގައިވާ ގޮތުން، އެ ބިލްގެ ބޭނުމަކީ ދެމެހެއްޓެނިވި ގޮތެއްގައި ބިންތައް ބޭނުން ކުރާނެ ގޮތް ޕްލޭންކޮށް ތަރައްގީ ކުރުމުގައި އިދާރީ ދާއިރާތައް ލާމަރުޒީކޮށް ތަރައްގީ ކުރުމަށް މަގުފަހިވާނެ ގޮތަކަށް ސިޓީ އާއި ރަށްރަށުގެ ބިން ޕްލޭންކޮށް ހިންގުމާ ގުޅޭ އުސޫލުތައް ގާނޫނަކުން ކަނޑައެޅުން ކަމަށެވެ.\nހާއްސަ ސިނާއީ މަސައްކަތްތަކާ ގުޅޭ ގޮތުން ބިން ޕްލޭންކޮށް ހިންގުމާ ގުޅޭ އުސޫލުތައް ގާނޫނަކުން ކަނޑައެޅުމާއި، ބިން ތަރައްގީ ކުރުމުގެ ހުއްދަ ދޫކުރުމާއި، އެފަދަ މަސައްކަތްތައް ހިނގާ ނުހިނގާ ގޮތް ބަލައި، ބިން ތަރައްގީ ކުރާ ފަރާތްތައް ޖަވާބުދާރީ ކުރެވޭނެ ގާނޫނީ ނިޒާމެއް ގާއިމް ކުރުމަށް ބޭނުންވާ ގާނޫނީ އޮނިގަނޑެއް އެކުލަވާލުން ވެސް ބިލްގެ ބޭނުމެއްގެ ގޮތުގައިވެއެވެ.\nޕްލޭނިން އޮތޯރިޓީއާއި ޕްލޭނިން އެސެސްމަންޓް ކޮމިޓީ\nބިންތަކުގެ ޕްލޭންތައް އެކުލަވާލުމާއި ޕްލޭނިން ސިޔާސަތުތައް ކަނޑައެޅުމަށް ޕްލޭނިން މިނިސްޓަރަށް ލަފާ ދިނުމަށް އެ މިނިސްޓްރީގެ ދަށުގައި "ނޭޝަނަލް ޕްލޭނިން އޮތޯރިޓީ" ގެ ނަމުގައި އޮތޯރިޓީއެއް އުފައްދަން ޖެހޭނެ ކަމަށް ބިލްގައިވެއެވެ. އެއީ ބިލް ގާނޫނަކަށްވެ އަމަލު ކުރަން ފަށާތާ 30 ދުވަހުގެ ތެރޭގައި ކަމަށް ބިލްގައިވެއެވެ.\nނަމަވެސް އެއީ މުޅިން އާ އޮތޯރިޓީއެއް ނޫނެވެ. ބިލްގައިވާ ގޮތުން އެއީ މިހާރު ވެސް ޕްލޭނިން މިނިސްޓްރީގެ ދަށުގައިވާ ލޭންޑް ޔޫސް ޕްލޭންގެ ޑިޕާޓްމަންޓް އެ އޮތޯރިޓީއަށް ބަދަލު ކުރަނީއެވެ. ބިލް ގާނޫނަކަށްވުމާއެކު، އެ ޑިޕާޓްމަންޓްގައިވާ އެންމެހާ މުވައްޒަފުންނާއި ވަސީލަތްތައް އާ އޮތޯރިޓިއަށް ބަދަލުވެގެން ދާނެއެވެ.\nޕްލޭނިން އޮތޯރިޓީގައި މިނިސްޓަރަށް ލަފާ ދިނުމަށް ޕްލޭނިން އެސެސްމަންޓް ކޮމިޓީއެއް އެކުލަވާލަން ވެސް ބިލްގައިވެއެވެ. ނުވަ މެންބަރުންގެ މައްޗަށް އެކުލަވާލަން ޖެހޭ އެ ކޮމިޓީއަށް މެންބަރުން އައްޔަންކޮށް ވަކި ކުރާނީ ރައީސުލްޖުމްހޫރިއްޔާއެވެ. އަދި ކޮމިޓީގެ މެންބަރު ކަމުގައި މެންބަރަކަށް ހުރެވޭނީ ފަސް އަހަރުގެ އެއް ދައުރަކަށް ކަމަށް ބިލްގައިވެއެވެ.\nކޮމިޓީގައި ތިބޭނެ މެންބަރުންނަކީ މިނިސްޓްރީގެ މުވައްޒަފުންގެ ތެރެއިން މިނިސްޓަރު ކަނޑައަޅާ ފަރާތަކާއި، ފިޒިކަލް ޕްލޭނިން ނުވަތަ އާބަން ޕްލޭނިން ދާއިރާގެ ބޭފުޅަކާއި، އާކިޓެކްޗާ ނުވަތަ ސިވިލް އިންޖިނިއަރިން ދާއިރާގެ ބޭފުޅަކާއި، ތިމާވެށި ނުވަތަ ސަސްޓެނައިބިލިޓީގެ ދާއިރަގެ ބޭފުޅަކާއި، ހެރިޓޭކް ނުވަތަ ކޮންސަވޭޝަންގެ ދާއިރާގެ ބޭފުޅެކެވެ.\nއިގްތިސާދު ނުވަތަ މާލީ ދާއިރާގެ ބޭފުޅަކާއި، ރިއަލް އެސްޓޭޓް މެނޭޖްމަންޓް އެންޑް ވެލުއޭޝަންގެ ދާއިރާގެ ބޭފުޅަކާއި، ބޯހިޔާވަހިކަން ނުވަތަ އިޖްތިމާއީ ދާއިރާގެ އިިމްލުގެ ދާއިރާގެ ބޭފުޅަކާއި، ޕްލޭނިން ދާއިރާ ތަމްސީލު ކުރާ އަމިއްލަ ޖަމިއްޔާގެ މެންބަރެއް ވެސް ކޮމިޓީގައި ތިބެން ޖެހޭނެ ކަމަށް ބިލްގައިވެއެވެ.\nޕްލޭނިން އިދާރާތަކާއި ފަސް ބާވަތެއްގެ މާސްޓާ ޕްލޭން އެކުލަވާލުން\nބިލުގައިވާ ގޮތުން ޕްލޭނިން އިދާރާތަކުގެ ގޮތުގައި ބަލަނީ ޕްލޭނިން މިނިސްޓްރީ އާއި ސިޓީ ކައުންސިލްތަކާއި ރަށު ކައުންސިލްތަކާއި މީހުން އާބާދު ކުރުމުގެ މަޝްރޫއުތައް ޕްލޭން ކުރާ އިދާރާތަކާއި ސިނާއީ މަޝްރޫތައް އެކުލަވާލާ އިދާރާތަކާއި ފަތުރުވެރިކަމާއި އިގްތިސާދީ ހާއްސަ ސަރަހައްދުތައް ތަރައްގީ ކުރުމަށް އެކުލަވާލާ އިދާރާތަކެވެ.\nމި އިދާރާތަކުން ފަސް ބާވަތެއްގެ އާބަން ޑިވެލޮޕްމަންޓްގެ ޕްލޭނިން އެކުލަވާލެވޭނެ ކަމަށް ބިލްގައިވެއެވެ.\nފުރަތަމަ ބާވަތަކީ ރީޖަނަލް ޑިވެލޮޕްމަންޓް މާސްޓާ ޕްލޭންއެވެ. މިއީ ރާއްޖެ ލާމަރުކަޒީ ގޮތުން ތަރައްގީ ކުރުމަށް ސަރުކާރުން ކަނޑައަޅާ ސިޔާސަތުގެ ދަށުން ކަނޑައެޅޭ ސަރަހައްދުތަކަކަށް ތައްޔާރު ކުރާ ޕްލޭންތައް ކަމަށް ބިލްގައިވެއެވެ.\nދެވަނަ ބާވަތަކީ ސިޓީ ޑިވެލޮޕްމަންޓް މާސްޓާ ޕްލޭންއެވެ. މިއީ ސިޓީއެއްގެ ގޮތުގައި ކަނޑައަޅާފައިވާ ރަށް ނުވަތަ ސަރަހައްދަކަށް ލޭންޑް ޔޫސް ޕްލޭން ހިމެނޭ ގޮތުން ތައްޔާރު ކުރާ ޕްލޭންތައް ކަމަށް ބިލްގައިވެއެވެ.\nތިން ވަނަ ބާވަތަކީ އައިލެންޑް ޑިވެލޮޕްމަންޓް މާސްޓް ޕްލޭންއެވެ. މިއީ މީހުން ދިރިއުޅޭ ރަށްތަކުގެ ގޮތުގައި ކަނޑައަޅާފައިވާ ރަށްތަކާއި އެ ރަށްރަށުގެ އިހްތިސާސްގެ ގޮތުގައި ކަނޑައަޅާފައިވާ ސަރަހައްދު ހިމެނޭ ގޮތަށް ލޭންޑް ޔޫސް ޕްލޭން ހިމަނައި ތައްޔާރު ކުރާ ޕްލޭންތައް ކަމަށް ބިލްގައިވެއެވެ.\nހަތަރު ވަނަ ބާވަތަކީ އާބަން ޑިވެލޮޕްމަންޓް މާސްޓާ ޕްލޭންއެވެ. މިއީ ވަކި މަޝްރޫއެއް ނުވަތަ ވަކި ހާއްސަ ސަރަހައްދެއްގެ ގޮތުގައި ތަރައްގީ ކުރުމަށް ރައީސުލްޖުމްހޫރިއްޔާ ކަނޑައަޅާ ސަރަހައްދަކަށް ތައްޔާރު ކުރާ ޕްލޭންތައް ކަމަށް ބިލްގައިވެއެވެ.\nބިން ބޭނުން ކުރެވޭނީ އޮތޯރިޓީން ޕްލޭން ފާސްކުރުމުން\nރަށްރަށާއި ސިޓީތަކުގެ ބިންތައް ބޭނުން ކުރާނެ ގޮތުގެ ޕްލޭންތައް ސިޓީ ނުވަތަ ރަށު ކައުންސިލްތަކުން އެކުލަވާލައި ޕްލޭނިން އޮތޯރިޓީއަށް ފޮނުވަން ޖެހެއެވެ. ޕްލޭނިން އޮތޯރިޓީން ޕްލޭން ފާސްކުރުމުން އެ ގޮތަށް ބިން ބޭނުން ކުރުމުގެ މަސައްކަތް ފެށޭނެއެވެ.\nމީގެ އިތުރުން ޕްލޭނިން މިނިސްޓްރީ އާއި މީހުން އާބާދު ކުރުމުގެ މަޝްރޫއުތައް ޕްލޭން ކުރާ އިދާރާތަކާއި، ސިނާއީ މަޝްރޫއުތައް އެކުލަވާލާ އިދާރާތަކާއި، ފަތުރުވެރިކަމާއި އިގްތިސާދީ ހާއްސަ ސަރައްހަދުތައް ތަރައްގީ ކުރުމަށް އެކުލަވާލާ އިދާރާތަކުން ތައްޔާރު ކުރާ ޕްލޭންތައް ވެސް ޕްލޭނިން އޮތޯރިޓީއަށް އެ ޕްލޭނެއް ފާސްކުރަން ފޮނުވަން ޖެހޭނެއެވެ.\nއަމިއްލަ ފަރާތަކުން ނުވަތަ ކުންފުންޏަކުން ބިމެއް ބޭނުން ކުރަން ބޭނުންވާ ނަމަ އެ ކަމުގެ ހުއްދައަށް އެދި ހުށަހަޅަން ޖެހޭނެއެވެ. އެއީ ރަށެއް ނުވަތަ ސިޓީއެއް ނަމަ އެ ރަށެއް ނުވަތަ ސިޓީއެއްގެ ކައުންސިލަށެވެ. އެހެން ހާއްސަ ސަރަހައްދެއް ނަމަ އޮތޯރިޓީއަށެވެ. ހުއްދަ ދިނުމުން ބޭނުން ކުރާނެ ގޮތުގެ ޕްލޭން އެކުލަވާލައި އެ ޕްލޭންއެއް ވެސް ފޮނުވަން ޖެހޭނެއެވެ.\nމީގެ އިތުރުން، ރާއްޖޭގައި ހަރަކާތްތެރިވާ އާބަން ޕްލޭނިންގެ ފަންނުވެރިން އޮތޯރިޓީގައި ރަޖިސްޓްރީ ކުރަން ޖެހޭނެ ކަމަށް ވެސް ބިލްގައިވެއެވެ. ބިލްގައިވާ ގޮތުން ޕްލޭނިންގެ މަސައްކަތްތައް ހަވާލުކޮށް އެ މަސައްކަތްތައް ކުރެވޭނީ އޮތޯރިޓީގައި ރަޖިސްޓްރީވެފައިވާ ފަރާތްތަކަށް އެކަންޏެވެ.\nޕްލޭނިން ގާނޫނާ ހިލާާފުވާ ފަރާތްތަކަށް ޖޫރިމަނާއެއް\nޕްލޭނިން ގާނޫނާ ހިލާފުވާ ފަރާތަކީ އަމިއްލަ ފަރުދެއްނަމަ 15،000 ރުފިޔާއަށް ވުރެ ބޮޑު ނޫން އަދަދަކުން ޖޫރިމަނާ ކުރުމުގެ އިހްތިޔާރު އޮތޯރިޓީއަށް ލިބިގެންވާ ކަމަށެވެ. ގާނޫނީ ޝަހްސެއްނަމަ 30،000 ރުފިޔާއަށް ވުރެ ބޮޑު ނޫން އަދަދަކުން ޖޫރިމަނާ ކުރެވޭނެ ކަމަށެވެ. ޕްލޭނިން އިދާރާއެއް ނަމަ 50،000 ރުފިޔާއަށްވުރެ ބޮޑު ނޫން އަދަދަކުން ޖޫރިމަނާ ކުރެވޭނެއެވެ.\nގާނޫނާ ހިލާފު އަމަލެއް ތަކުރާރުކޮށްފި ނަމަ، އަމިއްލަ ފަރުދެއް 50،000 ރުފިޔާއަށް ވުރެ ބޮޑު ނޫން އަދަދަކުން ޖޫރިމަނާ ކުރެވޭނެ ކަމަށް ބިލްގައިވެއެވެ. ގާނޫނީ ޝަހްސެއްނަމަ 100،000 ރުފިޔާއަށް ވުރެ ބޮޑު ނޫން އަދަދަކުން ޖޫރިމަނާ ކުރެވޭނެ ކަމަށް ބިލްގައިވެއެވެ.\nއޮގަސްޓް 27, 2020 10:14\nމިހާތަނަށް ލޭންޑް ޔޫސް ޕްލޭން ނެހެދި ހުރި ހުރިހާ ރަށެއްގެ އެ ރަށެއްގެ މުޅި އިޚްތިސާަސް ހިމެނޭ ބިމާއި ފަރާއި ފަޅު ހިމެނޭ ގޮތަށް، މިގާނޫނު ގާނޫނަކަށްވާތާ 1 އަހަރު ތެރޭގައި ލޭންޑް ޠޫސް ޕްލޭން ހަދާ ނިންމުމަށް ހިމެނިފައި އޮންނާނޭ ނަމަ\nއޮގަސްޓް 27, 2020 14:20\nރަށްރަށަށް ދަތިކުރުމުގެ ފިޔަވަޅު އަޅަނީ. ތާހިރުވެއްޖެއެއްނު.


Simeone Ah Malaamaiyyy Koh Ufaafaalhu Kuri Massalaigai Ronaldo Ah Suspension Eh Naadhey - Vaguthu\nޔޫއެފާ ޗެމްޕިއަންސް ލީގުގެ ގަދަ 16ގެ ދެވަނަ ލެގުގައި އެތުލެޓިކޯ މެޑްރިޑު ކައިރީ ހެޓްރިކް ހެދުމަށްފަހު، ޔުވެންޓަސްގެ ތަރި ކްރިސްޓިއާނޯ ރޮނާލޯ އުފާފާޅު ކުރުމަށް ޑިއޭގޯ ސިމިއޯނީއަށް މަލާމާތް ކުރި މައްސަލަ ޔޫއެފާއިން ބަލާ ނިންމުމަށްފަހު ފިޔަވަޅު އަޅައިފިއެވެ.\nއެ މައްސަލަ އެތުލެޓިކޯއިން ޔޫއެފާއަށް ހުށަހެޅި އިރު، މައްސަލައިގައި ރޮނާލްޑޯއަށް ދެ މެޗުގެ ސަސްޕެންޝަނެއް ކުރިމަތިވާނެ ކަމަށް ގިނަ މީޑިއާތަކުން ބުނެފައިވެއެވެ. އެހެން ނަމަވެސް އެ މައްސަލަ ބެލުމަށްފަހު ޔޫއެފާއިން ރޮނާލްޑޯއަށް ދިން އަދަބަކީ ޖޫރިމަނާ ކުރުމެވެ. 17،700 ޕައުންޑުން ރޮނާލްޑޯ ޖޫރިމަނާ ކޮށްފައިވާ އިރު، ފުރަތަމަ ލެގުގައި ސިމިއޯނީ އެފަދަ ގޮތަކަށް އުފާފާޅުކުރުމުން، ޔޫއެފާއިން ވަނީ އޭނާވެސް 17،000 ޕައުންޑުން ޖޫރިމަނާ ކޮށްފައެވެ.\nޔުވެންޓަސްއިން އަޔެކްސްއާ ދެކޮޅަށް އޮތް ކުއާޓާ ފައިނަލް ދެ މެޗަށް ރޮނާލްޑޯ ސަސްޕެންޑްވާނެ ކަމަށް ބެލެވުނު ނަމަވެސް، މިއަދު އޮތް ޔޫއެފާ ޑިސިޕްލިނަރީ ކޮމިޓީގެ ބައްދަލުވުން ނިންމާފައި ވަނީ ރޮނާލްޑޯ ޖޫރިމަނާ ކުރުމަށެވެ.


އައިނާ (2) 15 | Esfiya - Dhivehi Vaahaka Site\nއައިނާ ލާން ވެގެން ދިޔައީ ހިޝާން އެވެ. ކާރުގައި އަޝްހާވެސް ގެއަށްލައިފައި އެދެމީހުން ދިޔައެވެ. ބޭބީ ނެރުމުގެ ކުރިން އާޝިޔާ ދިޔައީ އަރުޝް އެކަނި ގޭގައި ނިދާފައި އޮތީމައެވެ. އާޝިޔާ އާއި އިޔާޒު އައީ ހެނދުނު ދައިހިފައިގެން ދާނަމޭ އޭކިޔައިފައެވެ. މަރިއަމް އާއި ހުމައިދުވެސް ބޭބީ ނެރުނު ތަނާހެން ގެއަށް ދިޔައެވެ. އެކަކުވެސް ހައިފާ އާއި ނޫހް ކައިރީ ނުބުނީ އެދެމީހުން ކައިވެނީގެ ފުރަތަމަރޭ ޚަރާބު ކޮށްނުލުމަށެވެ.\nއިސްރާގާތު މަޑުކޮށްގެން ތިބީ ޚަދީޖާ އާއި އަނީލް އެވެ.\nއައިނާ ކާރުން ފޭބުނުން ފަހަތުން ހިޝާންވެސް ފޭބިއެވެ. “ދޭދެން ހިޝާންވެސް ގެއަށް ގޮސް ރެސްޓް ކޮށްލަން..” އައިނާ މިހެން ބުނީ ފަހަތުން ގެއަށް ވަންނަން ހިޝާން މިސްރާބުޖެހުމުންނެވެ. “ނޯ.. އައިނާ އެކަނި ބަހައްޓާފަ އަހަރެން ކިހިނެތް ދާނީ.. އަހަރެން މިރޭގައި މިގޭގައި މަޑުކުރާނީ.. ހެނދުނުން އައިނާ ހޮސްޕިޓަލަށް ލައިފައި އަހަރެން ގެއަށް ދާނީ..” ހިޝާންގެ ވާހަކައިން އައިނާ އަށް އެނގުނީ ގޮތްދޫނުކުރާނެ ކަމެވެ.\nއެހެންވެ އިތުރު ބަހެއްނުބުނެ އައިނާ ގޭތެރެއަށް ވަނެވެ. އަދި ގެސްޓް ރޫމް އާއި ދިމާއަށް މިސްރާބު ޖެހިއިރު ފަހަތުން ހިޝާންވެސް އާދެއެވެ. “ހިޝާން ވެސް ރެސްޓް ކޮށްލާ..” ހިޝާން އަށް ލުއި ހުނިތުންވުމެއް ދެމުން އައިނާ ބުނެލިއެވެ. އަދި ދާން ވެގެން އަނެއް ފަރާތައް އެނބުރުނެވެ.\nނަމަވެސް އިތުރަށް އެންމެ ފިޔަވަޅެއް ނޭޅެނިސް އައި ނައިތަނެއް ނޭނގި އައިނާ ތަތް ވީ ފާރު ގައެވެ. ކައިރީގައި ޖެހޭނުޖެހޭ ހިސާބުގައި ހުރި ހިޝާނ ފެނުމުން އައިނާގެ ނޭވައި ކަރުތެރޭގައި ތާށިވި ކަހަލަ އެވެ.\nނަމަވެސް ހަމަ އެހާ އަވަހަށް ދޫކޮށްލީ ކުރެވެން އުޅުނު ކަންތައް ވިސްނިގެން ތޯއްޗެކެވެ. އައިނާ ވެސް އެންމެ ވަގުތު ކޮޅަކަށްވެސް މަޑުނުކޮށް ދިޔައެވެ. އެހެން ކަމުން ހިޝާން ހީކުރީ އައިނާ ހިތްހަމަ ނުޖެހުނީ ކަމަށެވެ. އަމިއްލަ ނަފްސައް އަޑުލަމުން ހިޝާން ގޮސް ފޯނުން މެސެޖް އެޕް ހުޅުވާލައިފައި އައިނާގެ ޗެޓް ބަޔަށް ވަދެލިއެވެ.\nއައިނާ ކޮޓަރިން އެނިކުތް ބާރުމިނުގައި އައިސް މަޑު ޖެހުނީ ކޮޓަރިއަށް ވަދެ ދޮރުވެސް ލެއްޕުނީމައެވެ. މިރޭގެ އެވަގުތު ކޮޅު ހަނދާން ވުމުން އިސްޖަހައި ލެވުނީ ލަދުގަތް ވަރުންނެވެ. ޙަޤީގަތުގައި އައިނާ ނިކުމެގެން އައީ ލަދުން ހިޝާންގެ ކުރިމަތީގައި ހުންނަން ނުކުޅަދާން ވާވަރުންނެވެ.\nއައިނާ ސިއްސައިގެން ދިޔައީ އަތުގައި އޮތް ފޯނަށް ނޮޓިފިކޭޝަން އެއް އައުމުންނެވެ. ބަލާލިއިރު ހިޝާންގެ މެސެޖެކެވެ.\n*ރުޅި އައިސަތަ؟؟* ހީޝާންގެ މެސެޖުގައި ވެއެވެ. ޖަވާބުގައި އައިނާ ނޫނެކޭ ޖަހާފައި ހެޕީ ފޭސް އިމޯޖީ އަކާއި އެކު ފޮނުވާލިއެވެ. އަތި ޗާރޖައް ޖަހައިފައި އައިނާ ތުވާލި ހިފައިގެން ފެންވަރަށް ވަނެވެ. ފެންވަރައިގެން ނިކުމެ ފޯނު ހުޅުވާލިއެވެ. ފުރަތަމަވެސް ލޮކް ސްކްރީން ގައި އިން އޭނާގެ ކޮއްކޮ ފެނުމުން އައިނާގެ ލޮލުން ކަރުނަ ނިރާލިއެވެ.\nއައިނާ ގޮތައް އެކުއްޖާ އަށް ވެސް ލިބިފައިވަނީ ހަމަ އަޅިކުލައިގެ ދެލޮލެވެ. ރާޅުބާނި އިސްތަށިކޮޅު ނިތްކުރިމަތީގައި ހުރިއިރު ތުންފަތައް ވެސް އަރާފައި ވަނީ މަޑު ރަތް ކުލައެކެވެ. މުޅި ކުއްޖާ ކުޑަކޮށް ރަތް ކޮށް އޮތްއިރު ލޮލުގެ އެސްފިޔަ ތައްވެސް ރަނގަޅައް ނުފަޅައެވެ. ބުމަވެސް ހުރީ ކިރިޔާ އެނގޭ ވަރަށެވެ.\nފޯނުގައި މަޑުމަޑުން އައިނާ ފިރުމާލީ އެތުއްތު ކުއްޖާގައިގައި ވެސް ފިރުމާލާނެހާ ލޯބިންނެވެ. އަދިވެސް އައިނާ އަށް ހީވަނީ އެއީ ރީތި ކުލަ ހުވަފެނެއް ހެންނެވެ. ޙަޤީގަތަކީ އެއީކަން ގަބޫލުކުރަން ދަތިވަނީ އެވެ. އައިނާގެ ހިތައް އެރިއެވެ. އެއީ އޭނާ އެތައް ދުވަހަކު އިންތިޒާރު ކުރި ކޮއްކޮ އެވެ.\nއައިނާ އެނދުމާތީގައި އިށީންދެލައިގެން ބޭބީގެ ފޮޓޮއަށް ބަލަން އިންދައި މިސްކިތުން ފަތިސް ނަމާދައް ބަންގި ގޮވާއަޑު އިވުނެވެ. އައިނާ ނިދަން އޮށޯތީ ނަމާދުވެސް ކޮށްލައިގެންނެވެ.\nއެލާމުގެ އަޑައް އައިނާ އަށް ލޯހުޅުވާލެވުނެވެ. ގަޑި ބަލާލިއިރު އަށެއް ޖަހައި ތިން މިނިޓު ހިނގައިފިއެވެ. އައިނާ އަވަހަށް ދިޔައީ ފާހާނައަށެވެ. ފެންވަރައިލައިގެން އައިނާ ނިކުމެ ރީތިވާން ފެށިއެވެ. ކަކުލާ ހަމައަށް އަރާ ވިލު ނޫކުލައިގެ މާތަކެއް ޖަހާފައި އިން ހެދުމަކާއި ހަމަ އެކުލައިގެ ޖިންސެއް އައިނާ އިސްތިރި ކުރިއެވެ.\nހެދުން ލައިގެން އައިނާ ނިކުމެ ދެތަށި ކޮފީ ހަދައިފައި ހިޝާން އަށް ގޮވަން ދިޔައެވެ. ދެތިން ފަހަރަކު ޓަކި ތަޅާލި ދޮރުނުހުޅުވުމުން އައިނާ ތަޅުގައި ހިފާލީ ހުޅުވާފައި ހުންނާނެ ކަމަކަށް ނޫނެވެ. ދޮރުހުޅުވާފައި އެތެރެ އަށް އައިނާ ބޯދިއްކޮށްލިއެވެ.\nރޭގެ ޕާރޓީގައި ހަމަ ލައިގެން ހުރި ހެދުމުގައި އަރާމު ނިންޖަކުން ނިދާލައިފައި އޮތް ހިޝާން ފެނުމުން އައިނާގެ މޫނުމައްޗައް ހިނިތުން ވުމެއް ވެރިވިއެވެ. ރޭގެ ހަނދާން އާވުމުން އައިނާގެ ދެކޯ ލޭކޮޅެއްހާ ރަތްވިއެވެ. ނަމަވެސް ދެފާރާތައް ބޯހޫރުވައިލައިފައި އައިނާ ގޮސް ހިޝާން އަށް ގޮވަން ފެށިއެވެ.\nވަރުބަލި ވިއިރުވެސް ހިޝާން ނުތެދުވުމުން އައިނާ ގާތައް ރުޅި އައެވެ. ނަމަވެސް ދެވަނަ ސިކުންތުގައި އައިނާ ހިނިތުން ވެލީ މޮޅު ޚިޔާލެއް އައި ފަދައިންނެވެ. އައިނާ ދުވެފައި ގޮސް އޭނާގެ ކޮޓަރިއަށް ވަދެ ޑްރޭސިންޓޭބަލް ކައިރީގައި މަޑުކޮށްލިއެވެ. އަދި އޭގެ ކަބަޑެއް ހުޅުވާފައި ނެގީ ކުޑަ އަތަރު ފުޅިއެކެވެ.\nއެއީ ހިޝާން އަށް ވަރަށް ނުބައި ވަސް ދުވާ އެއްޗެކެވެ. އެއަތަރު ފުޅިއަކީ ތަންކޮޅެއް ކުރިން ޚަޖީޖާގެ ކޮޓަރިން އައިނާ ގެނއި ފުޅިއެކެވެ. ޚަދީޖާ އޭގެއިން ނުބައިވަސް ދުވާތީވެ އެއްލައިލަން ވެގެން ނަގާފައި ހުއްޓާ އައިނާ އަށް އޭގެއިން މާމީރުވަހެއް އަރާތީވެ އެގެނައީ އެވެ.\nނަމަވެސް ހިޝާން އަށް އޭގެއިން މާނުބައި ވަސް ދުވާތީވެ އައިނާ އެއިތި ފޮރުވީއެވެ. އައިނާ އަނެއްކާވެސް ހިޝާން އޮތް ކޮތަރިއަށް ވަދެ ނޭފަތް ނައިރީގައި އޭތި ހާކާލި އެވެ. މާގިނައިރު މަޑު ކުރާކަށް ނުޖެހި ހިޝާން ފުންމާފައި ތެދުވިއެވެ.\nއަދި ނޭފަތް ކައިރި ފުހަން ފެށީ ކުނިއެއްޗެއް ހޭކިގެން ފުހާ ހެންނެވެ. ހިޝާން ލޯއުނގުޅައިލައިފައި ބަލައިލިއެވެ. ކައިރީގައި އިން އައިނާ ފެނުމުން ހިޝާން ހައިރާވިއެވެ. ނަމަވެސް ކަންތައްތައް ސިކުޑިއަށް ނަގައި ގަނެވުމުން ހިޝާން އަނެއްކާވެސް އައިނާ އަށް ބަލާލިއެވެ. އައިނާގެ އަތުގައި އޮތް އަތަރު ފުޅި ފެނުމުން ހިޝާން އަށް އެކަން ކުރީ އައިނާކަން ވަގުތުން ނަގައި ގަނެވުނެވެ.\nހިޝާން އެނދުން ފުންމާލަން ވެގެން ބެޑްޝީޓް އެއްފަރާތް ކޮށްލިގޮތުން ވެސް އައިނާ އަށް އެނގުނު ފަދައެވެ. ވަގުތުން ދޮރާއި ދިމާ އަށް ދުއްވައިގަތެވެ. ފަރިތަ ކަމާއެކު ސިޑިން ފައިބައިފައި އައިނާ މިސްރާބު ޖެހީ ބަދިގެ އާއި ދިމާ އަށެވެ. ފަހަތުން ހިޝާންވެސް އައެވެ.\nއައިނާ ބަދިގެއަށް ވަދެ އެނބުރެނިކޮށް ފެނުނީ ހިޝާން އައި ތަނެވެ. އައިނާ އަނެއްކާވެސް އަތުގައި އޮތް ފުޅި ދިއްކޮށްލުމުން މިފަހަރު ހިޝާން ކައިރިއަށް އަންނަން ހިނގައި ގަތެވެ. ދެން އައިނާ ހެދިގޮތަކީ ދެއަތުގައި ވެސް އޭތި ހޭޚުމުން ހިޝާން އަށް އަތްލާކަށް ނުކެރުނެވެ. އެއީ ހިޝާން ވަރަށް ބޯއަނބުރާ ވަހަކަށް ވުމުން އައިނާގެ އަތުގައިވެސް ހިޝާން އަތެއް ނުލިއެވެ.\n“ކީއްވެ ކުރިކަމެއް އެއީ..؟” ހިޝާން ބުނެލިއެވެ. “އަހަރެން ގޮވާ ގޮވާ ވެސް ހިޝާން ތެދުވާ ހިޔާލެއް ނުކުރި ވިއްޔާ.. އެހެންވެ ރަނގަޅު ކަމެއް ކުރާނަމޭ ހިތައި ކުރިކަމެއް އެއީ..” މިހެން ކިޔައިފައި އައިނާ ތުންފަތް މައްޗައް ކާމިޔާބީގެ ހިނިތުންވުމެއް ވެރިކުރުވިއެވެ.\n“އަހަރެން ހީކުރީ އަޝްހާގެ އެކަނި ކަމަށް ތިކަހަލަ ވިސްނުން ހުންނަނީ.. ބަޓް ޔޫ ޕްރޫވްޑް މީ ރޯންގް….” ހިޝާން މިހެން ބުނުމުން އައިނާ ހީލާފައި ސިންކި ކައިރިއަށް ޖެހިލީ އަތް ދޮވެލާށެވެ.\nއެހެން ނޫނީ އަނެއްކާ ހޮސްޕިޓަލަށް ގޮސް ދޮންނަން ވުމުން އުނދަގޫވެދާނެއެވެ. އައިނާ އެމަސައްކަތުގައި އުޅުމުން ހިޝާން ދިޔައީ މޫނު ދޮވެލާށެވެ. މޫނުދޮވެލައިގެން އައި އިރު އައިނާ، އޭނާ ގިރި ކޮފީ ހޫނުކޮށް އުޅެއެވެ.\nYayyyyyy I am the first dhw. So happy. Nd the story was awesome realllyyyyy nice.. 👍👍👍👍👍👍👍💗💗💗💗💗💗💗💗💗👍👍👍🤗🤗🤗🤗\njazaakallah khairan faiherrr.. 🙂 ❤ 💙 💚 n congra\nI am the second eii ves fukeh bodu varehnu 😍😍😍😍😜😜\ncongra Aalif 🙂\nI am the second eii ves fukeh bodu varehnu 😍😍😍 anyway I will coment vaahaka kiyaaninmaafa Insha allah\n😍V. V. V reethi Maasha Allah ❤💖when is the next part 😍\njazaakallah khairan Maasha.. next i’ll submit tonight insha Allah 🙂 ❤ 💙 💚\nhere is the 15th prt of this story.. hope u all loved it.. next i’ll submit tonight insha Allah.. feel free to comment ur views.. i hv written my email id in bio so who wants to talk to me in prvt they can mail me.. 🙂 ❤ 💙 💚 TC stay safe readers\nHehehhe yes.n umm…who is this maasha kon rasehthe maasha\nA aar sis kon irakun 16 part nereyny🤗\nIts published.. you can read it now..🙂\nMi part ves vrh Sali Masha Allah🥰🥰🥰\nWaiting for the next 😊😊😊\nTC and stay safe ❤😊💞\nJazaakallah khairan Ril.. next prt you can read now.. 🙂 lyt ❤ TV n stay 💚🙂 safe..\nއެހެނިހެން July 15, 2013\nހިތާމަ އެހެނިހެން ލޯބި May 17, 2017


ލަންކާގައި ކަންފަތް ނުފެންނަ ގޮތަށް ބުރުގާ އެޅުންވެސް މަނާ ކޮށްފި | Jazeera\tލަންކާގައި ކަންފަތް ނުފެންނަ ގޮތަށް ބުރުގާ އެޅުންވެސް މަނާ ކޮށްފި - Jazeera\nލަންކާގައި ކަންފަތް ނުފެންނަ ގޮތަށް ބުރުގާ އެޅުންވެސް މަނާ ކޮށްފި\nސްރީލަންކާގައި އާދިއްތަ ދުވަހު ދިން ބޮމުގެ ހަމަލާތަކާއި ގުޅިގެން، ސަލާމަތީ ފިޔަވަޅު ވަރުގަދަ ކުރުމުގެ ގޮތުން، ލަންކާގައި ކަންފަތް ފޮރުވޭ ގޮތަށް ބުރުގާ އެޅުންވެސް މަނާކޮށްފިއެވެ.\nމިހަފްތާގެ ހޯމަ ދުވަހު ލަންކާގައި ކާކުކަން ނޭނގޭ ގޮތަށް ނުވަތަ މޫނު ބުރުގާ އަޅައިގެން އުޅުން މަނާ ކޮށްފައިވަނީ އެގައުމުގެ ރައީސް މައިތިރިޕާލާ ސިރިސޭނާއެވެ. އަދި އެ އުސޫލަށް މިހާރު އަމަލު ކުރަން ފަށާފައިވާއިރު، އެ އުސޫލުގެ ދަށުން ސްރީލަންކާގައި، ކަންފަތް ފޮރުވޭ ގޮތަށްވެސް ބުރުގާ އެޅުން ވަނީ މަނާކޮށްފައެވެ.\nލަންކާގައި ދިން ހަމަލާތަކަށްފަހު ރައީސްގެ ނިންމުމަށް މޫނު ބުރުގާ އެޅުމާއި ފުލް ފޭސް ހެލްމެޓު އެޅުން މަނާކޮށްފައިވާއިރު، އެގައުމުގައި މޫނު ބުރުގާއެޅުން މަނާ ކުރާ ގާނޫނެއް ޑްރާފްޓު ކުރުމުގެ މަސައްކަތް ވަނީ ފަށައިފައެވެ.\nއެގައުމުގެ "ޕްރެޒިޑެންޓްސް މީޑިއާ ޑިވިޝަނު"އިން ނެރުނު ބަޔާނެއްގައި ބުނެފައިވާ ގޮތުގައި، މޫނު ނުފެންނަގޮތަށް ފޭރާން ނުލެވޭ ފިޔަވަޅަކީ އެގައުމުގެ އާންމުންގެ ސަލާމަތާއި ރައްކާތެރިކަމަށް ވިސްނާފައި ރައީސް ނިންމެވި ނިންމެވުމެއްކަމަށެވެ.\nއާދިއްތަ ދުވަހު ލަންކާގައި ދިން ހަމަލާތަކުގައި ވަނީ 250އަށް ވުރެ ގިނަ މީހުން މަރުވެ، އެތައް ސަތޭކަ މީހުން ޒަހަމު ވެފައިވެފައިވެއެވެ.


ކުޑަކުދިންގެ ހައްގުތަކުގެ ބިލާއި ޖުވެނައިލް ބިލް އަވަހަށް ފާސްކުރަންޖެހޭ: އެޗް.އާރު.ސީ.އެމް — Ihavandhoo.com\nކުޑަކުދިންގެ ހައްގުތަކުގެ ބިލާއި ޖުވެނައިލް ބިލް އަވަހަށް ފާސްކުރަންޖެހޭ: އެޗް.އާރު.ސީ.އެމް\n19 ނޮވެމްބަރު 20180ޢަބުދުﷲ ޙަމީދު\nކުޑަކުދިންނަށް ކުރާއަނިޔާ ހުއްޓުވައި، އަނިޔާ ލިބޭ ކުޑަކުދިންނަށް ރައްކާތެރި މާހައުލެއް ފޯރުކޮށްދިނުމަށްޓަކައި ޑްރާފްޓް މަރުހަލާގައިވާ ކުޑަކުދިންގެ ޙައްޤުތަކާބެހޭ ބިލާއި ޖުވެނައިލް ޖަސްޓިސް ބިލު ވީއެންމެއަވަހަކަށް ފާސްކުރަންޖެހޭ ކަމަށް ހިއުމަން ރައިޓްސް ކޮމިޝަން އޮފް މޯލްޑިވްސް، އެޗްއާރްސީއެމް އިން ބުނެފި އެވެ.\nމިއަދަކީ ކުޑަކުދިންނަށް ކުރާ އަނިޔާއާ ދެކޮޅަށް ދުނިޔޭގެ ފެންވަރުގައި ފާހަގަ ކުރާ ދުވަހެވެ. މިދުވަސް ފާހަގަ ކުރަނީ އަނިޔާ ލިބެމުންދާ ކުޑަކުދިންނަށް ހިމާޔަތާއި ރައްކާތެރިކަން ފޯރުކޮށްދިނުމަށް ބާރުއަޅައި، ކުޑަކުދިންނަށް ކުރާ އަނިޔާއާ މެދު މުޖުތަމައު ހޭލުންތެރި ކުރުމަށެވެ.\nދުވަހާއި ގުޅިގެން އެޗްއާރްސީއެމުން ނެރުނު ބަޔާނުގައި ވަނީ، ދިވެހިރާއްޖޭގެ ޤާނޫނުއަސާސީގެ 53 ވަނަ މާއްދާއިން ވަނީ ކުޑަކުދިންނަށް ޙާއްޞަ އެހީތެރިކަމާއި ރައްކާތެރިކަން ކަށަވަރުކޮށްދީފައި ކަމަށާއި ކުޑަކުދިންނަށް ލިބިދޭންޖެހޭ ޙައްޤުތައް ރައްކާތެރިކުރުމަށްޓަކައި ދިވެހިރާއްޖޭގައި ޤާނޫނުތަކާއި ޤަވާޢިދުތައް ހެދި ތަންފީޒުކުރަމުންދާ ކަމަށެވެ.\nއެޗްއާރްސީއެމްގެ ނޫސްބަޔާނުގައި ފާހަގަ ކޮށްފައިވާ ގޮތުގައި ހިއުމަން ރައިޓްސް ކޮމިޝަނާއި މިނިސްޓްރީ އޮފް ޖެންޑަރ އެންޑް ފެމިލީގެ ކުޑަކުދިންނާ ގުޅުންހުރި ތަފާސްހިސާބުތަކަށް ބަލާއިރު، ޖިންސީ، ޖިސްމާނީ އަދި ނަފްސާނީ އަނިޔާގެ މައްސަލަތަކާއި އާއިލާއާއި މުޖުތަމަޢު އަދި ދައުލަތުގެ ބައެއް މުއައްސަސާތަކުގެ ފަރާތުން ވާ އިހުމާލުގެ މައްސަލަތައް ހިމެނެއެވެ. މިނިސްޓްރީ އޮފް ޖެންޑަރ އެންޑް ފެމިލީގެ މިއަހަރުގެ ސެޕްޓެމްބަރ މަހުގެ ނިޔަލަށް ހުށަހަޅާފައިވާ މައްސަލަތަކަށް ބަލާއިރު، މި މައްސަލަތަކުގެ ތެރެއިން 50 އިންސައްތަ މައްސަލައަކީ ކުޑަކުދިންނަށް ކުރާ އަނިޔާއާ ގުޅުންހުރި މައްސަލަތައްކަން އެޗްއާރްސީއެމް ގެ ބަޔާނުގައި ހިތާމައާއެކު ފާހަގަކޮށްފައި ވެއެވެ.\n" އެހެންކަމުން، ކުޑަކުދިންނަށް ކުރާއަނިޔާ ހުއްޓުވައި، އަނިޔާ ލިބޭ ކުޑަކުދިންނަށް ރައްކާތެރި މާހައުލެއް ފޯރުކޮށްދިނުމަށްޓަކައި ޑްރާފްޓް މަރުހަލާގައިވާ ކުޑަކުދިންގެ ޙައްޤުތަކާބެހޭ ބިލާއި ޖުވެނައިލް ޖަސްޓިސް ބިލު ވީއެންމެއަވަހަކަށް ފާސްކުރަންޖެހެއެވެ. އަދި ދައުލަތުގެ ބެލުމުގެ ދަށުން ހިންގަމުންދާ ކުޑަކުދިންގެ މަރުކަޒުތައް ހިންގުމުގެ ހަރުދަނާ ޤާނޫނީ އޮނިގަނޑެއް ޤާއިމުކުރުމަށާއި، މިކަމާގުޅޭ އިޖްރާޢުތައް ކަމާގުޅުންހުރި ފަރާތްތަކުން ފުރިހަމަކުރަންޖެހެއެވެ. ހަމައެހެންމެ، އަނިޔާއަށް ހުށަހެޅޭ ކުދިންނަށް އެކަށީގެންވާ ގޮތެއްގައި ނަފްސާނީ އެހީތެރިކަން ދެވޭނެ އިންތިޒާމެއް ޤާއިމުކޮށް، ކުށްކުރާ ކުދިން އަނބުރާ މުޖުތަމަޢަށް ގެނައުމަށްޓަކައި މިހާރު ޤާއިމުކުރެވިފައިވާ ކުޑަކުދިންގެ އަދުލުގެ ނިޒާމު އިތުރަށް ހަރުދަނާކޮށް، އެކަށީގެންވާ ހަރުދަނާ ރިހެބިލިޓޭޝަން ނިޒާމެއް ޤާއިމުކުރުމާއެކު، ދެމެހެއްޓެނިވި ގޮތެއްގައި މި ޚިދުމަތްތައް ފޯރުކޮށްދޭން ޖެހިފައިވާކަންވެސް ފާހަގަކުރަމެވެ." އެޗްއާރްސީއެމްގެ ބަޔާނުގައި ވެއެވެ.


PPM ge aslu size dhakkaalumah bodu jalsaa eh baavvanee PPM ge aslu size dhakkaalumah bodu jalsaa eh baavvanee\nޕީޕީއެމްގެ އަސްލު ސައިޒު ދައްކާލުމަށް ބޮޑު ޖަލްސާއެއް ބާއްވަނީ\nހަތްދިހަ އިންސައްތަ ޒުވާނުންނާއެކު ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމަށް އޮންނަ ތާޢީދު ދައްކާލުމަށް ބޮޑު ޖަލްސާއެއް ބޭއްވުމަށް ތައްޔާރުވަމުން އަންނަކަމަށް ވެރިކަންކުރާ ޕާޓީ ޕީޕީއެމްއިން ބުނެފިއެވެ.\nޕީޕީއެމްއިން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެޕާޓީގެ ޕާލިމެންޓްރީ ގްރޫޕުގެ ލީޑަރު އަޙްމަދު ނިހާން ހުސައިން މަނިކު ވިދާޅުވީ، މީގެ ދެދުވަސްކުރިން ޕީޕީއެމްއިން މާލޭގައި ބޭއްވި ޖަލްސާއަކީ ހަމައެކަނި މާލެސިޓީގައި ދިރިއުޅޭ ރައްޔިތުންނާއެކު ބޭއްވި ޖަލްސާއެއް ކަމަށެވެ. އަދި އަތޮޅުތަކުގެ އެކިރަށްރަށުން މީހުން މާލެ ގެނެސްގެން އިދިކޮޅު ފަރާތްތަކުން މާލޭގައި ޖަލްސާއެއް ބާއްވައި ބޮޑު މަންޒަރަކީ އެއީ ކަމަށް ބުނިނަމަވެސް، އެއަށްވުރެން މީހުން ގިނަ ބޮޑު ބައްދަލުވުމެއް ވަރަށް އަވަހަށް މާލެ ސިޓީގައި ބާއްވާނެ ކަމަށްވެސް ނިހާން ވިދާޅުވިއެވެ.\n"އަޅުގަނޑުމެން މިދަންނަވަނީ ރަށްރަށުން މީހުން ގެނެސްގެން ނޫން. އެކަމަކު ގެންނަންވެއްޖެއްޔާ ގެނެވެނީ ކޮންބަޔަކަށްތޯވެސް ރަނގަޅަށް ފެންނާނެ. އަދި އެގޮތަށް މި ނިންމީއެއްވެސް ނޫން. އިރާދަކުރެއްވިއްޔާ ފަސްދޮޅަސް ނުވަތަ ހަތްދިހަ އިންސައްތަ ޒުވާނުން ބައިވެރިވެގެން ބޮޑު މަންޒަރެއް ވަރަށް އަވަހަށް ދައްކާލާނަން. ބުރިޖު ސަޅި، ފުޓްސަލް ދަނޑު ސަޅި، މަގުތައް ސަޅި، މިގޮތަށް ރައީސް ޔާމީން ގެނެސްދެއްވި ހުރިހާ ތަރައްޤީއެއް ސަޅިވެގެން ޒުވާނުން ނުކުންނާނީ."\nއިދިކޮޅު އެމްޑީޕީން ޒުވާނުންނަށް އަޅާނުލައި، ދޫކޮށްލި ވާހަކައަށް އިޝާރާތްކުރައްވާ ނިހާން ވިދާޅުވީ، އޭރު ޒުވާނުންނަކީ ކުރާނެކަމެއް ނެތިގެން މަގުމަތިވެފައިވާ ބައެއް ކަމަށާ، ނަމަވެސް ރައީސް ޔާމީންގެ ޒައާމަތުގައި ޒުވާނުންނަކީ ބާރުވެރި އަބުރުވެރި ބަޔަކަށް ވެގެންގޮސްފައިވާކަމަށެވެ.


މުޙައްމަދު ވިޝާޙް ބިން ޢަލީ | Dhiislam | Page3| Dhiislam - Part 3\nއިޒްރޭލުގެ އޮފިޝަލް: މަސްޖިދުލް އަޤްޞާއަށް ބޮޑު ގެއްލުމަކާ ކުރިމަތިލާން ވަރަށް ގާތްވެއްޖެ\nއޫރުޝަލީމް އަވަށުގެ ހޯމް ފްރަންޓް ކޮމާންޑްގެ ކޮމާންޑަރު ކާނަލް ޔޮރާމް ލެވް-ރަން މަސްޖިދުލް އަޤްޞާ އަށް ބޮޑު ގެއްލުމެއް ކުރިމަތި ވަމުން އަންނަ ކަމަށާއި، ޒަމާންވީ މަރްވާނީ މިސްކި ބިމާ ހަމަވާން ...\nމުޙައްމަދު ވިޝާޙް ބިން ޢަލީ ޑިސެމްބަރ 18, 2010 0\nފަލަސްޠީނުގެ ގެތަށް ބިމާ ހަމަކުރުމަށްފަހު އިޒްރޭލުގެ ބިންފޭރޭ ޔަހޫދީންގެ ގެތަށް ކެއްޗަށް ނަގަނީ\nމަތީގައިވާ ފޮޓޯއިން ތިޔަފެނިވަޑައިގަންނަވަނީ ފަލަސްޠީނުގައި އިޒްރޭލުން ފޭރިގެން ގެންފައިވާ ބިމެއްގައި ޔަހޫދީ އާބާދީ އިތުރުކުރުމުގެ ގޮތުން ބޮޑު އިމާރާތެއް އަޅަމުން ދާ މަންޒަރެވެ. ފަލަސްޠީނުގެ ލޮބުވެތި މުސްލިމް އަޚުންނާއި އުޚްތުން މިހާރު ...\nމުޙައްމަދު ވިޝާޙް ބިން ޢަލީ ޑިސެމްބަރ 14, 2010 0\nމަސްޖިދުލް އަޤްޞާ ވެއްޓެނީ..!!!\nފަލަސްޠީނުގެ ޢިލްމުވެރިން ގެ ލީގު (އެލް. ޕީ. އެސް) އިން ޢަރަބި ޤައުމުތަކަށާއި، ހުރިހާ އިސްލާމީ ޤައުމުތަކަށް އިޒްރޭލުން ހިންގާ ކަންތައްތަކާ ގުޅޭގޮތުން ވަރުގަދަ އިންޒާރެއް ދީފިއެވެ. މި އިންޒާރު ދީފައިވަނީ ...\nމުޙައްމަދު ވިޝާޙް ބިން ޢަލީ ޑިސެމްބަރ 13, 2010 0\nސިއްޙީ ހާލު ކޮޅު ދަށްވަމުން ދިޔުމުގެ ސަބަބުން ފަރުވާ ހޯދުމަށްޓަކައި ސައުދީ ރަސްގެފާނު އެމެރިކާއަށް\nސައުދީ އަރަބިއްޔާގެ ރަސްގެފާނު ގެ ސިއްޙީ ހާލު ކޮޅު ދަށްވަމުން ދިޔުމުގެ ސަބަބުން އިތުރު ފަރުވާ ހޯއްދެވުމަށްޓަކައި އެމެރިކާއަށް ވަޑައިގެންފިއެވެ. ހަބަރު ފަތުރާ ވަސީލަތްތަކުން ހާމަ ކުރާ ގޮތުގައި ސައުދީ ރަސްގެފާނު ...\nމުޙައްމަދު ވިޝާޙް ބިން ޢަލީ ނޮވެމްބަރ 22, 2010 1\n!!!!ޒަމްޒަމް ފެން ބުއިމުން އިވުމާއި ވާހަކަ ދެއްކުން އަނބުރާ ލިބުނު މީހެއްގެ ހަޤީޤީ ވާހަކަ\nމިއަހަރު ޙައްޖަށް ދިޔަ ސޯމާލިޔާގެ ހާޖީއަކަށް އޭނާގެ ވާހަކަ ދެއްކުމާއި އަޑު އިވުމުގެ ޙިއްސު ﷲ ގެ ކުޅަދުންވަންތަކަމާއެކު އަނބުރާ ލިބިއްޖެއެވެ. ސައުދީ ގެ ދުވަހު ނޫސް އަލް ވަތަން އާ ...\nމުޙައްމަދު ވިޝާޙް ބިން ޢަލީ ނޮވެމްބަރ 16, 2010 8\nއެކުވެރި އަޚުންނާއި އުޚްތުން، އަބްދުﷲ މުސްތާގު އަކީ ކިޑްނީ ބަލީގެ 5ވަނަ ސްޓޭޖް ނުވަތަ ފަހުސްޓޭޖްގެ ދުވަސްތައް ހޭދަކުރަންޖެހިފައިވާ ޒުވާނެކެވެ. އަބްދުﷲ މުސްތާގަކީ އެކެޑެމިކް ތަޢުލީމާއި ވޮކޭޝަނަލް ތަމްރީން ދިނުމުގެ ދާއިރާއިންނާއި ...\nމުޙައްމަދު ވިޝާޙް ބިން ޢަލީ އޯގަސްޓް 23, 2010 5\nއެންމެ ފަހުން براءة ވެސް إنا لله وإنا إليه راجعون ! (ޙަޤީޤީ ހާދިސާއެއް)\nމިއީ براءة ނަމަކަށް ކިޔާ އުމުރުން އެންމެ 10 އަހަރުގެ ކުޑަ އަންހެން ކުއްޖެއްގެ ވާހަކައެވެ. މި ކުއްޖާގެ މައިންބަފައިންނަކީ މިސްރުގެ2ރައްޔިތުންނެވެ. އެއީ ޞާލިޙް2ޑޮކްޓަރުންނެވެ. އެގޮތުން ...\nމުޙައްމަދު ވިޝާޙް ބިން ޢަލީ އޯގަސްޓް 5, 2010 15\nއިސްލާމީ ޝަރީޢަތަށް އެއްޗިހި ނުގޮވާށެވެ!!!\nއަޅުގަނޑުމެންގެ ތެރޭގައި މިހާރަކަށް އައިސް މިދެކެވޭ ވާހަކަތަކަށް ބަލާ އިރު އެންމެ ހޫނުކޮށް ދެކެވޭ އެއްވާހަކައަކީ ޝަރުޢީ ނިޒާމާ ބެހޭ ވާހަކައެވެ. ބައެއް ފަރާތްތަކުން މި ނިޒާމަށް ފާޑު ކިޔަމުން ދާއިރު، ...\nމުޙައްމަދު ވިޝާޙް ބިން ޢަލީ އޯގަސްޓް 5, 2010 0\nއުމުރުން އެންމެ5އަހަރުގެ ކުޑަ ކުއްޖެއްގެ ކުރިމަތީގައި އިޒްރޭލުގެ ސިފައިން ކުއްޖާގެ ބައްޕަ ދަމާފައިގެންދާ މަންޒަރު ދައްކުވައިދޭ ވީޑިއޯ ކުލިޕެއް ލީކުވެއްޖެއެވެ. އެ ކުޑަ ކުއްޖާއަށް މި ފެނުނު މަންޒަރުގެ ...\nހޮލިޑޭ އިން އިން ހިންގުމަށްޓަކައި ޕްރޮޕޯޒް ކުރައްވާފައިވާ ބާ އަކީ އަޅުގަނޑުމެންގެ ނަޒަރުގައި ހިންގުމަށް ހުއްދަދެއްވުން އެކަށީގެންވާ ތަނެއް ނޫނެވެ. އިއްޒަތްތެރި ވަޒީރެވެ. މަނިކުފާނަށްވެސް އެނގިވަޑައިގަންނަވާނޭ ފަދައިން ބާ ތަކަކީ އޭގައި ...\nމުޙައްމަދު ވިޝާޙް ބިން ޢަލީ ފެބްރުއަރީ 25, 2010 0\nއައްޝަހީދު މުޙައްމަދު އިބްރާހީމް އަބޫ ޝަޢްރަކީ ފަލަސްޠީނުގެ ރައްޔިތެކެވެ. 21 އޮކްޓޯބަރު 1987 ގައި ދުނިޔޭގެ އަލިކަން ދެކެވަޑައިގަތީ ރަފަހް ގެ އައްޝަބޫރާ ނަމަކަށް ކިޔާ އަވަށަކަށެވެ. ފަޤީރު އާއިލާއަކަށް ނިސްބަތްވެ ...\nމުޙައްމަދު ވިޝާޙް ބިން ޢަލީ ޖެނުއަރީ 9, 2010 0


Kadhuru Hoadhan Nan Note Kurumah 1 Dhuvas Dheefi - Vaguthu\nކަދުރު ހޯދަން ނަންނޯޓު ކުރުމަށް އެއް ދުވަސް ދީފި\n9 މަސް ކުރިން ( މެއި 20, 2020 )\nމާލެ އާއި ވިލިމާލޭގައި ދިރިއުޅޭ ފަރާތްތަކަށް ބެހުމަށް ލިބިފައިވާ ކަދުރު ހޯދުމަށް ނަންނޯޓު ކުރުމަށް އެއް ދުވަހުގެ މުހުލަތެއް ދީފިއެވެ.\nމިކަން ހާމަކޮށް މާލޭ ސިޓީ ކައުންސިލުން މިއަދު ވިދާޅުވީ، މާލޭ ސިޓީގައި ދިރިއުޅޭ ފަޤީރުންނަށް ކަދުރު ބެހުމަށްފަހު، ބާލީ 2903 ކަދުރު ޕެކެޓް އެ ކައުންސިލަށް ލިބިފައިވާ ކަމަށެވެ. އެހެންކަމުން އެ ކަދުރު ޕެކެޓްތައް ބެހުމަށް ނިންމާފައިވާ ކަމަށް ކައުންސިލުން ވިދާޅުވިއެވެ.\nމާލޭ ސިޓީ ކައުންސިލުން ވިދާޅުވީ، ބާކީ ހުރި 2903 ކަދުރު ޕެކެޓް ބެހުމަށް ނިންމާފައިވަނީ އެންމެ ކުރިން ނަންނޯޓް ކުރާ 2903 ފަރާތަކަށް، ތަރުތީބުން ކަމަށެވެ.\nއެ ކައުންސިލުން ވިދާޅުވީ، ނަން ނޯޓު ކުރުމުގެ ސުންގަޑިއަކީ 21 މޭއި 2020 ގެ ރޭ 21:00 ކަމަށެވެ. އަދި ނަންނޯޓު ކުރުމަށް އެސްއެމްއެސް ކުރާނީ 9955788 ނަމްބަރު ފޯނަށް ކަމަށް އެ ކައުންސިލުން ވިދާޅުވިއެވެ. ކަދުރަށް އެދި ނަންނޯޓު ކުރަން އެސްއެމްއެސް ފޮނުވާއިރު، ފުރިހަމަ ނަން، އައިޑީކާޑް ނަމްބަރު، މިހާރު އުޅޭ އެޑްރެސް، އަވަށާއި މަގު އަދި މޯބައިލް ނަމްބަރު ހިމަނަންވާނެ ކަމަށް ކައުންސިލުން ވިދާޅުވިއެވެ.\nރޯދަމަހާއި ދިމާކޮށް އެހެން އަހަރުތަކެކޭވެސް އެއްފަދައިން ސައުދީ އަރަބިއްޔާއިން ރާއްޖެއަށް މިއަހަރުވެސް 50 މެޓްރިކް ޓަނުގެ ކަދުރު ހަދިޔާކޮށްފައި ވެއެވެ. އެއީ 25000 ކަދުރު ޕެކެޓެވެ.\nއެޗްޑީސީގެ ދަށުން ހުޅުމާލެ ނަގަން މަސައްކަތް ކުރެވުނު: މުއިއްޒު\nޗެނަލް13 އަށް ފިޔަވަޅު އެޅުމަށް މާލޭ ސިޓީ ކައުންސިލުން ގޮވާލައިފި\nމެއި 20, 2020 19:35\nޢެތްކަމެތްވެސް ކުރެވޭ ......ރެއްނޫން. ކަމެއްކުރަންޔާ މާލޭގަ އުޅޭހާބުޅާ ހިފާ މާލެ ސާފުކަޮއްބަލަ. މަގުމަތީކުނިހާވާވަރުން ބިރުގަނޭ. ކޮވިޑުން ސަލާމަތްވާންވާއިރަށް ބުޅަލުން ނުބައިބައްޔެތް ފެތުރިދާނެ.\nމިކަންވެސްވާނީ ހަމަ ނަށީދާ ހަވާލުކުރަންތަ\nމެއި 20, 2020 19:47\nކަދުރުކޮޅު ސިޓީކައުންސިލްގެ މޭޔަރު ފަރިއްކުޅުވާލައްވާ އަޅުގަނޑު ބޭނުމެއްނޫން ބަރަކާްތްތެރި ރަމަޟާންމަހަށް ސަޢޫދީން ކޮންމެ އަހަރަކުދެއްވާ ހަދިޔާ މިއަހަރު ރަމޟާންމަސްވެސް އަލްވަރާޢުކިޔަނީ އެހެންވީމާ މޭޔަރު ތިކަމާއުލޭ އަޅުގަނޑު ސަލާމް\nމެއި 20, 2020 20:17\nތިޔަ ކަދުރު ޕެކެޓް ވެސް ޝިފާއަށް\nމެއި 20, 2020 20:18\nމެއި 20, 2020 20:30\nރޯދަމަހެއް ހުސްވިއިރު ކަދުކޮޅެއް ބަހާލާކަށް ނޭނގުނު. އިހަށް ކިޔަނީ ތީމުގެއަށް ރާއްޖެއިން ބޭރަށް ދާން ޓިކެޓް ހޯދަން ސަލާންޖަހަނީއޭ. މިހާރު ސަލާން ނުޖަހައި ލިބޭނެ އެއްޗެއް ކޮބައިތަ؟ ކަދުރު ހޯދަންވެސް މިޖެހުނީ ސަލާންޖަހަން. އެންސްޕާއަށް ސަލާންޖަހަން ޖެހޭ. އާސަންދައަށް ސަލާންޖަހަންޖެހޭ. ޒަކާތު ފަންޑަށް ސަލާންޖަހަންޖެހޭ. މިހެން ގޮސް ކިތަންމެ ކުޑަކަމެއްވެސް ބޮޑުކަމެއްވެސް މި ނިމެނީ ސަލާންޖެހުމަކުން. އިހަށްވިއްޔާ ތީމުގެއިން އެކަނި ނިމޭ. މިހާރު ތަނެއް ހުރިއްޔާ ހުރިތަނަކަށް އަދި ކަމެއް ބޭނުމިއްޔާ ދަންނަހައި މީހަކަށް ސަލާންޖަހަން ޖެހޭ. ޑިމޮކްރަސީގެ އެބުނާ ފޮނިމީރުކަމަކީ މިއީ ބާ؟ ވަލްހަމްދުލިއްލާހި.\nމެއި 21, 2020 17:03\nއެކަމަކު ނަންވާނީ ޔާމީން އާއި ފާތުމާ.\nމިވެރިން ނުކުރާނެ ވައްކަމެއް.\nމެއި 20, 2020 20:31\nސިފާ އޭނީ ދެން އޮތް ދައުރުގެ މޭޔަރުކަން ނުލިބޭނެތީ ހިތާމަކޮށްކޮށް ހިކިފަ. ހުރިހާ ކަދުރެއް ސިފާ ކާލާ.\nމެއި 20, 2020 20:32\nހަ ރޯދަވެރިންނަށް ތޯ؟! އަލްފާލިލާ މޭޔަރ!\nމެއި 20, 2020 20:43\nއެހެއްވަނެ އަދި އަވަސް ނަންނޯޓްކުރަން ކާނެވަރަކަންކާފަ ބަހާނެވަރަކަން ބަހާފަ ދެއް ދޭނެ މީހެއް ނެތީކަމަށްވާނި\nމެއި 20, 2020 21:03\nމިފަހަރު ކަދުރު ގެ ރަހަ ވެސް ނުލިބުނު.. ކުރިން ވާ އެ ލިބުނުތާ.. ބަޔަކު ވަރަށް ފޯރި އެރުވި މީހުން ދޯ މީ\nމެއި 20, 2020 21:05\nތީ ކާލާ ތިކުދިން ަަަަަަަަަަަަަަަަަަަަަަަަަަަަަަަަަަަަަަަަަަ ޢަހަރެމެން ގަނެގެން ކަ އިފާނަން\nމެއި 20, 2020 21:11\nރޯދަމަސްނިމުނީމަތޯ ކަދުރުބަހަނީ..ފެންބޮޑުވެނިމުނީމަދޯ ކާނުތަ އްސާފުކުރާނީ..!؟ސުބުހާނަﷲ..\nކޮވިޑްނިމުނީމަ ކޮވިޑްސެންޓަރ ނާޅާތި...!!\nމެއި 20, 2020 21:38\nމާލޭ ސިޓީ ކައުންސިލަށް ހީވާކަހަލަ މާލޭ ރައްޔިތުންނަކީ ރޮބަޓުތަކެކޭ! އެއްދުވަސް މާ ގިނަ! އެއް މިނިޓް ދޭންވީނު!\nމެއި 20, 2020 21:49\nމެއި 20, 2020 22:17\nތިހުރިހާ ކަދުރެއް ޝިފާއަށް ހަދިޔާއަކަށް ދީފީމެވެ.\nމެއި 20, 2020 22:28\nމާލޭގެ މޭޔަރަށް. ވެދުން ސަލާމަށް ފަހު ދަންނަވަމެވެ. ރައްތިތުން މިތިބީ ގޭބަންދުގަ. ކަމަނާއަށްވެސް އެނގިވަޑައި ގަންނަވާނެ. އެކުން މީހުންލައްވާ ސަލާމާ ހިންގުވަން އުޅުއްވާނެ ކަމެއްނެތް. ދެއްވަންޔާ ދެއްވަންވީ. ދިނިއްޔާ ބޭނުންކުރާނަން. ކަމަނާ އަތްޕުޅުގަ މާލޭގެ މީހުންގެ ރަޖިސްޓްރީ އޮންނާނެ. ގުލޭނެ ނަމްބަރުތަށް ހުންނާނެ. ކަމަނާއަށް އެހީތެރިވާން (ހަނދާން ބަލިނޫނިއްޔާ) އަށާރަވަރަކަށް ކައުންސިލަރުން ތިއްބަވާނެ. އެކުން ރޯދަމަހު ހަޔާތް ގޮއްވަން އުޅުއްވާނެ ކަމެއްނެތް. ހަޔާތް ގޮވައިފިއްޔާ ކޮމެންޓު ޖަހައެއްނުދޭނެ. ވަރަށް ވެދުން. ޢީދުމުބާރިކް. ވާހަކަ ނިމުނީ\nމެއި 20, 2020 22:47\nމާތްކަލާކޯ މަށަ އް ހެޔޮ ތި ނުދިނަސް ތިވެސް ދިރުވާލާ،\nމެއި 20, 2020 23:13\nދެން ނޯޓު ނުކުރެޔޭ ކިޔާފަ މަގޭ ކަދުރުކޮޅު ވަަގައް ނަގާނީ. މިހާރުވެސް ބަހައި ހުސްވެއްޖެޔޯ ކިޔާފަ. ކަދުރު ވަގު\nމެއި 20, 2020 23:14\nއައްޗި...ބޭނުމެއްނޫން...ކަދު ރު ޝިފާ..\nމި ޝިފާ ފެނުނަސް މަ ރުޅިގަދަވަނީ\nމެއި 20, 2020 23:33\nކަދުރު ބަހަން ހަވާލުވީ މީހާ 28 ދުވަހައް ގޭގަ ބަންދުވެފާ..ކަދުރު މަހޭ...ކޮވިޑް މަހޭ..\nމެއި 20, 2020 23:52\nމިހާރު ވަަރައް ގިނަމީހުން ސިފާ އައް ކަދުރުދީފި އެއްނު ދެން ލިބުނު ކަދުރުކޮޅުވިއްކާލާފަ ލިބޭލާރިން2ކުދިން ބުރުގާ އަޅާލަ .\nމެއި 21, 2020 02:26\nކަދުރު ކަލޭކާލައި މީގެކުރިން ދުވަހަކުވެސް ކަދުރު ހޯދަން ސަލާން ޖަހަން ނުޖެހޭ މިފަހަރު ކަދުރު ކޮޅުވެސް ގެއްލުނީ\nމެއި 21, 2020 17:09\nއެކަމަކު ނަންވާނީ ޔާމިންއާއި ފާތުމާ.ދެން ކީއްކުރާނީ ކަންކަމަށް ޤާބިލު ބޭފުޅުން ހޮއްވެވީމަ ވަމުންދާގޮތް ފެންނަމުން މިދަނީ.


ކޮބައިތަ ދުވާ ކުދިން، ހިނގާބަލަ ލީޕް ރަން 400 ޗެލެންޖުގަ ބައިވެރިވާން! | Atoll News\nކޮބައިތަ ދުވާ ކުދިން، ހިނގާބަލަ ލީޕް ރަން 400 ޗެލެންޖުގަ ބައިވެރިވާން!\nޝާއިޢުކުރީ: މުޙައްމަދު އަފްރާޙް ޖުލައި 12, 2021, 22:02\nލީޕް ރަން 400 ކިލޯމީޓަރުގެ ނަމުގައި ޚާއްސަ ޗެލެންޖެއް ފަށައިފި އެވެ.\nމި ޗެލެންޖު އިންތިޒާމު ކުރާ ފަރާތުން އެޓޯލް ނިއުސް އަށް މަޢުލޫމާތު ދެއްވަމުން ވިދާޅުވީ މިއީ4މެމްބަރުންގެ މައްޗަށް އެކުލެވޭ ޓީމަކުން ފުރިހަމަކުރަން ޖެހޭ ޗެލެންޖެއް ކަމަށެވެ.\nވަރޗުއަލްކޮށް ބާއްވާ މި ޗެލެންޖު މި ޖުލައި މަހުގެ 31 ވަނަ ދުވަހުގެ ނިޔަލަަށް ކުރިއަށްދާނެ ކަމަށާއި ރެޖިސްޓްރީވުމުގެ ފުރުސަތު މމި ޖުލައި މަހުގެ 20 ވަނަ ދުވަހުގެ ނިޔަލަށް ހުޅުވާލާފައިވާ ކަމަށް ވެސް ވިދާޅުވި އެވެ.\n“ކޮންމެ ދުވަހަކު ދުވެފަ، އަޅުގަނޑުމެންގެ ވެބްސައިޓަށް އަޕްލޯޑުކުރަންވާނެ. ދެން ޓީމުގެ ދުވުންތެރިންނަށް އެނގޭނީ ކިތައް ދުވަހު ދުވެގެންތޯ 400 ކިލޯ މީޓަރު ހަމަކުރާނީ. ކޮންމެގޮތެއްވިޔަސް ޖުލައި 31 އަށް ނިންމަންވާނެ.” ލީޕް ރަނަރސް އިން ވިދާޅުވި އެވެ.\nލީޕް ރަނަރސް އިން އިތުރަށް ވިދާޅުވީ މި ޗެލެންޖުގައި ބައިވެރިވުމަށް ކޮންމެ ދުވުންތެރިއަކު 250 ރުފިޔާ (ޓީމަކަށް 1،000 ރުފިޔާ) ދައްކަން ޖެހޭނެ ކަމަށެވެ. އަދި ދުވުންތެރިން (ޓީމުތައް) ސައިޓަށް އަޕްލޯޑު ކުރަމުންދާ ވަރަކަށް ރިޒަލްޓް ފެންނަން ހުންނާނެ ކަމަށް ވެސް ލީޕް ރަނަރސް އިން ވިދާޅުވި އެވެ.\nޗެލެންޖުގައި ބައިވެރިވުމަށް އަދި އިތުރު މަޢުލޫމާތު ސާފު ކުރުމަށް: http://www.leaprunner.org\n“400 ކިލޯމީޓަރު އެންމެ އަވަހަށް ނިންމާ ޓީމަކަށް ވަރަށް ޚާއްސަ އިނާމެއް އޮންނާނެ. އެ އިނާމަކީ ހަމަ ސަރޕްރައިޒްއެއް. ޗެލެންޖު ފުރިހަމަ ކުރާ ފަރާތްތަކަށް (ޓީމުގެ ކޮންމެ މެމްބަރަކަށް) ފިނިޝަރ ޓީޝާޓާއި މެޑެލް ލިބޭނެ.” ލީޕް ރަނަރސް އިން ވިދާޅުވި އެވެ.\nމިލިޔުމަށް ޚިޔާލު ފޮނުވާ "ކޮބައިތަ ދުވާ ކުދިން، ހިނގާބަލަ ލީޕް ރަން 400 ޗެލެންޖުގަ ބައިވެރިވާން!"


Germange gaumee team ah kulheykah dhen beynumeh noon:Ozil\nކުޅިވަރު - މެސުޓް އޮޒިލް\nޖަރުމަނުގެ ގައުމީޓީމަށް ކުޅޭކަށް ދެން ބޭނުމެއް ނޫން: އޮޒިލް\nއޮޒިލް އާއި އޭނާގެ އާއިލާއަށް ވެސް ބިރު ދައްކާފައިވާކަމަށް އޭނާ ބުނޭ\nވޯލްޑްކަޕުގެ ދަށް ނަތީޖާގެ އިލްޒާމް ވެސް އޮޒިލްއަށް\nކ. މާލެ 23 ޖުލައި 2018 | ހޯމަ 20:56 4,774\nތުރުކީގެ ރައީސް ރަޖަބް ތައްޔިބު އޮރުދޮޣާންއާއިއެކު ފޮޓޯއެއް ނަގާފައިވާތީ ވެސް އޮޒިލްއަށް ވަނީ ފާޑުކިޔާފަ - ގެޓީ އިމޭޖާސް\nޖަރުމަނުގެ ގައުމީޓީމަށް ދެން ކުޅެން ބޭނުން ނުވާ ކަމަށް އާސެނަލްގެ މިޑްފީލްޑަރ މެސުޓް އޮޒިލް ބުނެފިއެވެ.\nއުމުރުން 29 އަހަރުގެ ކުޅުން ތެރިޔާ ނެރެފައިވާ ދިގު ބަޔާނުގައި ބުނެފައިވާ ގޮތުގައި ޖަރުމަނުގެ ގައުމީ ޖާޒީ ދޫކޮށްލަން އޭނާ ބޭނުންވީ އެ ގައުމުގެ ފުޓްބޯޅަ އެސޯސިއޭޝަނުން އޭނާ އާއި މެދު ކަންތައް ކުރި ގޮތުންނެވެ.\nމީގެ އިތުރުން އޭނާ ވަނީ ވަރލްޑް ކަޕްގައި ޖަރުމަނަށް ލިބުނު މާޔޫސްކުރު ވަނިވި ނަތީޖާއަކީ ވެސް އޭނާގެ ސަބަބުން ވީކަމެއް ކަމަށް ބުނަމުން ގެންދާ ކަމަށް ބުނެފައެވެ.\nމެއިމަހު ލަންޑަންގައި އޮތް އިވެންޓެއްގައި ތުރުކީގެ ރައީސް ރަޖަބް ތައްޔިބު އޮރުދޮޣާން އާއި އެކު ފޮޓޯއެއް ނަގާފައި ވާތީ ވެސް އޮޒިލްއަށް ވަނީ ފާޑުކިޔާފައެވެ.\nއެ ރަސްމިއްޔާތަށް އޮޒިލް ގޮސްފައި ވަނީ މެންޗެސްޓަރ ސިޓީއަށް ކުޅޭ ޖަރުމަނުގެ ގައުމީ ޓީމުގެ ކުޅުންތެރިއެއް ކަމަށްވާ އިލްކައި ގުންޑުއާން އާއިއެކުއެވެ. ދެ ކުޅުންތެރިންނަކީ ވެސް ތުރުކީ ދަރިކޮޅުގެ ދެ ކުޅުންތެރިންނެވެ.\nއޮޒިލް ބުނެފައި ވަނީ އޭނާ އާއި ގުންޑުއާން ރައީސް އޮރްދޮޣާން އާއި ވާހަކަދެއްކީ ފުޓްބޯޅަ އާއި ބެހޭގޮތުން ކަމަށެވެ.\nއޭގެ ފަހުން ތުރުކީގެ ވެރިކަންކުރާ އޭކޭ ޕާޓީން ވަނީ ނިމިގެންދިޔަ ރިޔާސީ އިންތިޚާބުގައި އެ ފޮޓޯ ބޭނުން ކޮށްފައެވެ.\nރައީސް އޮރްދޮޣާން ވަނީ އެ އިންތިޚާބު ކާމިޔާބު ކުރައްވާފައެވެ.\nއޮޒިލް އާއި ގުންޑުއާން އަކީ ޖަރުމަނުގެ ޑިމޮކްރެޓިކް އުސޫލުތައް ބަލައިގަންނަ ދެ ކުޅުންތެރިންތޯ ޖަރުމަނުގެ ސިޔާސީ އެތައް ބަޔަކު ސުވާލު އުފައްދައެވެ.\nތުރުކީގައި ނާކާމިޔާބު ކޮށްލި ބަޣާވާތަށް ފަހު ރައީސް ރަޖަބް ތައްޔިބު އޮރުދޮޣާން އަޅުއްވަމުން ގެންދެވި ފިޔަވަޅުތަކަށް ކުރިން ޖަރުމަނުން ވަނީ ފާޑުކިޔާފައެވެ.\nއޮޒިލް ބުނެފައި ވަނީ ރައީސް އޮރޮދޮޣާން އާ އެކު އެ ފޮޓޯ އަށް ނުހުޓުނު ނަމަ އެކަންވާނީ އޭނާގެ "ކާބަފައިންނަށް އިހުތިރާމް ކުޑަކުރުން" ކަމަށެވެ.\nއޭގެ އިތުރުން އޭނާ ބުނެފައި ވަނީ އޭނާ އަށާއި އޭނާގެ އާއިލާއަށް ރުޅިވެރިކަމުގެ މެއިލްތައް ލިބިފައިވާކަމަށާއި، ފޯނުންގުޅައި ބިރުދައްކައި އަދި ސޯޝަލް މީޑިއާގައި ވެސް އެފަދަ ކޮމެންޓްތައް ކޮށްފައިވާ ކަމަށެވެ.


Hiyaanaathakaa gulhingen Remo D'Souza hayyarukurumuge amureh nerefi | Mihaaru\nހިޔާނާތަކާ ގުޅިގެން ރެމޯ ޑި ސޫޒާ ހައްޔަރުކުރުމުގެ އަމުރެއް ނެރެފި\n23 އޮކްޓޯބަރ 2019 - 21:27\nބޮލީވުޑްގެ މަޝްހޫރު ކޮރިއޯގްރާފަރު/ޑައިރެކްޓަރު ރެމޯ ޑި ސޫޒާގެ މައްޗަށް ކުރާ ހިޔާނާތުގެ މައްސަލައެއްގައި އޭނާ ހައްޔަރުކުރުމުގެ އަމުރެއް ގަޒީއާބާދު ކޯޓުން އިއްޔެ ނެރެފި އެވެ.\n"ރޭސް 3" އާއި "ފްލައިން ޖަޓް" ފަދަ ފިލްމުތަކުގެ ޑައިރެކްޓަރު ހައްޔަރުކުރުމުގެ އަމުރު ނެރެ އެކަމުގެ ނޯޓިސް މުމްބާއީގެ ފުލުހުންނަށް ވެސް ވަނީ ފޮނުވައިފަ އެވެ. ރެމޯ ހައްޔަރުކުރަން ނެރުނު އަމުރުގައިވާ ގޮތުން ކަފާލާތުގެ ދަށުން ވެސް އޭނާ ދުލެއް ނުކުރެވޭނެ އެވެ.\nބޮލީވުޑްގެ އެންމެ ކާމިޔާބު ކޮރިއޮގްރާފަރުންގެ ތެރޭގައި ހިމެނޭ އަދި ނެޝަނަލް އެވޯޑް ވެސް ހޯދާފައިވާ ރެމޯ އަށް ދައުވާކުރީ ގަޒީއާބާދުގެ ރާޖް ނަގަރަށް ނިސްބަތްވާ ސަތިއެންދުރަ ތިއާގީ އެވެ.\nBrace yourselves for something coming that's totally 'out of this world'! #DancePlus5, Coming Soon on StarPlus and Hotstar.@remodsouza @punitjpathak @dthevirus31 @TheRaghav_Juyal pic.twitter.com/pVsJyVkhcb\nއޭނާގެ ދައުވާގައި ބުނީ "އަމަރު މަސްޓް ޑައި" ކިޔާ ފިލްމެއް ހަދަން، ފަހުން ދައްކާ ގޮތަށް ރެމޯ5ކްރޯޑް ރުޕީސް ނަގައި އެއަށް ހިޔާނާތްތެރިވެފައިވާ ކަމަށެވެ.\nތިއާގީ ބުނީ ފިލްމު ރިލީޒްކުރުމަށް ފަހު، އަނބުރާ ފައިސާ ދައްކާ އިރު 10 ކްރޯޑް ރުޕީސް ދޭނެ ކަމަށް ރެމޯ ވައުދުވި ކަމަށާއި ފަހުން އޭނާގެ އެއްވެސް ޚަބަރެއް ނުވާ ކަމަށެވެ. އަދި "އަމަރު މަސްޓް ޑައި ކިޔާ" ފިލްމެއް ވެސް މިހާތަނަށް ރެމޯ ހަދާފައި ނުވާ ކަމަށް ބުންޏެވެ.\nރެމޯގެ މައްޗަށް މަކަރާއި ހީލަތުގެ ދައުވާއެއް އުފުލި އިރު އޭނާ އަންނަނީ ސްޓާ ޕްލަސް އިން ދައްކާ ޑާންސް ޝޯ "ޑާންސް +" ގެ ފަސް ވަނަ ސީޒަނަށް ތައްޔާރުވަމުންނެވެ. އަދި ރެމޯ ޑައިރެކްޓްކޮށްފައިވާ "ސްޓްރީޓް ޑާންސާ" އަންނަ ޖެނުއަރީ މަހު ރިލީޒްކުރާނެ އެވެ.


24 gadi iru therey Covid gai3vana meehaku maruvejje\n24 ގަޑިއިރު ތެެރޭ ކޮވިޑްގައި ތިންވަނަ މީހަކު މަރުވެއްޖެ\n13 އޮކްޓޯބަރ 2021 - 13:44:59\nފާއިތުވި 24 ގަޑިއިރު ތެރޭ ރާއްޖެއިން ތިން މީހަކު ކޮވިޑް-19 ގައި މަރުވެއްޖެ އެވެ.\nއެގޮތުން މަރުވި ތިން މީހުންގެ ތެރެއިން ދެމީހަކު މަރުވެފައި ވަނީ ގދ. ތިނަދޫއިންނެވެ. ތިނަދޫއިން މަރުވި މީހުންގެ ތެރެއިން ފުރަތަމަ މީހާ މަރުވެފައިވަނީ އަންގާރަ ދުވަހު ފަތިހު 5:21 ހާއިރު ތިނަދޫ ކޮވިޑް މެނޭޖުމެންޓް ފެސިލީޓގައި ފަރުވާދެމުން ދަނިކޮށެވެ. އެއީ އުމުރުން 84 އަހަރުގެ ދިވެހި ފިރިހެނެކެވެ.\nތިނަދޫއިން މަރުވި ދެވަނަ މީހާ އަކީ 81 އަހަރުގެ ދިވެހި އަންހެނެކެވެ. އަންގާރަ ދުވަހުގެ ރޭ 9:20 ހާއިރު ތިނަދޫގައި ހުންނަ އަބްދުއްސަމަދު މެމޯރިއަލް ހޮސްޕިޓަލަށް ގެންދެވުނު އިރު ވެސް އެމީހާ ވަނީ މަރުވެފައެވެ.\nތިން ވަނަ އަށް މަރުވީ އައްޑޫ ސިޓީގެ ކޮވިޑް މެނޭޖުމެންޓް ފެސިލިޓީގައި ފަރުވާދެމުން އައި މީހެކެވެ. އެމީހާ މަރުވެފައިވަނީ ބުދަ ދުވަހު ދަންވަރު 1:31 ހާއިރު އެވެ. އެއީ އުމުރުން 87 އަހަރުގެ ދިވެހި ފިރިހެނެކެވެ.\nމިއީ ގިނަ ދުވަސްތަކަށް ފަހު މިހާ ގިނަ އަދަދެއްގެ މީހުން 24 ގަޑިއިރު ތެރޭ މަރުވި ފުރަތަމަ ދުވަހެވެ.\nރާއްޖެއިން ކޮވިޑްގައި މަރުވި މީހުންގެ އަދަދު ވަނީ 237 އަށް އަރާފައެވެ.\nކޮވިޑް-19އެޗްޕީއޭއައްޑޫ ސިޓީގދ. ތިނަދޫ\nއަވަށި މަޝްވަރާ ކޮމެޓީގައި ބައިވެރިވުމަށް ހުޅުވާލައިފި


SunOnline: Team varah rangalhah kulhunu, rangalhu kuranjehey gina kankan faahagavi: Nizaambe\nޓީމު ވަރަށް ރަނގަޅަށް ކުޅުނު، ރަނގަޅު ކުރަން ޖެހޭ ގިނަ ކަންކަން ފާހަގަވި: ނިޒާމްބެ\nމުޙައްމަދު ޝަމްޢޫން 14 Feb 2018, 09:21\nއޭއެފްސީ ކަޕް ޕްލޭ އޯފްގައި ރާއްޖޭގެ ޓީސީއާއި އިންޑިއާގެ ބެންގަލޫރު އެފްސީ ބައްދަލުކުރި ފުރަތަމަ ލެގުގެ މެޗުގައި ނިޒާމްބެ އޭނާގެ ކޯޗިން ޓީމާ އެކު ---ސަން ފޮޓޯ/ މުހައްމަދު އަފްރާހް\nއޭއެފްސީ ކަޕުގެ ޕްލޭއޮފް ފުރަތަމަ ލެގު އިންޑިއާގެ ބެންގަލޫރު އެފްސީއާ ދެކޮޅަށް ޓީސީ ސްޕޯޓްސް ކްލަބުން ދެއްކީ ވަރަށް ރަނގަޅު ކުޅުމެއް ކަމަށާއި ނަމަވެސް ދެވަނަ ލެގަށް ނުކުންނަ އިރު ރަނގަޅު ކުރަން ޖެހޭ ގިނަ ކަންތައްތަކެއް ފާހަގަކުރެވުނު ކަމަށް ކޯޗު މުހައްމަދު ނިޒާމް (ނިޒާމްބެ) ބުނެފި އެވެ.\nގައުމީ ފުޓުބޯޅަ ދަނޑުގައި ރޭ ޓީސީ އާއި ބެންގަލޫރު އެފްސީ ވާދަކުރި މެޗުން ޓީސީ ބަލިވީ 3-2ގެ ނަތީޖާއަކުންނެވެ.\nމެޗަށް ފަހު ވާހަކަ ދައްކަމުން ނިޒާމްބެ ބުނީ ޓީމުގެ ހުރިހާ ކުޅުންތެރިން ވެސް ވަރަށް ރަނގަޅަށް ކުޅުނު ކަމަށެވެ.\n"ވަރަށް ރަނގަޅަށް ޓީމު ކުޅެފި. އެހެން ނަމަވެސް އެންމެ ބޮޑަށް ކިޔައިދިން، އެންމެ ބޮޑަށް ސަލާމުވާން ބުނި ކަންކަމުން ގޯސް ހެދިގެން ފުރަތަމަ ގޯލް ވެސް ބެންގަލޫރުން ޖެހީ،" ނިޒާމްބެ ބުންޏެވެ.\nނިޒާމްބެ ބުނީ ބެންގަލޫރުގެ ފުރަތަމަ ދެ ގޯލް ވެސް ޖެހި ހައޮކިޕް ތަންގްކޮސިއެމް މާކު ކުރަން ވަރަށް ބޮޑަށް ހަނދާންކޮށްދިން ކަމަށާއި އޭނާ ދޫކޮށްލުމަކީ ހެދުނު ވަރަށް ބޮޑު ގޯހެއް ކަމަށެވެ.\n"ކޯނަރުތަކުގައި ވެސް މާކު ކުރަން ބުނި އެންމެ މުހިއްމު ކުޅުންތެރިޔާ ދޫކޮށްލިތަން ފެނުނު. ދެން އެންމެ ބޮޑު ކަމަކަށް ބެންގަލޫރު އެފްސީ ފެންވަރުގެ ޓީމަކާ އެކު ކުޅެ ގިނަ ފުރުސަތުތަކެއް ތަނަވަސްވެ ނިންމާނުލެވިގެން ދިޔައީ،" ނިޒާމްބެ ފާހަގަކުރި އެވެ.\nއޭއެފްސީ ކަޕް ޕްލޭ އޯފްގައި ރާއްޖޭގެ ޓީސީ އާއި އިންޑިއާގެ ބެންގަލޫރު އެފްސީ ބައްދަލުކުރި ފުރަތަމަ ލެގު މެޗުގައި ޓީސީން ނެރުނު ފުރަތަމަ 11 ---ސަން ފޮޓޯ/ މުހައްމަދު އަފްރާހް\nނިޒާމްބެ އިތުރަށް ބުނީ ލިބުނު ފުރުސަތުތަކުގެ ބޭނުންކުރެވުނު ނަމަ ނަތީޖާގެ ތަފާތު ބޮޑުކޮށްލެވުނީސް ކަމަށެވެ. އެހެން ނަމަވެސް ނަސީބު ދެރަވި ކަމަށް ނުބުނާނެ ކަމަށާއި ދެވަނަ ލެގަށް ނުކުތުމަށް ރަނގަޅު ކުރަން ޖެހޭ ގިނަ ކަންތައްތަކެއް އެބަހުރި ކަމަށް ވެސް ނިޒާމްބެ ބުންޏެވެ.\n"ލިބުނު ފުރުސަތުތައް ނިންމާލެވުނު ނަމަ ފަސް ހަ ގޯލް ވެސް ޓީސީއަށް ޖެހުނީސް، ނަތީޖާ މިހެން ނުކުތީމަ އާއްމުކޮށް ބުނާނީ ނަސީބު ދެރައީއޭ. އެކަމަކު ގަބޫލުކުރާނީ ރަނގަޅު ކުރަން ހުރި ގިނަ ކަންތައްތަކެއް އެބަހުރި ކަމަށް،" ނިޒާމްބެ ބުންޏެވެ.\nއޭއެފްސީ ކަޕް ޕްލޭ އޯފްގައި ރާއްޖޭގެ ޓީސީއާއި އިންޑިއާގެ ބެންގަލޫރު ބައްދަލުކުރި މެޗުގައި ޓީސީއަށް ނަތީޖާ ހަމަހަމަކޮށްދިން ފޭދޫ އިއްބެ --- ސަން ފޮޓޯ/ މުހައްމަދު އަފްރާހް\nރޭގެ މެޗުގައި ބެންގަލޫރު އެފްސީން ދެ ގޯލް ޖަހައި ލީޑު ނެގި ނަމަވެސް ޓީސީން ވަނީ ފަހަތުންއަރާ ނަތީޖާ ހަމަހަމަކޮށްފަ އެވެ. އެހެން ނަމަވެސް ޓީސީގެ ފަހަތުން ހެދި ގޯހެއްގެ ބޭނުން ހިފައި ބެންގަލޫރުން ވަނީ ރަށުން ބޭރުގައި މުހިއްމު މޮޅެއް ހޯދައިފަ އެވެ.


ހޯވަބޯޑެއްގެ މަތީގައި ދަތް ނެގި ޑޮކްޓަރަކު ޖަލަށް\nމީގެ ތިން އަހަރު ކުރިން، ބަލި މީހެއްގެ ދަތެއް ނެގިއިރު ހޯވަބަޑެއްގެ މަތީގައި އެކަންކޮށް، ވީޑިއޯކުރި މައްސަލާގައި ދައުވާކުރި އެމެރިކާގެ ޑޮކްޓަރު 12 އަހަރަށް ލުމާ އެކު، ސިއްހީ ދާއިރާ އިން 10 އަހަރަށް ސަންޕެންޑްކޮށްފި އެވެ.\nޖަލުގައި ބަޑިޖެހިމައްސަލަ އަދިވެސް ބަލަންޖެހޭ: އެމްޑީޕީ\nކުރީގެ ރައީސް މައުމޫނު އަބްދުލް ގައްޔޫމުގެ ވެރިކަމުގައި 2003 ވަނަ އަަހަރު މާފުށީ ޖަލުގައި ގައިދީންގެ ގަޔަށް ބަޑިޖެހި ހާދިސާގެ ހަގީގަތް ހޯދިފައި ނުވާ ކަމަށާއި އެކަން ރައްޔިތުންނަށް ސާފުވާން ޖެހޭ ކަަމަށް އެމްޑީޕީން މިއަދު ބުނެފި އެވެ.\nއައްޑޫން ވެލި ނަގާ މީހުންގެ ނަން އާންމުކުރަން ފަށައިފި\nއައްޑޫގެ އެކި ސަރަހައްދުތަކުން ގަވައިދާ ހިލާފަށް ވެލަ ނަގާ މައްސަލަ ބޮޑުވެފައި ވަނިކޮށް، އެކަން ކުރާ މީހުން ޖޫރިމަނާކޮށް، އެ މީހުންގެ ނަންތައް އާންމު ކުރަން އައްޑޫ ސިޓީ ކައުންސިލުން ފަށައިފި އެވެ.\nނުކުޅެދުންތެރިކަން ހުންނަ މީހަކު ރޭޕްކުރި މައްސަލައެއް\nއއ. ބޮޑުފުޅަދޫގައި، ނުކުޅެދުންތެރިކަން ހުންނަ މީހަކު ރޭޕްކުރިކަމުގެ ތުހުމަތަށް އެ ރަށުން ދެމީހަކު ރޭ ހައްޔަރުކޮށްފި އެވެ.\nSeptember 06, 2020 4\nޖެޓްޕެކްގައި 3،000 ފޫޓު މަތީ އުޅުނު މީހަކު ހޯދަނީ\nއެމެރިކާގެ ވައިގެ ސަރަހައްދަށް ނުރައްކާވާ ގޮތަށް ޖެޓްޕެކެއްގައި 3،000 ފޫޓު މަތިން އުދުހުނު މީހެއްގެ މައްސަލަ ޕައިލެޓުންތަކެއްގެ ފަރާތުން ރިޕޯޓްކުރުމާ ގުޅިގެން އެ މީހާ ހޯދަން އާންމުންގެ އެހީ އަށް އެދި، އެ މައްސަލަ އެމެރިކާގެ އެފްބީއައި އިން ތަހުގީގުކުރަން ފަށައިފި އެވެ.\nSeptember 03, 2020 4\nބޮޑެތި މައްސަލަތަކެއްގެ ތަހުގީގު ވާނުވާ ނޭނގިފައި!\nމި އަހަރުގެ ތެރޭގައި ހިނގާފައި ހުރި ބޮޑެތި މައްސަލަތަކުގެ ތަހުގީގު ގޮސްފައިވާ ހިސާބެއް އޮޅުންފިލުވުމަށް "މިހާރު"ން ކުރި މަސައްކަތް ބޭކާރުވެއްޖެ އެވެ!\nހިންގަމުން އައި ރެސްޓޯރަންޓް ވިއްކާލައި އާއިލާގެ މީހުންނާ ދެކޮޅަށް ލޯބިވެރިޔާއާ ކައިވެނިކުރަން އިންޑިއާގެ އެހުމްދުއާބާދު ދޫކޮށް ޕޫނޭ އަށް ދިޔަތާ ތިން ވަނަ އަށްވީ ދުވަހު އޮޓޯ ރިކްޝޯ ޑްރައިވަރަކާ ލޯބިވެރިޔާ ކައިވެނިކުުރުމުން އެކަމާ ރުޅިގަދަވެ ބަދަލު ހިފުމުގެ ގޮތުން ޑްރައިވަރުންގެ މޮބައިލް ފޯނުތ ވަގަށް ނަގަމުން ދިޔަ މީހަކު...\nގިނައިން ހުށަހެޅީ ސްކޫލަށް ނުދާ ކުދިންގެ މައްސަލަ!\nތިން ކުއްޖަކާ ބެހުނު މައްސަލައެއްގައި މީހަކު ހައްޔަރު\nނިއުޒިލެންޑްގައި 51 މީހުން މަރާލިމީހާ އުމުރަށް ޖަލަށް\nމާލޭގެ މަޖީދީމަގުގައި ހުންނަ ވެސްޓޯ ފިހާރަ ފަޅާލައި އެއް ލައްކަ އަށް ވުރެ ގިނަ ރުފިޔާގެ މުދާ ވަގަށް ނެގި މައްސަލައެއްގައި މީހަކު ހައްޔަރުކޮށް ވަގަށް ނެގި ތަކެތީގެ ތެރެއިން 78،240...\nޕީޖީން ހެދި "ގޯހެއް" ރަނގަޅުކުރަން ހައިކޯޓުން ދެކޮޅު\nބައިސްކަލެއްގެ ތަޅު ހަލާކުކޮށްލި ކަމަށް ބުނެ މީހެއްގެ މައްޗަށް ދައުލަތުން "ގޯސް ދައުވާއެއް" އުފުލުމުން އިއްވި ޖަލު ހުކުމެއް އިސްތިއުނާފް ނުކޮށް ތިބުމަށް ފަހު، ލުއި ދައުވާއެއްގެ...\nޔޫރޯ ސްޓޯރުގެ ތިޖޫރީ ފަޅާލައި، ބައި މިލިއަނެއްހާ ރުފިޔާ ވަގަށް ނަގާފައިވާ ކަމަށް ފުލުހުން މިއަދު ބުނެފި އެވެ.\nމީހުން ގެއްލުވާލުން ހުއްޓުވާ މުއާހަދާއަށް ރުހުންދީފި\nގަދަކަމުން ގެއްލުވައިލުމުގެ ނުރައްކަލުން މީހުން ރައްކާތެރިކުރުމުގެ ބައިނަލްއަގްވާމީ މުއާހަދާގައި ރާއްޖެ ބައިވެރިވުމަށް ރައްޔިތުންގެ މަޖިލީހުން މިއަދު ރުހުން ދީފި އެވެ.\nފުރައްސާރަތަކާ ދެކޮޅަށް ސޮނާކްޝީގެ ކެމްޕޭނެއް\nޔޫރޯ ސްޓޯރުގެ އޮފީހުގެ ތިޖޫރީ ރޭ ފަޅާލައި، އެ ތަނުން ގިނަ އަދަދެއްގެ ފައިސާ ވަގަށް ނެގި މައްސަލައެއް ފުލުހުން ތަހުގީގު ކުރަން ފަށައިފި އެވެ.\nކޮވިޑް-19ގެ ފަރުވާ އަށް ރާއްޖެ އަށް ބޭނުންވާ ވެންޓިލޭޓަރުތައް ހޯދުމުގައި ހެލްތު މިނިސްޓްރީ މެދުވެރިކޮށް ހިންގި ކަމަށް އޮޑިޓް ރިޕޯޓުން ފެންމަތިވެފައިވާ ޚިޔާނާތް އެންޓި ކޮރަޕްޝަން...\nގުޅިފައިވާ ތަހުގީގެއް ކުރަންޏާ ޕީޖީއަށް އަންގަން އެދެފި\nތަހުގީގީ އިދާރާތައް ގުޅިގެން "ޖޮއިންޓް އިންވެސްޓިގޭޝަން"އެއްގެ ގޮތުގައި ތަހުގީގެއް ކުރިއަށް ގެންދާ ނަމަ އެކަން ޕްރޮސެކިއުޓާޖެނެރަލްގެ އޮފީހުގެ ސަލާމުކަމަށް އެކަން ގެންނަން އެ...\nފުލުހެއްގެ ސައިކަލު ރޯކޮށްލުމުން ބަޔަކު ހައްޔަރުކޮށްފި\nގދ. ތިނަދޫގައި ފުލުހެއްގެ ސައިކަލެއްގައި އަލިފާން ރޯކޮށްލި މައްސަލައެއްގައި ހަތަރު މީހަކު ހައްޔަރުކޮށްފި އެވެ.\nސިއްރުން ހެކިބަސް ނެގޭނެ: ސުޕްރީމް ކޯޓު\nޖިނާއީ އިޖުރާއާތުގެ ގާނޫނުގެ މަގްސަދު ގެއްލިގެން ދިޔަ ނުދިނުމަށްޓަކައި ޖިނާއީ މައްސަލަތަކުގައި ސިއްރުން ހެކިބަސް ނެގޭނެ ކަމަށް ސުޕްރީމް ކޯޓުން މިއަދު ކަނޑައަޅައިފި އެވެ.\nއެކައުންޓް ނަމްބަރު ބަދަލުކޮށް، ވަގަށް ފައިސާ ހޯދައިފި\nއާއްމުންގެ އެހީއަށް އެދި ފޭސްބުކްގައި ޖެހި ޕޯސްޓެއްގައިވާ އެކައުންޓް ނަމްބަރު ބަދަލުކޮށްގެން، ގިނަ ބައެއްގެ އަތުން މީހަކު ފައިސާ ހޯދައިފި އެވެ.\nމީހަކު ޒަހަމްކޮށްލައި ފައިސާތަކެއް ފޭރިގެންފި\nމާލޭގައި މިރޭ ތޫނު އެއްޗަކުން ހަމަލާދީ މީހެއްގެ އަތުން ފައިސާތަކެއް ފޭރިގެންފި އެވެ.\nމީގެ ކުރިން ސްޓްރީމިން ޓީވީގެ ހިދުމަތަށް ބާރުބޮޑު ނުވާ ވަރަށް ކޮރޯނާވައިރަހާ އެކު ކުރިމަތިލި ލޮކްޑައުންތަކާ އެކު ބާރުބޮޑުވެފައިވާ އިރު، އެފަދަ ޕްލެޓްފޯމްތައް ބޭނުންކުރާ މީހުން...\nAugust 12, 2020 56\nރާއްޖޭގައި ގެއްލިގެންދާ ފުރާނައިގެ އަގަކީ އެއް ލައްކަ ރުފިޔާ ކަމަށް ބުނެފި ނަމަ އެއީ ޖޯކެއްހެން ވެސް ހީވެދާނެ އެވެ. ޒަމާނަށް އައި ބަދަލާ އެކު، މިހާރު އެއް ލައްކަ ރުފިޔާގެ މާ ބޮޑު...


Raees Yaameenuge emme bodu amaazakee thauleemee jeeleh binaakurun...\nރައީސް ޔާމީނުގެ އެންމެ ބޮޑު އަމާޒަކީ ތަޢުލީމީ ޖީލެއް ބިނާކުރުން – މައުރޫފް\n11 މަސް,4ހަފްތާ,2ދުވަސް, 23 ގަޑި, 10 މިނެޓް, 28 ސިކުންތު ކުރިން 4530އަލީ ޝިފާޒް\nއެމްޑީއޭގެ ޑެޕިއުޓީ ލީޑަރ ޢަލީ މައުރޫފް - ފޮޓޯ: ޗެނަލް13\nރައީސުލްޖުމުހުރިއްޔާ އަބްދުﷲ ޔާމީން އަބްދުލްގައްޔޫމް ވެރިކަމާއި ހަވާލުވެވަޑައިގަތުމަށްފަހު އެންމެ ބޮޑު ވިސްނުންފުޅެއް ގެންގުޅުއްވީ ތަރައްގީއާއެކު ރާއްޖޭގެ ތައުލީމީ ދާއިރާ ހަރުދަނާކޮށް ކުރިއެރުވުމަށް ކަމަށާއި އެކަން އެމަނިކުފާނު މިއަދު ހާސިލްކޮށްފައިވާކަމަށް އެމްޑީއޭގެ ނައިބު ލީޑަރު ޢަލީ މައުރޫފް ވިދާޅުވެއްޖެއެވެ.\nޗެނަލް ތާޓީންގެ ނިއުސްޓޯކް ޕްރޮގްރާމުގައި ވާހަކަ ދައްކަވަމުން ސަރުކާރު ކޯލިޝަނުގައި ހިމެނިވަޑައިގަންނަވާ އެމްޑީއޭގެ ނައިބް ލީޑަރު އަލީ މައުރޫފު ވިދާޅުވީ ކުރީގެ ރައީސް މުހައްމަދު ނަޝީދުގެ ސަރުކާރުން ތައުލީމީ ނިޒާމް ބައްޓަން ކުރަން މަސައްކަތް ކޮށްފައިވަނީ މުޅިން އެހެން ގޮތަކަށްކަމަށާއި، އެކަން އެގޮތަށް ތަންފީޒުވެގެންދިޔަނަމަ، އެތަކެއް ނޭދެވޭ އަސަރެއް ކުރާނޭކަމަށެވެ. އަދި އެމްޑީޕީން އޭރުގައި މަސައްކަތްކުރީ ހިލޭސާބަހަށް މަސައްކަތް ކުރާ ޓީޗަރުން ރާއްޖެ ގެނެސް ކުދިންނަށް ކިޔަވައިދިނުމަށްކަމަށާއި، އޭގެތެރޭގައި އާދައިގެ ޓްރެއިނިންގ ޓީޗަރުންވެސް ހިމެނޭކަމަށާއި، ނަމަވެސް އެއާއި ޚިލާފަށް ރައީސް ޔާމީނު ގެންގުޅުއްވީ މުޅިންވެސް ތަފާތު ވިސްނުންފުޅެއްކަމަށް މައުރޫފް ވިދާޅުވިއެވެ. އެގޮތުގެމަތިން ކަމަށް ގާބިލު ދިވެހި ޓީޗަރުން ހޯދާ ދިވެހިންނާއި ގުޅޭގޮތަށް ތައުލީމީ ނިޒާމް ބައްޓަން ކުރަން އެމަނިކުފާނު ފެއްޓެވި މަސައްކަތުގެ ދަށުން ރާއްޖޭގެ ތައުލީމީ ނިޒާމަށް އިންގިލާބީ ބަދަލެއް ގެންނަވާ ދިވެހި ބެލެނެވެރިންނާއި ދަރިވަރުން ހިނިތުން ކުރުވާފައިކަމަށްވެސް އޭނާ ވިދާޅުވިއެވެ. އަދި ބަދަލު ގެނެސްފައިވަނީ ހަމައެކަނި ސުކޫލް އިމާރާތަށް ނޫންކަމަށާއި، ދަރިވަރުންނަށް ކިޔަވައިދޭ މުދައްރިސުންގެ ފެންވަރު ރަނގަޅުކޮށް ޤާބިލް އެދުރުންތަކެއް އުފައްދައިފައިވާކަމަށްވެސް މައުރޫފު ވިދާޅުވިއެވެ.\nރާއްޖެއާއި ބޭރުގެ ޤައުމުތަކާއި އޮންނަގުޅުންތައް ބަދަހިވަމުންދާކަން ފާހަގަކުރައްވާ މައުރޫފުވަނީ ރައީސް ޔާމީނުގެ ސަރުކާރުން ބޭރު ދުނިޔޭގެ ނުފޫޒުގަދަ ގައުމުތަކާއި ގާތް ގުޅުމެއް ގާއިމު ކުރަމުންދާއިރު، މިކަން ބައެއް އިދިކޮޅު ފަރާތްތަކަށް ހަޖަމުކުރަން ދަތިވެފައިވާކަމަށް ވިދާޅުވެފައެވެ. މިގޮތުން އިންޑިއާ، ޗައިނާ، ސައުދީއަރަބިއްޔާ ފަދަ ޤައުމުތަކަކީ މި ސަރުކާރުގެ މިތުރުންކަމަށްވެސް އޭނާ ވިދާޅުވި.\nރައީސް ޔާމީނުގެ އަނބިކަބަލުން މެޑަމް ފާތިމަތު އިބްރާހީމް ކުރައްވާ މަސައްކަޕުޅަށް ތައުރީފް ކުރައްވާ ވާހަކަ ދައްކަވަމުން މައުރޫފު ވިދާޅުވީ، އެކަމަނާއަކީ މިހާތަނަށް ރާއްޖެދުށް އެފަދަ ދެވަނައެއް ނެތް ފަސްޓްލޭޑީކަމަށެވެ. އަދި ރާއްޖޭގެ ފަސްޓް ލޭޑީއެއްގެ ފަރާތުން ދިވެހިން އުންމީދު ކުރި އުންމީދުތަކުގައި ކުލަޖައްސަވާދެއްވީ މެޑަމް ފާތުމަތު އިބްރާހިމް ކަމަށް ވިދާޅުވިއެވެ. އެހެންކަމުން އެކަމަނާ ރަށްރަށަށް ވަޑައިގަތުމުން މަރުހަބާ ދަންނަވާ ފޮޓޯ، ސެލްފީ ނަގަމުންދާ ދިވެހިން އިތުރުވެގެންދާކަމީ މިކަމުގެ ހެއްކެއްކަމަށްވެސް މައުރޫފު ވިދާޅުވިއެވެ.\n#މައުރޫފް #އެމްޑީއޭ #ޕީޕީއެމް #ރައީސްޔާމީނު #ސިޔާސީ


ޓެރަރިޒަމްގެ ކުށް ސާބިތުވި 47 މީހަކު ސަޢުދީ އަރަބިއްޔާގައި މަރާލައިފި — Ihavandhoo.com\nޓެރަރިޒަމްގެ ކުށް ސާބިތުވި 47 މީހަކު ސަޢުދީ އަރަބިއްޔާގައި މަރާލައިފި\n3 ޖެނުއަރީ 2016 0\nޓެރަރިޒަމްގެ ކުށް ސާބިތުވި 47 މީހަކު ސަޢުދީ އަރަބިއްޔާގައި މަރާލައިފިއެވެ. ސަޢުދީ އަރަބިއްޔާގެ ދާޚިލީ ވުޒާރާއިން ހާމަ ކޮށްފައިވާ މަރުގެ އަދަބު ދީފައިވާ މީހުންގެ ލިސްޓުގައި ޝީޢީ މުސްލިމް އިލްމުވެރިއެއް ކަމަށްވާ ނިމްރު އަލް ނިމްރުވެސް ހިމެނެއެވެ. ސައުދީގެ ސުޕުރީމް ކޯޓުން ނިމްރު އަލް ނިމްރު އަށް މަރުގެ ހުކުމް އިއްވާފައިވަނީ މިދިޔަ އަހަރުގެ އޮކްޓޯބަރު މަހުއެވެ.\nސަޢުދީ އަރަބިއްޔާއިން މި މީހުންގެ މައްޗަށް މަރުގެ ޙުކުމް ތަންފީޒުކޮށްފައިވާއިރު، މީގެތެރޭގައި ހިމެނޭ ގިނަ މީހުންނަކީ 2003 ވަނަ އަހަރާއި 2006 ވަނަ އަހަރާއި ދެމެދު އަލްޤައިދާ ޖަމާޢަތުން އެ ޤައުމުގައި ދިން ސިލްސިލާ ހަމަލާތަކުގައި ބައިވެރިވި ކަމުގެ ކުށް ސާބިތުވި މީހުންނެވެ.\nނިމްރު އަލް ނިމްރުގެ މައްޗަށް މަރުގެ ޙުކުމް ތަންފީޒުކުރުމަކީ ސަޢުދީ އަރަބިއްޔާއަށް ހެދޭނެ ވަރަށް ބޮޑު ގޯހެއް ކަމަށް ބުނެ، އިރާނުން މީގެ ކުރިން އެ ޤައުމަށް އިންޒާރު ދީފައިވެއެވެ. ނިމްރު އަލް ނިމްރާއެކު އިތުރު6މީހުންގެ މައްޗަށް މަރުގެ ޙުކުމް ތަންފީޒުކޮށްފައިވަނީ ސަޢުދީ އަރަބިއްޔާގެ ސަރުކާރާއި ދެކޮޅަށް 2011 ވަނަ އަހަރާއި 2013 ވަނަ އަހަރާއި ދެމެދު އެޤައުމުގައި ބޭއްވުނު މުޒާހަރާތަކުގެ މައްސަލައިގައެވެ. މި މުޒާހަރާތަކުގައި އެ ޤައުމުގެ ސަލާމަތީ ބާރުތަކާއި މުޒާހަރާގެ ބައިވެރިންގެ މެދުގައި ހިނގި ހަމަނުޖެހުންތަކުގައި 20 މީހުން މަރުވެފައިވެއެވެ. # އަލްޖަޒީރާ


Flat balan dhaairu dhaany beynunvaa mauloomaathu hoadhan thahyaaru vegen | ThePress\nފްލެޓް ބަލަން ދާއިރު ދާނީ ބޭނުންވާ މައުލޫމާތު ހޯދަން ތައްޔާރު ވެގެން\n26 June 2021, 15:45\nހުޅުމާލެ ދެވަނަ ފިޔަވަހީގައި އަޅާފައިވާ ހިޔާ މަޝްރޫގެ ފްލެޓް ލިބުނު މީހުން ފްލެޓް ބަލަން ދާއިރު ދާނީ ބޭނުންވާ މައުލޫމާތު ހޯދަން ތައްޔާރުވެގެން ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ބުނެފިއެވެ.\nއެޗްޑީސީގެ މެނޭގިން ޑައިރެކްޓަރު ސުހައިލް އަހުމަދު ވިދާޅުވީ، ހުޅުމާލެ ދެވަނަ ފިޔަވަހީގައި އަޅާފައިވާ ހިޔާ މަޝްރޫގެ ފްލެޓު ލިބުނު މީހުން ފްލެޓް ބަލަން ދާ އިރު ސާފު ކުރަން ބޭނުންވާ މައުލޫމާތު ސާފުކުރުމާއި ތަނުގެ މިން ނަގަން ބޭނުންވާ ނަމަ އެކަމަށް ތައްޔާރު ވެގެން ދިއުމަށް އިލްތިމާސް ކުރާކަމަށެވެ.\nހުޅުމާލެ ދެވަނަ ފިޔަވަހީގައި އަޅާފައިވާ ހިޔާ މަޝްރޫގެ ފްލެޓު ލިބުނު މީހުންނަށް ފްލެޓުތައް ދައްކަން ފަށާފައި ވާއިރު ފްލެޓު ދެއްކުން ކުރިއަށް ގެެންދަން ހަމަޖައްސާފައި ވަނީ ކޮންމެ ދުވަހަކު ވެސް ހަތަރު ދަންފަޅިއަކަށް ބަހާލައިގެންނެވެ.\nހެނދުނު 8 އިން 10:30 އަށް، އެއް ވަނަ ފަންގިފިލާއިން ހަތް ވަނަ ފަންގިފިލާއާ ދެމެދު\n10:30 އިން 13:00 އަށް، 8 ވަނަ ފަންގިފިލާއިން 14 ވަނަ ފަންގިފިލާއާ ދެމެދު\n13:00 އިން 14:30 އަށް 15 ވަނަ ފަންގިފިލާއިން 19 ވަނަ ފަންގިފިލާއާ ދެމެދު\nއަދި 14:30 އިން 16:00 އަށް 20 ވަނަ ފަންގިފިލާއިން 24 ވަނަ ފަންގިފިލާއާ ދެމެދު\nމި ގަޑިތަކުގައި ފްލެޓު ބެލުމުގެ ފުރުސަތު ދެނީ ކޮންމެ ފެލްޓަކުން ވެސް ދެ މީހަކަށެވެ. ފެލްޓު ބަލަން ދާއިރު އައިޑީކާޑު ގެންދަންޖެހެއެވެ. އަދި ދަނީ ވެރިފަރާތް ނޫން މީހެއް ނަމަ އެމީހެއްގެ އައިޑީކާޑާއި ވެރިފަރާތުގެ އައިޑީކާޑުގެ ސާފު ކޮޕީއެއް ގެންދަން ޖެހެއެވެ. މިކަމާ ގުޅިގެން ސުހައިލް ވިދާޅުވީ މިހާ ކޮންޓްރޯލް ކޮށްގެން މިކަންކަން ކުރިއަށް ގެންދަނީ އަދިވެސް ނުނިމި ހުރި މަސައްކަތް ކުރަމުން ދިއުމާ ގުޅިގެން ކަމަށެވެ.\nއެޗްޑީސީން ބުނީ ހިޔާ މަޝްރޫއުގެ ދަށުން ހުޅުމާލޭ ދެވަނަ ފިޔަވަހީގައި އިމާރާތް ކުރި 6،720 ފްލެޓު ލިބުނު މީހުންނަށް އެތަންތަން ދައްކަން ހަމަޖެހިފައި ވަނި މި މަހުގެ 26 އިން އަންނަ މަހުގެ4އަށް ކަމަށެވެ. އެއީ 26 ވަނަ ދުވަހު އެޗް-14 އަދި އެޗް-13، 27 ވަނަ ދުވަހު އެޗް-10 އަދި އެޗް-9، 28 ވަނަ ދުވަހު އެޗް-16 އަދި އެޗް-15، 29 ވަނަ ދުވަހު އެޗް-4 އަދި އެޗް-3، 30 ވަނަ ދުވަހު އެޗް-12 އަދި އެޗް-11، 1 ޖުލައިގައި އެޗް-2 އަދި އެޗް-1،3ޖުލައިގައި އެޗް-7 އަދި އެޗް-8،4ޖުލައިގައި އެޗް-5 އަދި އެޗް-6 ވަނަ ޓަވަރެވެ.\nއެޗްޑީސީން ބުނީ ފްލެޓު ބަލަން ހާޒިރު ނުވެވޭ މީހުންނަށް ފްލެޓު ދައްކަން ހަމަޖެހިފައި ވަނީ އެއްބަސްވުމުގައި ސޮއިކޮށް ފްލެޓު ހަވާލުކުރާ ދުވަހު ކަމަށެވެ. އަންނަ މަހުގެ 14 ވަނަ ދުވަހު އެއްބަސްވުމުގައި ސޮއިކުރަން ފަށާއިރު، ސޮއިކުރަން ފަށާ ދުވަހު ތަޅުދަނޑި ހަވާލުކުރާނެ ކަމަށް އެޗްޑީސީން ބުނެފައިވެއެވެ. މީގެ އިތުރުން އެއްބަސް ވުމުގައި ސޮއި ކުރަން ފެށުމުގެ ކުރިން ކަރަންޓުގެ މަސައްކަތް ކޮށް ނިންމުމަށް މަސައްކަތް ކުރާ ކަމަށާ އެދުވަހާ ހަމައަށް ނުނިމިއްޖެ ނަމަ ޖުލައި މަސް ނިމުމުގެ ކުރިން ކަރަންޓުގެ މަސައްކަތް ނިންމާނެ ކަމުގެ ޔަގީންކަން އެޗްޑީސީން ބުނެއެވެ.\nހަބަރު ހިޔާ ފްލެޓް އެޗްޑީސީ


Kuli dhahkan allowance dhee, Home Loan interest 6% ah kuda kuraanan: Ibu\nކުލި ދައްކަން އެލަވެންސް ދީ، ހޯމް ލޯންގެ އިންޓަރެސްޓް6ޕަސެންޓަށް ކުޑަކުރާނަން: އިބޫ\nއިބޫ ނ މިލަދޫގައި މިރޭ ވާހަކަ ދައްކަވަނީ --\nގުޅިފައިވާ ޕާޓީތަކުގެ ވެރިކަމެއްގައި އެންމެ އިސްކަންދޭނީ ބޯހިޔާވަހިކަން ބޭނުންވެފައިތިބި މީހުންނަށް ފަސޭހަ ދިރިއުޅުމެއް ހޯދައިދިނުމަށް ކަމަށާއި އެގޮތުން ކުލި ދެއްކެން ނެތް މީހުންނަށް ސަރުކާރުން ހިލޭ ގެދޮރު ދޭނެ ކަމަށް އިދިކޮޅު ރިޔާސީ ކެންޑިޑޭޓް، އިބްރާހިމް މުހައްމދު ސޯލިހް (އިބޫ) ވިދާޅުވެއްޖެ އެވެ.\nނ މިލަދޫއަށް ކެމްޕޭން ކުރައްވަން ވަޑައިގެން ރައްޔިތުންނާ ބައްދަލުކޮށް ވާހަކަ ދައްކަވަމުން އިބޫ މިރޭ ވިދާޅުވީ، އެބޭފުޅުންގެ ވެރިކަމެއްގައި އެންމެ ބޮޑު އިސްކަމެއް ދޭނީ ރައްޔިތުންނަށް ކުރިމަތިވެފައިވާ ބޯހިޔާވަހިކަމުގެ މައްސަަލައަށް ހައްލެއް ހޯދައިދިނުމަށް ކަމަށެވެ. އެގޮތުން ސޯޝަލް ހައުސިން ނިޒާމެއް ގާނޫނެއްގެ އެހީގައި ރާއްޖެއަށް ގެނެސް އެކި ފަންތީގެ މީހުންނަށް ބޯހިޔާވަހިކަން ކަށަވަރުކޮށްދޭން މަސައްކަތްތަކެއް ފައްޓަވާނެ ކަމަށް ވިދާޅުވި އެވެ.\nއިބޫ ވިދާޅުވީ ގެދޮރު ކަށަވަރުކޮށްދޭން ގެންނަ ގާނޫނުގެ ދަށުން ސޯށަލް ހައުސިންގެ ކަންކަން ކުރާނެ ހާއްސަ މުއައްސަސާއެއް ސަރުކާރުގައި ގާއިމްކޮށް، އެ މުއައްސަސާގެ ދަށުން ހިންގާނެ ކުންފުންޏެއް އުފައްދައި، ބޯހިޔާވަހިކަން ބޭނުންވާ މީހުން ތިން ކެޓަގަރީއަކަށް ބަހާލައިގެން އެހީ ފޯރުކޮށްދޭނެ ކަމަށެވެ. އެގޮތުން އެއްގޮތަކަށްވެސް ކުލި ދެއްކޭ ފެންވަރު ނެތް މީހުންނަށް، އެމީހުންގެ ކުލި އަމިއްލަޔަށް ހޯދާނެ ފަދަ ގޮތެއް ހޯދެން ދެކަށް ސަރުކާރުން ހިލޭ ބޯހިޔާވަހިކަން ފޯރުކޮށްދޭނެ ކަމަށެވެ.\n"ތިންކެޓަގަރީއަކަށް ބަހާލާނަން. ފުރަތަމަ ބައިގައި އެއްވެސް ފައިސާއެއް ދީގެން ނޫންނަމަ ކުއްޔަށް ދީގެން ނޫޅެވޭ ހާލަތުގައި ތިބި ރައްޔިތުންނަށް ސަރުކާރުން ހިލޭ ބޯހިޔާވަހިކަން ފޯރުކޮށްދޭނަން. އެއީ އެފަރާތްތަކަށް އާމްދަނީއެއް ހޯދައިގެން ދިރިއުޅެވޭ ހިސާބަށް އެކަން ކޮށްދޭނަން. ދެވަނަ ކެޓަގަރީގައި ކުލި ދައްކައިގެން ނުވަތަ އަމިއްލަޔަށް ފްލެޓް ގަނެވޭނެ ފަދަ އާމްދަނީ ނުލިބޭ ފަރާތްތަކަށް ކުލި ދެއްކުމުގައި ސަރުކާރުން ސަބްސިޑީ ދޭނަން. އޭރުން އާއިލާއާއެކު ލިބޭ އެއްޗަކުން ހަމަޖެހިގެން އުޅެފައި ފްލެޓްތަކަށް ކުލި ދައްކައިގެން ތާހިރު ދިރިއުޅުމެއް އުޅެވޭނެ،" އިބޫ ވިދާޅުވި އެވެ.\nމީގެ އިތުރުން ފްލެޓް ގަންނަން ލާރި ހުރި ފަރާތްތަކަށް ލުއިކޮށްދިނުމުގެ ގޮތުން ގެދޮރުވެރިކަމުގެ ލޯނުގެ އިންޓްރެސްޓް ރޭޓު6ޕަސެންޓަށް ކުޑަކޮށްދެއްވާނެ ކަމަށް ވެސް އިބޫ ވަނީ ވައުދުވެވަޑައިގަންނަވާފަ އެވެ.\nމި ސިޔާސަތު ތަންފީޒުކުރެވޭނެ ގާބިލުކަން އިބޫ ވިދާޅުވާ ގޮތުންނަމަ ރާއްޖޭގައި އެބަހުއްޓެވެ. އަދި މި ސިޔާސަތު ތަންފީޒުކުރުމަށް ބޭނުންވާ ފައިސާ ހޯދޭނެ ގޮތްތަކެއްވެސް އެބޭފުުޅުންނަށް ވަނީ ހޯދިފަ އެވެ. އެހެންކަމުން މިކަންކަން ތަންފީޒުވުމުން ގެދޮރަށް ބޭނުންވެފައިތިބި 20،000 އާއިލާ އަށް ބޯހިޔާވަހިކަން ކަށަވަރުވެގެންދާނެ އެވެ.\nއިބޫ ވިދާޅުވި ގޮތުގައި މިއަދުގެ ސަރުކާރުގައި ވެސް ރައްޔިތުންނަށް ބޭނުންވާ މިފަދަ އަސާސީ ކަންކަން ކޮށްދެވޭނެ ފެންވަރު އެބަހުއްޓެވެ. ނަމަވެސް ތެދުވެރިކަމާއި އިހުލާސްތެރިކަން ނެތި ގޮސް، ކޮރަޕްޝަން ވަކި ހިއްޕާލުމުގެ ސަބަބުން ގައުމު މިހާރު ދަރާ ވިކިފައިވާ ކަމަށް ވިދާޅުވި އެވެ.\n"އެހެންވީމަ އިރާދަކުރެއްވިއްޔާ އަޅުގަނޑުމެންގެ ބޯހިޔާވަހިކަމުގެ ސިޔާސަތު ތަންފީޒުކޮށް ނިމޭއިރު ބޯހިޔާވަހިކަމަށް ސަލާންޖަހަންޖެހޭ މީހަކު ނުހުންނާނެ،" އިބޫ ވިދާޅުވި އެވެ.\nހަފްތާއަކު ތިން ދުވަހު ސަރުކާރު އޮފީސްތައް ހުޅުވަން ނިންމައިފި


UPDATE: Dhiyavi safari adiah hingajje | Mihaaru\nދިޔަވި ސަފާރީ އަޑިއަށް ހިނގައްޖެ؛ ބައެއް މީހުން ހޮސްޕިޓަލަށް ގެންގޮސްފި\n26 ސެޕްޓެމްބަރ 2021 - 11:57\nތިލަފުށި ކައިރިން 17 މީހުންނާ އެކު ދަތުރުކުރަމުން ދިޔަ ސަފާރީއެއް، މޫސުން ގޯސްވުމުގެ ސަބަބުން ދިޔަވެ އަޑިއަށް ހިނގައްޖެ އެވެ.\nއެމްއެންޑީއެފުން ބުނީ "ހޭންޑީ ކްރޫޒާ" ސަފާރީ، އަޑިއަށް ދިޔައީ ތިލަފުށީގެ ހުޅަނގު ދެކުނުން ހަތަރު ނޯޓިކަލް މޭލު ބޭރުން ދިޔަވެގެން އެމްއެންޑީއެފްގެ މާލޭ އޭރިއާ ކޯސްޓްގާޑުން އެހީވަމުން ދަނިކޮށް ކަމަށެވެ. ސަފާރީގައި ތިބި މީހުންގެ ތެރެއިން ހަ މީހެއްގެ ހާލު ދެރަވެގެން ހޮސްޕިޓަލަށް ގެންގޮސްފައިވާ ކަމަށް ވެސް އެމްއެންޑީއެފުން ބުންޏެވެ.\nއެމްއެންޑީއެފުން ބުނީ އެ ހާދިސާގެ ރިޕޯޓު ލިބުނީ މިއަދު ހެނދުނު 8:30 ހާއިރު ކަމަށެވެ.\nރާއްޖޭގެ ބޮޑު ބަޔަކަށް ބޯކޮށް ވާރޭވެހި ވައިގަދަވެ، ކަނޑުތައް ވެސް ގަދަވާނެ ކަމަށް ލަފާކޮށް މޫސުމާ ބެހޭ ގައުމީ އިދާރާއިން ވަނީ ބައެއް އަތޮޅުތަކަށް އޮރެންޓް އެލާޓް ނެރެފަ އެވެ. އަދި ކަނޑުމަތީގެ ތަފާތު ހާދިސާތަކުގެ މައުލޫމާތު ކޯސްޓްގާޑަށް ލިބެމުންދާ ކަމަށް ބުނެ، ކަނޑުދަތުރުކުރާ ފަރާތްތަކުން މޫސުމަށް ސަމާލުކަން ދިނުމަށް އެމްއެންޑީއެފުން ވަނީ އިލްތިމާސް ކޮށްފަ އެވެ.\n55 meylah vaigadha vaanethee 11 atolhakah orange alert nerefi\nކުރިއަށް އޮތްތަނުގައި ރާއްޖޭގެ ކަނޑުގެ ސަރަހައްދުގައި ވައިގަދަވެ، ކަނޑުތައް ގަދަވާނެ ކަމަށް މޫސުމާ ބެހޭ އިދާރާއިން ލަފާކޮށްފައިވާތީ ކަނޑުދަތުރުކުރާ އުޅަނދުފަހަރުގެ އޮޑިވެރިންނާއި، ކެޕްޓަނުން މޫސުމާ ބެހޭ އެންމެ ފަހުގެ މައުލޫމާތު ހޯދުމަށްފަހު ދަތުރުތައް ކުރުމަށް ވެސް އެމްއެންޑީއެފުން އިލްތިމާސް ކުރެ އެވެ.\nމޫސުން އެމްއެންޑީއެފް ވާރޭ މެޓް ކޯސްޓް ގާޑް\nދުވާލަކު ދެތިން މިލިޔަނެއް ހާ ރުފިޔާ ޓެކްސް ފައިސާއިން ހަރަދުކުރާއިރު ދިވެހި ރައްޔިތުން ހިމާޔަތްކޮށް ސަލާމަތުން ބައިތިއްބުމަށް ކުރަންޖެހޭ ހުރިހާކަމެއް ކުރުްން އެވެރިންނަށް ލާޒިމު!!!\nއެމްއެންޑީއެފްގެ ހީވާގި ލޮބުވެތޮ ސިފައިން ތިޔަކުރަމުންދާ މަސައްކަތަށާއި ގައުމަށް ތިޔަ ކޮށްދޭ ޚިދުމަތަށް ވަރަށް ބޮޑަށް ޝުކުރިއްޔާ! ތިބޭފުޅުން ތިކުރަމުން ގެންދާ މަސައްކަތްތަކަކީ ދިވެހި ރައްޔިތުންނަށް ދުވަހަކު ކޮޅުންވެސް އަގުނުކުރެވޭހާ މުހިއްމު ކަމެއް!! ސޯ ސޯ ޕްރައުޑް އޮފް ދަ ކޯސްޓްގާޑު ♥\nއިޓްސް ދެއަރ ޖޮބް މައި ލަވް.\nސެލިޔުޓް ޔޫ ކޯސްޓް ގާރޑް


Avas inthihaabakah dhaan Ingireysi villathun nimmaifi\nއަވަސް އިންތިހާބަކަށް ދާން އިނގިރޭސިވިލާތުން ނިންމައިފި\nއިނގިރޭސިވިލާތުގައި އަވަސް އިންތިހާބެއް ބާއްވަން އެ ގައުމުގެ ގާނޫނު ހަދާ މަޖިލީހުން ނިންމައިފި އެވެ. އަވަސް އިންތިހާބެއް ބާއްވަން އެދި މަޖިލީހަށް ހުށަހެޅީ އެ ގައުމުގެ ބޮޑުވަޒީރު ބޮރިސް ޖޯންސަ އެވެ.\nބޮރިސް އަވަސް އިންތިހާބެއް ބާއްވަން މަޖިލީހަށް ހުށަހެޅުއްވީ ޔޫރަޕިއަން ޔޫނިއަން (އީޔޫ) އިން ވަކިވުމަށް އެ ގައުމުގެ ރައްޔިތުން ނިންމާފައިވާ ނިންމުމަށް އަމަލު ކުރަން މަޖިލީހުން ދެކޮޅު ހަދަމުންދާތީ އެވެ. އީޔޫން ވަކިވުމާމެދު ގޮތެއް ނިންމުމަށް ދީފައިވާ މުއްދަތު މާދަމާއަށް ހަމަވާނެ އެވެ.\nމަޖިލީހުން ވަނީ އިނގިރޭސިވިލާތް އީޔޫން ވަކިވުމާމެދު އެއްބަސް ވުމެއް ނެތި ވަކި ނުވެވޭނެ ކަމަށް ނިންމައި ގާނޫނެއް ފާސްކޮށްފަ އެވެ. ނަމަވެސް ބޮރިސް ބޭނުންވާނީ އެއްބަސްވުމަކާ ނުލާ އީޔޫން ވަކިވާށެވެ.\nއެއްބަސްވުމެއް ނެތި އީޔޫން ވަކިވުމަކީ ބޮރިސްގެ ބޮޑުވަޒީރު ކަމުގައި ކުރާނެ މައިގަނޑު މަސައްކަތެވެ. އެކަން ކާމިޔާބު ކުރުމުގެ ބޭނުމުގައި ބޮރިސް ވަނީ ތިން ފަހަރު އަވަސް އިންތިހާބެއް ބާއްވައި ދިނުމަށް އެދި މަޖިލީހަށް ހުށަހަޅުއްވާފަ އެވެ. ނަމަވެސް ބޮރިސް އަށް މަޖިލީހުގެ ތާއީދު ގެއްލިފައިވުމުން އެ ތިން ފަހަރު ވެސް ޖެހުނީ ނާކާމިޔާބީއާ ކުރިމަތިލައްވާށެވެ.\nއަވަސް އިންތިހާބެއް ބާއްވަން ފެނޭތޯ ބަލަން މަޖިލީހުގައި ނެގި ވޯޓު ބޮރިސްއަށް ކާމިޔާބު ކުރެވުނީ އަވަސް އިންތިހާބެއް ބާއްވަން ފެންނަ ކަމަށް 438 މެމްބަރުން ވޯޓު ދެއްވުމުންނެވެ. ނުފެންނަ ކަމަށް ވޯޓު ދެއްވީ 20 މެމްބަރުންނެވެ. މިއާއެކު އީޔޫން ވަކިވުމާމެދު ގޮތެއް ނިންމަން ދީފައިވާ މުއްދަތު އަންނަ އަހަރުގެ ޖެނުއަރީ މަހުގެ 31 ވަނަ ދުވަހުގެ ނިޔަލަށް ވަނީ ފަސްވެފަ އެވެ. އިންތިހާބު ބާއްވާނީ އަންނަ ޑިސެމްބަރު މަހު 12 ވަނަ ދުވަހު އެވެ.\nމި ނިންމުމާއެކު އަންނަ ހަފުތާގެ ބުދަ ދުވަހު އިނގިރޭސިވިލާތުގެ ގާނޫނު ހަދާ މަޖިލިސް އުވާލަން ޖެހޭނެ އެވެ.


Lanka gai unlimited internet thaarufu kuranee\nލަންކާގައި އަންލިމިޓެޑް އިންޓަނެޓް ތައާރުފުކުރަނީ\nބޮޑު ވަޒީރު ރާޖަޕަކްސާ: ލަންކާގައި ސްޕީޑަށް ތާށިކޮށްނުލައި އަންލިމިޓެޑް އިންޓަނެޓްގެ ޚިދުމަތްދެވޭތޯ ބަލާނެ\nލަންކާގައި "ފެއާ އޫސެޖް ޕޮލިސީ" (އެފްޔޫޕީ) އުވާލައި، "އަންލިމިޓެޑް" އިންޓަނެޓް ތައާރުފު ކުރަން މަސައްކަތް ކުރަމުން އަންނަ ކަމަށް "ޓެލެކޮމިއުނިކޭޝަންސް ރެގިއުލޭޓަރީ ކޮމިޝަން އޮފް ސްރީ ލަންކާ" (ޓީއާރުސީއެސްއެލް) އިން ބުނެފި އެވެ. އެކޮމިޝަނުން ބުނީ ޕްލޭންތައް ރާވައި ބޭނުންވާ ވަސީލަތްތައް ގާއިމުކުރަމުން އަންނަ ކަމަށެވެ.\nޓެލެކޮމިއުނިކޭޝަންސް ރެގިއުލޭޓަރީ ކޮމިޝަންގެ ޑިޕިއުޓީ ޑައިރެކްޓަރު ނިޝާންތަ ޕަލިހަވާދަނާ މީޑިއާއަށް ވިދާލުވީ އޮޕަރޭޓަރުންނާއެކު މަޝްވަރާތައް ފެށިފައިވާ ކަމަށެވެ. އޮޕަރޭޓަރުންނާ މަޝްވަރާ ކުރަން ޖެހެނީ އޭނާ ވިދާޅުވި ގޮތުން ބޭންޑްވިތު ތާށިކޮށްނުލައި ޚިދުމަތް ދެވިދާނެ ގޮތަކާ މެދު އެވެ.\nނިޝާންތަ ވިދާޅުވީ އިންޓަނެޓް ޚިދުމަތްދޭ ކުންފުނިތަކުން ކޮށްފައި ހުރި ތަޖުރިބާއަށް ބަލައި އަދި އެކިކަހަލަ ޚިދުމަތްތަކަށް ވަކިވަކި ޕެކޭޖްތައް ހަދައިގެން ޚިދުމަތްދިނުމާ މެދު ވެސް ވާހަކަދެކެވޭ ކަމަށެވެ. އަދި ވިދާޅުވީ ސަރުކާރުގެ ވިސްނުމަކީ އޮޕަރޭޓަރުން ކޮންމެ ގޮތަކަށް ޚިދުމަތްދިން ނަމަވެސް އިންޓަނެޓް ކަނޑައިގެންނުދިއުން ކަމަށާއި ސްޕީޑަށް ވެސް ބަދަލު ނުގެނައުން ކަމަށެވެ.\nލަންކާގެ އާބާދީއަށް އަންލިމިޓެޑް އިންޓަނެޓް ދިނުމަށް ބޭނުންވާ ވަސީލަތްތައް އެބަހުރިތޯ ދެންނެވުމުން ނިޝާންތަ ވިދާޅުވީ މި ޕްރޮޖެކްޓާއެކު އެކަން ވެސް ކުރިއަށް ދާނެ ކަމަށާއި ކަވަރޭޖް ކަށަވަރުކުރުމަކީ އޮޕަރޭޓަރުންގެ ކަމެއް ކަމަށެވެ. އަދި ވިދާޅުވީ ޚިދުމަތް ފުޅާކުރަން ބޭނުންވާ ބޭސް ސްޓޭޝަންތައް ވެސް ގާއިމު ކުރެވެމުން އަންނަ ކަމަށެވެ.\nޓެލެކޮމިއުނިކޭޝަންސް ރެގިއުލޭޓަރީ ކޮމިޝަންއިން ކުރި ޓްވީޓެއްގައި ބުނެފައި ވަނީ އޮޕަރޭޓަރުން އެދޭ ގޮތަށް އިންޓަނެޓް ޕެކޭޖްތައް ތައްޔާރުކުރުމަށް ފަހު މާޗް 1 ގެ ކުރިން ހުށަހެޅުމަށް އަންގާފައިވާނެ ކަމަށެވެ. އަދި މިހާރު ކުރިއަށް ދަނީ ހުށަހެޅުންތައް ބަލައި އުސޫލުތައް ކަނޑައެޅުމުގެ މަރުހަލާ ކަމަށެވެ. އަދި އޭޕްރީލް ނިމުމުގެ ކުރިން ހެޔޮ ބަދަލަކަށް އުންމީދުކުރާ ކަމަށެވެ.\nދިރާގު އުރީދޫ ސްރީލަންކާ\nރާއްޖެ އާއި ސްރީ ލަންކާ ސަބްމެރިން ކޭބަލުން ގުޅާލައިފި


SunOnline: 8 aharah fahu "Rambo"ge aa filmeh, Sylvester eh nufehnaane\n"ރާމްބޯ" ފިލްމު ފްރެންޗައިސްގައި 2008 ވަނަ އަހަރު ނެރުނު ފިލްމުގައި ރާމްބޯގެ ބައިން ފެނިގެންދާ ސިލްވެސްޓާ: އެ ފްރެންޗައިސްގެ އާ ފިލުމެއް އުފައްދަން ވަނީ ނިންމާފައި ---\nއަށް އަހަރަށް ފަހު "ރާމްބޯ"ގެ އާ ފިލްމެއް، ސިލްވެސްޓާއެއް ނުފެންނާނެ\n2 އަހަރު 8 މަސް ކުރިން - 29 އޮކްޓޯބަރ 2016 0\nހޮލީވުޑްގައި 1980ގެ ތެރޭގައި މަޝްހޫރުވެގެން ދިޔަ ހޮލީވުޑްގެ އެކްޝަން ފްރެންޗައިސް "ރާމްބޯ"ގެ އާ ފިލްމެއް އުފައްދަން ނިންމައިފި އެވެ.\nއެމެރިކާގެ ފިލްމު އުފައްދާ ކުންފުނި ނޫ އިމޭޖް އާއި މިލޭނިއަމް ފިލްމްސް އިން "ރާމްބޯ: ނިއު ބުލަޑް"ގެ ނަމުގައި އުފައްދާ އެ ފިލްމަކީ 2008 ވަނަ އަހަރު ނެރުނު "ރާމްބޯ" އަށް ފަހު ނެރޭ ފުރަތަމަ ފިލްމެވެ. އަދި މިހާތަނަށް "ރާމްބޯ" ފުރެންޗައިސްގެ ހަތަރު ފިލްމެއް އުފައްދާފައިވެ އެވެ.\nބްރޫކްސް މެކްލާރެން ލިޔާ އެ ފިލްމު ޑައިރެކްޓުކުރާނީ "ކްރިމިނަލް"ގެ ޑައިރެކްޓަރު އިސްރާއިލްގެ އޭރިއެލް ވްރޯމެން އެވެ. އަދި އަލަށް އުފައްދާ "ރާމްބޯ"ގެ ފަސް ވަނަ ފިލްމުގައި އެ ސީރީސްގެ ހުރިހާ ފިލްމެއްގައި ވެސް ފެނިގެން ދިޔަ ގަދަފަދަ "ރާމްބޯ"ގެ ބައި ކުޅުނު، ސިލްވެސްޓާ ސްޓެލޯން އެއް ނުފެންނާނެ އެވެ.\n"ޖޭމްސް ބޮންޑް"އާ ވައްތަރު ގޮތަކަށް އުފައްދާ އާ ފިލްމުގައި ރާމްބޯގެ ގޮތުގައި ފެނިގެންދާނީ ޒުވާން ތަރިއެކެވެ. ނަމަވެސް ފިލުމުން ފެނިގެންދާނެ ތަރިންގެ މައުލޫމާތެއް އަދި ފިލްމު އުފައްދާ ކުންފުނިން ހާމަކޮށްފައެއްނުވެ އެވެ.\nވިއެޓްނާމް ހަނގުރާމައިގާ ބައިވެރިވި އެމެރިކާގެ ކުރީގެ ސުޕެޝަލް ފޯސްގެ ސިފައިންގެ މީހެއްގެ ރޯލުން ސިލްވެސްޓާ ފެނިގެންދާ ރާމްބޯގެ ފުރަތަމަ ފިލްމު، "ރާމްބޯ: ފަސްޓް ބުލަޑް" ރިލީޒްކުރީ 1982 ވަނަ އަހަރު އެވެ.\nފުރަތަމަ ފިލްމުގައި ސިލްވެސްޓާގެ ހުނަރު ފެނި، 1985 ވަނަ އަހަރު ރިލީޒްކުރި، "ރާމްބޯ: ފަސްޓް ބުލަޑް ޕާޓް 2" ރާމްބޯގެ ދެވަނަ ފިލްމަށް ވަނީ ބޮޑު ތަރުހީބެއް ލިބިފަ އެވެ.\nއެގޮތުން އެ ފިލްމު ވެގެން ގޮސްފައި ވަނީ ރާމްބޯ ފިލްމު ސީރީސްގައި އެންމެ ބޮޑު އާމްދަނީއެއް ލިބުނު ފިލްމަށެވެ. ނަމަވެސް އޭގެ ފަހުން އުފެއްދި ދެ ފިލްމަށް ވެސް ވަނީ އެހާ ބޮޑު ތަރުހީބެއް ނުލިބިފަ އެވެ.\nއެމްޓީވީ އެވޯޑްސް: އެންމެ މޮޅު ފިލްމަކަށް ބްލެކް ޕެންތާ 1 ދުވަސް6ގަޑި ކުރިން\nއިންކްރެޑިބްލްސް 2: އެނިމޭޓެޑް ފިލްމަކަށް ފުރަތަމަ ދުވަހު ލިބުނު އެންމެ ބޮޑު އާމްދަނީގެ ރިކޯޑު މުގުރާލައިފި2ދުވަސް2ގަޑި ކުރިން\nއެލްވިސް ޕްރެސްލީގެ ޑްރަމަރަކަށް މަސައްކަތް ކުރި ޑީޖޭ ފޮންޓޭނާ މަރުވެއްޖެ6ދުވަސް 16 ގަޑި ކުރިން\nޖިންސީ ފުރައްސާރައިގެ ތުހުމަތާއެކު ޖޯން ލެސެޓާ ޕިކްސާ ކުންފުނި ދޫކޮށްލަނީ 1 ހަފްތާ2ދުވަސް ކުރިން\nރޭސް3އަދި އިންކްރެޑިބްލްސް2ޝްވެކަށް 1 ހަފްތާ3ދުވަސް ކުރިން


United Aa PSG Ge Hushalhun Libunu: Boateng\nޖެރޯމް ބޯޓެންގް ފޮޓޯ:---\nޔުނައިޓެޑާއި ޕީއެސްޖީގެ ފަރާތުން ހުށަހެޅުން ލިބުނު: ބޯޓެންގް\nނިމިގެން ދިޔަ ޓްރާންސްފާ ބާޒާރުގައި މެންޗެސްޓާ ޔުނައިޓެޑާއި ޕީއެސްޖީގެ ފަރާތުން އޭނާއަށް ހުށަހެޅުމެއް ލިބުނު ކަމަށް ބަޔާން މިއުނިކްގެ ޑިފެންޑަރ ޖެރޯމް ބޯޓެންގް ބުނެފައިވެއެވެ.\nޖަރުމަނުގެ ނޫހެއް ކަމަށްވާ ބިލްޑްއަށް ދިން އިންޓަވިއުއެއްގައި ބޯޓެންގް ބުނީ މިފަހަރު އޭނާއަށް ޕީއެސްޖީ އާއި ޔުނައިޓެޑުން ވެސް ހުށަހެޅުންތަކެއް ލިބުނު ކަމަށާއި ނަމަވެސް ދެ ކްލަބަށް ވެސް ނޫނެކޭ ބުނީ ބަޔާން ދޫކޮށްދާން ބޭނުން ނުވާތީ ކަމަށެވެ.\n"އަހަރެން ބޭނުމެއް ނުވޭ ބަޔާން ދޫކޮށްދާކަމަށް. ބަޔާން އަކީ ދުނިޔޭގެ އެންމެ ބޮޑު ކްލަބު. މި ކްލަބު (ބަޔާން) ދޫކޮށް އަހަރެން ބަދަލުވާ ކްލަބެއްވާން ޖެހޭނެ މި ކްލަބަށް ވުރެވެސް ބޮޑު ކްލަބަކަށް." ބޯޓެންގް ބުނެފައިވެއެވެ.\nމީގެ އިތުރުން ޓްރާންސްފާއާ ބެހޭ ގޮތުން ވާހަކަ ދައްކަމުން ބޯޓެންގް ބުނީ ޔުނައިޓެޑުން އޭނާ ހޯދުމަށް މަސައްކަތް ކުރުމުން އެކަމާ ގުޅިގެން އެކްލަބުގެ ކޯޗު، ހޯޒޭ މޮރީނިއޯއަށް ގުޅި ކަމަށާއި އަދި މޮރީނިއޯ ގާތު އޭނާ ހޯދުމަށް މަސައްކަތް ކުރީތީ ޝުކުރުވެރިވެފައިވާނެ ކަމަށާއި އަދި އޭނާއަށް ޔުނައިޓެޑަށް ދެވެން ނެތް ސަބަބުން ވަރަށް ރަނގަޅަށް މޮރީނިއޯއަށް ކިޔައިދީވައިވާނެ ކަމަށެވެ.\nނިމިގެންދިޔަ ޓްރާންސްފާ ބާޒާރުގައި މެންޗެސްޓާ ޔުނައިޓެޑުން ވަނީ ޑިފެންޑަރަކު ހޯދުމަށް ވަރަށް ބޮޑަށް މަސައްކަތް ކޮށްފައެވެ. އެގޮތުން އެކްލަބުން ވަނީ ބާސެލޯނާއިން އެވަޓަންއާ ގުޅުނު ޔެރީ މިނާއާއި ބަޔާންގެ ބޯޓެންގް އާއި ލެސްޓާގެ ހެރީ މެގުއާގެ އިތުރުން އެތުލެޓިކޯ މެޑްރިޑުގެ ޑިއޭގޯ ގޯޑިން ހޯދުމަށް ވެސް މަސައްކަތް ކޮށްފައެވެ. ނަމަވެސް މިހުރިހާ މަސައްކަތެއް ނާކާމިޔާބުވެ ޓްރާންސްފާ ބާޒާރު ބަންދުވީ އެކްލަބަށް ޑިފެންޑަރަކު ސޮއި ނުކުރެވިއެވެ.\nބަޔާން މިއުނިކް މެންޗެސްޓާ ޔުނައިޓެޑް ކުޅިވަރު ޕީއެސްޖީ ޕްރިމިއާ ލީގު ފުޓްބޯޅަ ފުޓްބޯޅަ ޓްރާންސްފާ


Dhulhaheyo Hashiheyo Rayyitheh Bunaakurun Kasrathu Programm Ungoofaarugai Feshumah Thayyaaruvanee | ungoofaaru.com\nބަނޑޭރިގަނޑު/ޚަބަރު/“ދުޅަހެޔޮ ހަށިހެޔޮ ރައްޔިތެއް ބިނާކުރުން” ކަސްރަތު ޕްރޮގްރާމް އުނގޫފާރުގައި ފެށުމަށް ތައްޔާރު ވަނީ\n“ދުޅަހެޔޮ ހަށިހެޔޮ ރައްޔިތެއް ބިނާކުރުން” ކަސްރަތު ޕްރޮގްރާމް އުނގޫފާރުގައި ފެށުމަށް ތައްޔާރު ވަނީ\n0 135 1 މިނެޓުން ކިޔާލެވޭ\nއުނގޫފާރު އިޖުތިމާއީ މަރުކަޒު\n“ދުޅަހެޔޮ، ހަށިހެޔޮ ރައްޔިތެއް ބިނާކުރުން” މި ނަމުގައި ރާއްޖޭގެ ހުރިހާ ރަށެއްގައި ކުރިއަށް ގެންދިއުމަށް ހަމަޖެހިފައވާ ކަސްރަތު ޕްރޮގްރާމް އުނގޫފާރުގައި ފެށުމަށް ތައްޔާރުވެއްޖެއެވެ. މިއީ ރައީސް އިބްރާހިމް މުޙައްމަދު ޞާލިހުގެ 1 ވަޢުދު ކަމުގައިވާ ރާއްޖޭގެ މީހުން ދިރިއުޅޭ ކޮންމެ ރަށެއްގައި ސްޕޯޓްސް ކައުންސިލިންގެ ޚިދުމަތް ދިނުމަށް ކޮންމެ ރަށަކަށް ސްޕޯޓްސް ކައުންސިލަރަކު އައްޔަންކޮށް ހިންގޭ ޕްރޮގުރާމްތަކުގެ ތެރެއިން ބައެކެވެ.\nއުނގޫފާރުގެ ސްޕޯޓްސް ކައުންސިލަރ އަބްދުﷲ ޔާސިރު އުނގޫފާރު.ކޮމް އަށް މަޢުލޫމާތު ދިން ގޮތުގައި މި ޕްރޮގުރާމް މި މަހު ތެރޭގައި އުނގޫފާރުގައި ފެށުމަށް ވާންޖެހޭ އެންމެ ފަހުގެ ތައްޔާރީތައް މިހާރު ދަނީ ކުރެވެމުންނެވެ. މި ގޮތުން މި ޕްރޮގްރާމުގައި ބައިވެރިވުމަށް އެދޭ ފޯމް މާދަމާއިން ފެށިގެން މި މަހުގެ 14 ވަނަ ދުވަހުގެ ނިޔަލަށް ދޫކުރުމަށް ވަނީ ހަމަޖެހިފައެވެ. މި ޕްރޮގްރާމުގައި ބައިވެރިވުމަށް އެދޭ ފޯމް ލިބެން ހުންނާނީ ރަސްމީ ގަޑިތަކުގައި އުނގޫފާރު ކައުންސިލުންނާއި އުނގޫފާރު އިޖުތިމާއީ މަރުކަޒުންނެވެ.\nމި ޕްރޮގްރާމަށް އުނގޫފާރުން ބޮޑު ތަރުހީބެއް ލިބެމުންދާކަން ފާހަގަ ކުރަމުން ޔާސިރު ބުނި ގޮތުގައި މި ޕްރޮގްރާމާ ބެހޭ މަޢުލޫމާތު ފޯރުކޮށްދިނުމަށް ވައިބާ ގުރޫޕެއް ހަދާފައި ވާނަކަމަށާއި އެ ގުރޫޕުގައި މިހާރު ވެސް މިކަމުގައި ބައިވެރިވާން ބޭނުންވާ 140 އަށް ވުރެ ގިނަ މީހުން އެބަ ތިއްބެވެ.\nޔާސިރު މަޢުލޫމާތު ދިން ގޮތުގައި މި ޕްރޮގްރާމް ކުރިއަށް ދަނީ އެކި އުމުރުފުރާތަކަށް ބަހާލައިގެންނާއި، ސަރުކާރުގެ ވަޒީފާ ތަކުގައި އުޅޭ މީހުންނާއި އެ ނޫން މީހުން ފާހަގަކޮށް އެންމެނަށް ވެސް ފަސޭހަ ވާނޭހެން އެކި ގުރޫޕްތަކަށް ބަހާލައިގެންނެވެ. އަދި މި ޕްރޮގްރާމުގައި ޕްރެކްޓިކަލް ސެޝަންތައް ބޮޑަށް ކުރިއަށް ގެންދާނީ ފަތިހު އާއި ރޭގަނޑެވެ. އޭގެ އިތުރުން އުނގޫފާރުގެ ރައްޔިތުންގެ މެދުގައި އިޖުތިމާޢީ ގުޅުން ބަދަހިކޮށް ވަރުގަދަ ކުރުމުގެ ގޮތުން ބައެއް ހަރަކާތްތައް ހަވީރުވެސް ކުރިއަށް ގެންދިއުމަށް ވަނީ ހަމަޖެހިފައވެ.\nމި ޕްރޮގްރާމުގައި ބަނޑުގެ ކަސްރަތާއި، ނޭވާލާ ނިޒާމަށް ދިމާވާ މައްސަލަތަކުން ސަލާމަތްވުމަށް ދެވޭ ކަސްރަތު ތަކާއި، ޑައިނެމިކްސް ކަސްރަތު ތަކާއި އެކި ކަހަލަ ވޯކްއައުޓްސްތައް ހިމެނޭނެ ކަމަށް ޔާސިރު މަޢުލޫމާތު ދިނެވެ. އެ ގޮތުން 28 ދުވަހުގެ މައްޗަށް ބަހާލައިގެން ކުރިއަށް ގެންދާނެ5ވައްތަރެއްގެ ވޯކް އައުޓްސް ހިމެނޭ ޕްލޭނެއް މިހާރު ވަނީ ތައްޔާރުކުރެވިފައެވެ. މި ވޯކްއައުޓްސް ތައް ކުރިއަށް ގެންދަނީ2ދުވަހު ނުވަތަ3ދުވަހު ކަސްރަތު ކުރުމަށް ފަހު3ވަނަ ނުވަތަ4ވަނަ ދުވަހު ރެސްޓު ދިނުމަށް ފަހު އަނެއްކާ ވެސް އަނެއް ދުވަހު ފަށާ ކަހަލަ އުޞޫލެއްގެ ދަށުންނެވެ.\nދުޅަހެޔޮ ސިއްޙަތެއްގައި ހުރުމަށްޓަކައި ފަތިޙު އަދި ރޭގަނޑު ދުވަން ގޮސް ކަސްރަތުކޮށް އުޅުމަކީ އުނގޫފާރުން ކޮންމެވެސް ވަރަކަށް ފެންނަމުންދާ މަންޒަރެކެވެ. އެހެން ކަމުން ސްޕޯޓްސް ކައުންސިލިންގެ ޚިދުމަތާ އެކު މިފަދަ ޕްރޮގްރާމެއް ހިންގުމަކީ މިގޮތަށް މިހާރުވެސް ކަސްރަތުކޮށް އުޅޭ ފަރާތްތަކަށް ލިބިގެންދާނެ ވަރަށް ރަނަގަޅު ފުރުސަތެކެވެ.\nއުނގޫފާރު އިޖުތިމާއީ މަރުކަޒު ސްޕޯޓްސް ކައުންސިލިން ޔޫތު މިނިސްޓްރީ، ޒުވާނުން\nކޮމިއުނިޓީ ސެންޓަރުން ބެޑްމިންޓަން ޓްރެއިނިންގ ޕްރޮގްރާމެއް ބާއްވައިފި


ވަޒީފާގެ ފުރުސަތު ނަންބަރ: 421/IUL/2018/17\nގދ.ވާދޫ ކައުންސިލް އިދާރާ\nޓެކަނިކަލް ކޯ އެލަވަންސް\nވަޒީފާ އަދާކުރަންޖެހޭތަން: ގދ.ވާދޫ ކައުންސިލްގެ އިދާރާ\nމަޤާމުގެ މަސައްކަތާއި ގުޅޭ ތަޢުލީމީ ރޮގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުމާއެކު މަޤާމުގެ މަސައްކަތު ދާއިރާއެއްގައި މަދުވެގެން 04 އަހަރު ދުވަހުގެ ތަޖުރިބާ ލިބިފައިވުން.\nމަޤާމުގެ މަސައްކަތާއި ގުޅޭ ތަޢުލީމީ ރޮގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު މަޤާމުގެ މަސައްކަތު ދާއިރާއެއްގައި މަދުވެގެން 02 އަހަރު ދުވަހުގެ ތަޖުރިބާ ލިބިފައިވުން.\nމަޤާމުގެ މަސައްކަތާއި ގުޅޭ ތަޢުލީމީ ރޮގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ން ފެށިގެން މަތީ ސަނަދެއް ހާސިލްކޮށްފައިވުން.\nކައުންސިލް އިދާރާގެ ޔުނިޓް ތަކުގެ އިދާރީ މަސައްކަތްތައް ރާވައި ވަކި އިންތިޒާމެއްގެ ދަށުން ހިންގާ ބެލެހެއްޓުން\nރަށުކައުންސިލްގެ ވޯކްޕްލޭން / މަސައްކަތު ތާވަލް ތައްޔާރުކުރުމާއި،އެކަމާގުޅޭގޮތުން ހުށަހެޅޭ މައްސަލަތައް ހިންގާ ބެލެހެއްޓުން\nކައުންސިލް ތަކުގެ ޕާފޯމަންސް އިންޑެކްސް އާއި ގުޅޭގޮތުން ހުށަހެޅޭ މައްސަލަތައް ހިންގާ ބެލެހެއްޓުން\nކައުންސިލުން ހިންގަން ބޭނުންވާ އެންމެހައި ޕްރޮޖެކްޓްތައް ރާވާ ހިންގާ ބެލެހެއްޓުން\nރައްޔިތުންގެ ބައިވެރިވުމާއެކު ރަށުގެ ތަރައްގީގެ ޕްލޭނާއި ފައިނޭންޝިއަލް ޕްލޭން ތައްޔާރުކުރުމާއި އެކަމާގުޅޭގޮތުން ހުށަހެޅޭ މައްސަލަތައް ހިންގާ ބެލެހެއްޓުން\nރަށުގެ ތަރައްގީގެ ޕްލޭންއަށް ރިޢާޔަތްކުރެވިގެން ސަރުކާރުން އެކަށައަޅާ މަޝްރޫޢުތަކުގެ ތެރެއިން ރަށުކައުންސިލުން ތަންފީޛްކުރުމަށް ރަށުކައުންސިލާއި ސަރުކާރުން ހަވާލުކުރާ ތަރައްގީގެ މަޝްރޫޢުތައް ޤާނޫނުގައިވަ ގޮތުގެމަތިން ތަންފީޛް ކުރުން\nއަހަރީ ރިޕޯޓް6މަހުގެ ރިޕޯޓް އަދި މާލީބަޔާން ނިންމަންޖެހޭ ދުވަހަށް ނިންމުން\nކައުންސިލް އިދާރާގެ މުވައްޒަފުންގެ މަސައްކަތް މޮނިޓަރކޮށް ރަގަޅުކުރަންޖެހޭ ކަންކަން ރަގަޅުކޮށް އިސްލާޙް ކުރުން.\nމުވައްޒަފުންގެ މަސައްކަތުގެ ފެންވަރުބަލައި އެޕްރައިޒަލް ފޯމް ތައްޔާރުކުރުން.\n10. ކައުންސިލުން ހަދާ އެކިއެކި ޤަވާއިދުތަކާއި އުސޫލުތައް ހެދުމާއި،އެކަމާއިގުޅޭގޮތުން ހުށަހެޅޭ މައްސަލަތައް ހިންގާ ބެލެހެއްޓުން.\n11. ބިމާއި ގެދޮރުގެ މައްސަލަތައް ހައްލުކުރުމަށް ތައްޔާރުކުރަންޖެހޭ ރިޕޯޓްތައް މުވައްޒަފުންލައްވާ ތައްޔާރުކޮށް ބެލެހެއްޓުން\n12. ކައުންސިލްގެ ޕްރޮކިއުމަންޓް ޕްލޭނާއި އެއްގޮތްވާ ގޮތުގެމަތިން ކައުންސިލަށް ހޯދަންޖެހޭ ތަކެއްޗާއި ޚިދުމަތް ހޯދުމުގެ ކަންކަން ފުރިހަމަކޮށް ބެލެހެއްޓުން\n13. ކައުންސިލުން ފޯރުކޮށްދޭންޖެހޭ އެންމެހައި ޚިދުމަތްތައް ފޯރުކޮށްދިނުމުގައި ކައުންސިލަށް އެހީތެރިވެ އެއްބާރުލުން ދިނުން\n14. ކައުންސިލުން ނިންމާ ނިންމުންތައް ތަންފީޒްކުރުމުގައި ކައުންސިލަށް ބޭނުންވާ އިދާރީ އެހީތެރިކަން ފޯރުކޮށްދިނުން.އަދިހަވާލުކުރެވޭ މަސައްކަތުގައި ޒިންމާވުން.\nމަޤާމުގެ މަސައްކަތާގުޅޭ ދާއިރާތައް:\nއޮފީސް އެޑްމިނިސްޓްރޭޝަން، އެކައުންޓިންގ އެންޑް ފައިނޭންސް،ބިޒްނަސް އެޑްމިނިސްޓްރޭޝަން،ޕްލޭނިންގ އެންޑް ޕްރޮޖެކްޓްސް،ހިއުމަން ރިސޯސް މެނޭޖްމަންޓް،އިންފޯމޭޝަން ޓެކްނޮލޮޖީ،ލީޑަރޝިޕް\nއުޖޫރަ އާއި ޢިނާޔަތްތައް:\nހަމަޖެހިފައިވާ އުސޫލްތަކާއެއްގޮތަށް ސިވިލް ސަރވިސް މުވައްޒަފުންނަށްދެވޭ ޢިނާޔަތްތައް ދެވޭނެވެ.އަދި އިތުރުގަޑިގައި މަސައްކަތް ކޮށްފިނަމަ އިތުރުގަޑީގެފައިސާވެސް ހަމަޖެހިފައިވާ އުސޫލުން ލިބޭނެވެ.\nވަޒީފާއަށް އެންމެ ޤާބިލް މީހަކު ހޮވުމުގައި ބެލޭން ކަންތައްތައް:\nލިބިފައިވާ ތަޢުލީމާއި،ތަޖުރިބާ އާއި، އިންޓަރވިއު\nއިންޓަރވިއު އޮންނާނެތަނާއި މުއްދަތު:\nމިމަޤާމުގެ އިންޓަރވިއު އާއި ޕްރެކްޓިކަލްސް އޮންނާނެ ދުވަހަކާއިތަން ޝޯޓްލިސްޓްކުރެވޭ ފަރާތްތަކަށް މިއިދާރާގެ ފަރާތުން އަންގާނެވެ. އަދި އިންޓަރވިއު ކުރުން އަންނަ މެއި މަހުގައި އޮންނާނެވެ.\nމަޢުލޫމާތު ފުރިހަމަކޮށްފައިވާ އެޕްލިކޭޝަން ފޯމް ( އެޕްލިކޭޝަން ފޯމް ގދ.ވާދޫ ކައުންސިލް އިދާރާއިން ލިބެން ހުންނާނެވެ. އަދި ސީއެސްސީ ގެ ވެބްސައިޓުން www.csc.gov.mv އިން ޑައުންލޯޑް ކުރެވޭނެވެ. )\nސިވިލް ސަރވިސްއަށް/ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން މަޤާމަށް ކުރިމަތިލާ މަގާމަށް ހޮވިއްޖެނަމަ އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއްނެތްކަމަށް އެމުވައްޒަފު ވަޒީފާ އަދާކުރާ އޮފީހުގެ ލިޔުމެއް.\nލިބިފައިވާ ހުރިހާ ތަޢުލީމީ ސެޓްފިކެޓް ތަކުގެ ކޮޕީ\n( ހ ) މޯލްޑިވްސް ކޮލިފިކޭޝަން އޮތޯރިޓީ އިން ފެންވަރު ބަލާފައިވާ މަތީ ތަޢުލީމުގެ ސެޓްފިކެޓް ތަކުގެ ކޮޕީ ( ރާއްޖޭގައި ރަޖިސްޓްރީ ކޮށްގެން ހިންގާ މަތީ ތަޢުލީމްދޭ މަރުކަޒަކުން ހިންގާ ރާއްޖެއިން ބޭރުގެ ޕޮރްގްރާމް ތަކުގެ އެކްރެޑިޓްކޮށްފައިވާ ސެޓްފިކެޓްތައް އަދި ރާއްޖެއިން ބޭރުގެ މަތީ ތަޢުލީދޭ މަރުކަޒަކުން ހިންގާ ރާއްޖެއިން ބޭރުގެ ޕޮރްގްރާމް ތަކުގެއެކްރެޑިޓް ކޮށްފައިވާ ސެޓްފިކެޓްތައް ނުވަތަ ކޯސްފުރިހަމަ ކުރިކަމުގެ ލިޔުމާއެކު ކޯހުން ލިބޭސެޓްފިކެޓް ވަކި ފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ އާއި ޓްރާންސްކްރިޕްޓުގެ ކޮޕީ )\n( ށ ) ރާއްޖޭގައި ރަޖިސްޓްރީކޮށްގެން ހިންގާ މަތީތަޢުލީމްދޭ މަރުކަޒަކުން ކުރިޔަށްގެންދާ ރާއްޖޭގެ ޕޮރްގްރާމްތަކުގެ ސެޓްފިކެޓްތަކުގެ ކޮޕީ ( މިފަދަ ސެޓްފިކެޓްތައް އެކްރެޑިޓް ކުރާކަށް ނުޖެހޭނެއެވެ. ) ނުވަތަ ކޯސްފުރިހަމަކުރިކަމުގެ ލިޔުމުގެ ކޮޕީ އާއި\n( ނ ) ސިވިލް ސަރވިސް ޓްރެއިނިންގ އިންސްޓިޓިއުޓުންހިންގާ ކޯސްތަކުގެ ސެޓްފިކެޓް ތަކުގެ ކޮޕީ.\nފުރިހަމަކޮށްފައިވާ ކުރު މުއްދަތު ތަކުގެ ކޯސްތަކާއި ތަމްރީންތަކުގެ ސެޓްފިކެޓް ތަކުގެ ކޮޕީ.\nމަސައްކަތު ތަޖުރިބާ ދެނެގަތުމަށް މަސައްކަތް ކޮށްފައިވާ އިދާރާއަކުން ދޫކޮށްފައިވާ ލިޔުންތަކުގެ ކޮޕީ. ( ވަޒީފާ އަދާކުރި މުއްދަތާއި،ކުރި މަސައްކަތް އަދި މުވައްޒަފުންގެ ޢަދަދު ބަޔާންކޮށްފައިވާ )\nވަޒީފާއަށްއެދޭ ފަރާތުގެ މުއްދަތު ހަމަނުވާ ދިވެހިރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައްފެންނަ އަދި ލިޔެފައިވާ ލިޔުންތައްކިޔަންއެދޭފަދަ ކޮޕީ.\nމިވަޒީފާއަށް އެދޭފަރާތަކުން ވަޒީފާއަށްއެދޭ ފޯމު ފުރިހަމަ ކުރުމަށްފަހު ފޯމްއާއެކު ހުށަހަޅަންޖެހޭ ލިޔުންތައް 2018 މެއި 10 ވާ ބުރާސްފަތި ދުވަހުގެ 13:00 ގެކުރިން ގދ.ވާދޫ ކައުންސިލްގެ އިދާރާއަށް ހުށަހެޅުން އެދެމެވެ.\nމިއިޢުލާނާ ގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ ސަރުކާރު ބަނދު ނޫން ދުވަސްތަކުގައި 6840005 ނަންބަރު ފޯނަށެވެ.\nޕަބްލިޝްކުރި ތާރީޚު: 23 އޭޕްރިލް 2018\nސުންގަޑި: 10 މޭ 2018 1300


Gadha hayakah Valencia, Victory, BG Fahu Hanguraama ah\nގަދަ ހަޔަކަށް ވަނުމަށް ވެލެންސިއާ، ވިކްޓަރީ، ބީޖީ ފަހު ހަނގުރާމަ އަށް\nއުރީދޫ ދިވެހި ޕްރެމިއާ ލީގުގެ ގަދަ ހަޔަކަށް ވަނުމަށް ވެލެންސިއާ އާއި ވިކްޓަރީ އަދި ބީޖީ ކަރުތާ ފެނުގައި އެންމެ ފަހު ހަނގުރާމަ ކުރަން ޖެހިއްޖެ އެވެ.\nލީގުގައި ކޮންމެ ޓީމަކަށް ބާކީ އެންމެ މެޗެއް އޮތްއިރު ގަދަ މިއަދާއި މިރޭ ކުޅޭ މެޗުތަކަށް ފަހު ގަދަ ހަޔެއް ކަށްވަރުވާނެ އެވެ. ޓޭބަލުގެ ފުލަށް ގޮސް މަހިބަދު ރެލިގޭޓްވެފައިވާއިރު ހަތް ވަނަ ޓީމަށް ޖެހޭނީ ދެ ވަނަ ޑިވިޝަނުގެ ދެ ވަނަ ޓީމު ގްރީން ސްޓްރީޓާއެކު ޕްލޭއޯފް މެޗެއް ކުޅޭށެވެ.\nމި މެޗު ނުކުޅެ ސަލާމަތްވުމަށް ރާއްޖޭގެ ފުޓްބޯޅައި ބޮޑު ތިން ބާރުގެ ތެރެއިން ދެ ބާރު ކަމަށް ވެލެންސިއާ އާއި ވިކްޓަރީގެ ފަހަތުން ބީޖީ ވާދަކުރާއިރު ކޮންމެ ޓީމަކަށް ވެސް މޮޅުވެގެން ސަލާމަތް ވެވޭނެހާ އަމިއްލަ ބާރު އެބައޮތެވެ.\nވިކްޓަރީ އަށް މިހާތަނަށް 14 ޕޮއިންޓް ލިބިފައިވާއިރު ވެލެންސިއާ އާއި ބީޖީ އަށް ލިބިފައިވަނީ 13 ޕޮއިންޓެވެ. އެކަމަކު ޖަހާފައިވާ ގޯލުގެ ތަފާތުން ކުރި ލިބެނީ ވެލެންސިއާ އަށެވެ. ވެލެންސިއާ އާއި ބީޖީ އަށް ގެއްލުން ހަ ގޯލު އޮތްއިރު ވިކްޓަރީ އަށް ގެއްލުން އޮތީ ދެ ގޯލެވެ.\nމިހެންވެ ލީގުގައި މިއަދު ހަވީރު މަހިބަދޫ އަތުން މޮޅުވެގެން ނޫނީ ވެލެންސިއާ އަށް ސަލާމަތެއް ނެތެވެ. މޮޅުވެގެން ވެލެންސިއާ ގަދަ ހަޔެއް ކަށަވަރުކުރާއިރު އެނޫން ނަތީޖާއެއް ނުކުމެއްޖެ އަމިއްލަ ބާރު ގެއްލޭނެ އެވެ. އެއީ މިރޭ ވިކްޓަރީ އާއި ބީޖީ ވާދަކުރަން ޖެހޭތީ އެވެ. މި މެޗު އެއްވަރުކޮށްލައިގެން ވެސް ވިކްޓަރީ އަށް ގަދަ ހަޔެއް ކަށަވަރުވާނެ އެވެ. އެކަމަކު ބީޖީ އަށް މޮޅުވުން ނޫން ނަތީޖާއެއްނެތެވެ.\nއެންމެ ފަހު މެޗަށް ނުކުންނައިރު ތިން ޓީމު ވެސް ތިބީ ޔަގީންކަމާއެކުގަ އެވެ.\nވެލެންސިއާގެ މެނޭޖަރު އަބުދުﷲ ޝިބާއު ބުނީ ވެލެންސިއާ ގަދަ ހަޔަކަށް ކޮލިފައިވާނެ ކަމުގެ ޔަގީންކަން ބޮޑު ކަމަށެވެ.\n"އިރާދެކުރެވިއްޔާ ވެލެންސިއާ ގަދަ ހަޔެއްގައި އޮންނާނެ. ވެލެންސިއާ ވަރަށް ރަނގަޅަށް ކުޅެމުން މި އަންނަނީ. ރަނގަޅު ނަތީޖާތައް ނެރެ ބޮޑެތި ޓީމުތައް އަތުން މޮޅުވެސް ވެފައި މިވަނީ. އެކަމަކު މަހިބަދޫ އަށް އެއްވެސް ޕްރެޝަރެއް ނެތް މެޗަކަށްވާތީވެ ވެލެންސިއާ ވަރަށް ފަރުވާތެރިވާންޖެހޭނެ. އެހެންނޫނީ ލަނޑެއް ލިބިދާނެ. ކުޅުންތެރިން ތިބީ މެޗުން މޮޅުވާން ވަރަށް ފޯރީގައި،" ޝިބާއު ބުންޏެވެ.\nވިކްޓަރީގެ އެސިސްޓެންޓް ކޯޗު އަހުމަދު މުޖުތަބާ (ފެސްކޯ) ބުނީ އޭނާގެ ޓީމު ވެސް ގަދަ ހަޔަކަށް ވަންނާނެ ކަމަށެވެ.\n"ﷲ އިރާދަކުރެއްވިއްޔާ ވިކްޓަރީ ގަދަ ހަޔެއްގައި އޮންނާނެ. އެއާ ދޭތެރޭ ސުވާލެއްވެސްނެތް،" ލީގުގައި އެންމެ ފަހުން ވެލެންސިއާއާ ބައްދަލުކޮށް 0-0އިން އެއްވަރުވި މެޗަށް ފަހު ފެސްކޯ ބުންޏެވެ.\nބީޖީގެ ކޯޗު މުހައްމަދު ޝާޒްލީ ވެސް ބުނީ އޭނާގެ ޓީމު ގަދަ ހަޔަކަށް ވަންނާނެ ކަމާމެދު ޝައްކު ނުކުރާ ކަމަށެވެ.\n"އެކަމަކު ބީޖީ ކަހަލަ ޓީމުތަކަށް ޑިސްއެޑްވާންޓޭޖް އެބަލިބޭ. ޓޭބަލް އެތުރިފައި އޮތް ގޮތުން ވެސް. އެކަމަކު ވެސް ބީޖީ ގަދަ ހަޔަކަށް ވަންނަން ވަރަށް މަސައްކަތް ކުރާނަން،" ޝާޒްލީ ބުންޏެވެ.\nލީގުގެ އެންމެ ފަހު މެޗުތަކާ ކުރިމަތިލާއިރު ޖެހިޖެހިގެން ހަތަރު ވަނަ ފަހަރަށް ނިއުރޭޑިއަންޓް ވަނީ ލީގު ކަށަވަރުކޮށްފަ އެވެ. ދެ ވަނަ ޓީސީ އަށް ލިބިފައިވާއިރު ތިން ވަނަ އަށް ވާދަކުރަނީ އީގަލްސް އާއި މާޒިޔާ އެވެ. ދެ ޓީމަށް ވެސް 21 ޕޮއިންޓް ލިބިފައިވާއިރު ގޯލުގެ ތަފާތުން މިވަގުތު ކުރީގައިވަނީ މާޒިޔާ އެވެ.\nވެލެންސިއާ ބީޖީ ވިކްޓަރީ + ދިވެހި ޕްރެމިއާ ލީގް\nވެލެންސިއާ ގަދަ ހަޔެއް ޔަގީންކޮށްފި


Madih Ismail kuhli gothakah niyaavejje\nދިވެހި ކުޅިވަރުގެ ދާއިރާގެ ހިދުމަތްތެރިއެއް ކަމަށްވާ މާދިހު އިސްމާއީލް: ކުއްލި ގޮތަކަށް ވަނީ ނިޔާވެފައި —\nދިވެހި ކުޅިވަރުގެ ދާއިރާގެ ހިދުމަތްތެރިއެއް ކަމަށްވާ މާދިހު އިސްމާއީލް ކުއްލި ގޮތަކަށް ނިޔާވެއްޖެ އެވެ. ނިޔާވިއިރު އުމުރަކީ 52 އަހަރެވެ.\nމާދިހު އިސްމާއީލް ނިޔާވީ ރޭގެ ވަގުތެއްގައި އައިޖީއެމްއެޗް ހޮސްޕިޓަލްގައެވެ. އާއިލާގެ ބޭފުޅަކު ވިދާޅުވީ ރޭގެ ވަގުތެއްގައި ހޮޑުލެވި ހޭނެތުމުން ހޮސްޕިޓަލަށް ގެންގޮސް ފަރުވާ ދެމުން ދަނިކޮށް ނިޔާވީ ކަމަށެވެ. އަދި މި ވަގުތު ހޮސްޕިޓަލްގައި ކޮވިޑަށް ޓެސްޓް ކުރަމުން ގެންދާ ކަމަަށެވެ.\nމާދިހު އިސްމާއީލް އަކީ ރައްޔިތުންގެ މަޖިލީހުގެ ރ. އަތޮޅުގެ މެންބަރުކަން ދެ ފަހަރަށް ކުރެއްވެވި އަދި ސަރުކާރުގެ އިސް ބައެއް މަގާމުތައް ފުރުއްވަވައި ދައުލަތަށް ގިނަ ދުވަހު ހިދުމަތް ކުރައްވާފައިވާ އިސްމާއީލް ޒަކަރިއްޔާގެ ބޭފުޅެކެވެ. މިދިޔަ އަހަރުގެ ސެޕްޓެންބަރު 14 ވަނަ ދުވަހު ކޮވިޑް އާލާސްކަންފުޅުގައި އިސްމާއީލް ވަނީ އަވަހާރަވެފައެވެ.\nމާދިހު އިސްމާއީލް އަކީ ކުރީގެ މަޝްހޫރު ފުޓްބޯޅަ ކުޅުންތެރިޔާ ޝާހު އިސްމާއީލްގެ ބޭބެއެވެ. އަދި އެމްއެންޑީއެފްގެ އިސް ތަރުޖަމާން މޭޖާ އިބްރާހިމްގެ ކޮއްކޮ އެވެ.\nމާދިހު ވަނީ ކުޅިވަރު މުދައްރިސެއްގެ ގޮތުގައި ސުކޫލުތަކުގައި ހިދުމަތް ކުރައްވާފައެވެ. އަދި އެފްއޭއެމްގެ ބައެއް މަގާމުތަކާއި ކުޅިވަރު އެހެން ބައެއް އެސޯސިއޭޝަންގެ އެކި މަގާމުތައްވެސް ފުރުއްވާފައިވެއެވެ. އަދި ފުޓްބޯޅަ ކުލަބުތަކާއި ކްރިކެޓް ކްލަބުތަކަށްވެސް ހިދުމަތް ކުރައްވާފައިވެއެވެ. ބައިބަލާ ކުރިއަރާ އެ ކުޅިވަރުގެ ފޯރި އިތުރުކުރުމަށް ކުރެވުނު މަސައްކަތުގައިވެސް މާދިހުގެ ދައުރު ބޮޑެވެ.


ގްރޭޓަރ މާލޭ އިންޑަސްޓްރިއަލް ޒޯން ލިމިޓެޑަށް ވެހިކަލް/ މެޝިނަރީ ސަޕްލައިކޮށްދޭނެ ފަރާތެއް ހޯދަނީ | Jazeera\tގްރޭޓަރ މާލޭ އިންޑަސްޓްރިއަލް ޒޯން ލިމިޓެޑަށް ވެހިކަލް/ މެޝިނަރީ ސަޕްލައިކޮށްދޭނެ ފަރާތެއް ހޯދަނީ - Jazeera\nގްރޭޓަރ މާލޭ އިންޑަސްޓްރިއަލް ޒޯން ލިމިޓެޑަށް ވެހިކަލް/ މެޝިނަރީ ސަޕްލައިކޮށްދޭނެ ފަރާތެއް ހޯދަނީ\nޢަލީ ޔާމީން October 6, 2019 67 views0\nތިލަފުށި އަދި ގުޅީފަޅުގެ ބެލެނިވެރިފަރާތް ކަމުގައިވާ، ގްރޭޓަރ މާލޭ އިންޑަސްޓްރިއަލް ޒޯން ލިމިޓެޑަށް ވެހިކަލް އަދި މެޝިނަރީ ސްޕްލައިކޮށްދޭނެ ފަރާތެއް ހޯދަން އިއުލާންކޮށްފިއެވެ.\nގްރޭޓަރ މާލެ އިންޑަސްޓްރިއަލް ޒޯން ލިމިޓެޑުން ކޮށްފައިވާ އިއުލާނެއްގައިވަނީ، ވެހިކަލް/ މެޝިނަރީ ގަނެ ސަޕްލައިކޮށްދެއްވުމުގެ ތަޖުރިބާއާއި، ޤާބިލްކަން ހުރި ފަރާތްތަކަށް ބީލަން ހުށަހެޅުމުގެ ފުރުސަތު އާންމުކޮށް، ހުޅުވާލައިފައިވާ ކަމަށެވެ.\nޖީ.އެމް.އައި.ޒެޑް.އެލް ހޯދަން އިއުލާންކޮށްފައިވާ ވެހިކަލްތައް:\nއެކްސްކަވޭޓަރ 30،000 ކިލޯ\nވީލް ލޯޑަރ 13،000 ކިލޯ\nޑަމްޕް ޓަރަކް 15،000 ކިލޯ\nޑަމްޕް ޓްރަކް 5،000 ކިލޯ\nބީލަމުގައި ބައިވެރިވުމަށް ރަޖިސްޓްރީ ކުރުމުގެ ފުރުސަތު މިއަދުން ފެށިގެން މިމަހުގެ 10 ވަނަ ދުވަހުގެ ނިޔަކަށް ވަނީ ހުޅިވާލެވިފައެވެ. އަދި މައުލޫމާތު ކަރުދާސް ދޫކުރުން، މިމަހުގެ 13 ވަނަ ދުވަހުގެ 13:00 އިން ފެށިގެން ފެންބިލްޑިންގގެ ހަތަރުވަނަ ފަންގިފިލާގައި ހުންނަ ޖީ.އެމް.އައި.ޒެޑް.އެލްގެ ހެޑް އޮފީހުން ލިބެން ހުންނާނެއެވެ. މީގެ އިތުރުން ފްރީ ބިޑް މީޓިންގ މިމަހުގެ 17 ވަނަ ދުވަހުގެ 10:30 ގައި އޮންނައިރު، ބިޑް ހުށަހެޅުން އަދި ބިޑް ހުޅުވުން އޮންނާނީ މިމަހުގެ 24 ވާ ބުރާސްފަތި ދުވަހުގެ 10:30 ގައި ކަމަށް ޖީ.އެމް.އައި.ޒެޑް.އެލް ބުނެއެވެ.


ކުރީގެ ސަރުކާރުން ފެށި ހިޔާ މަޝްރޫއަށް ކުރިމަތިލީ މީހުންގެ ތެރެއިން ފްލެޓްތައް ހައްގުވާ ލިސްޓު އިއުލާންކުރަން ފްލެޓް ކޮމިޓީން ތައްޔާރުވެފައިވާ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nހުޅުމާލޭ ދެވަނަ ފިޔަވަހީގެ މެދަކާ ހިސާބުގައި ހުރީ ރާއްޖޭގެ ތާރީޚުގައި މިހާތަނަށް ނުފެންނަ ވަރުގެ އުސް އިމާރާތްތަކެކެވެ. ހަދަމުން އަންނަ 25 ބުރީގެ 16 ޓަވަރު ބަލާލަން ހިތްގައިމެވެ. ޖެހިޖެހިގެން ހުރީމަ ކަމަށް ވެސް ވެދާނެ އެވެ. މިއީ، "ހިޔާ މަޝްރޫއުގެ" ދަށުން ރައްޔިތުންނަށް ބޯހިޔާވަހިކަން ހޯދައި ދިނުމަށް 6،860 ފްލެޓު އަޅަމުންދާ ހިސާބެވެ.\nApril 11, 2019 121


Commonwealth games ge beach volley qualifying gai raajjeyge Kuda Kaattey aai Adam ge pair ah rihi medal - One Online\nއެޑަމްއާއި ކުޑަކާއްޓޭގެ ޕެއާއާއެކު ވީއޭއެމްގެ ރައީސް މުހައްމަދު ރަނޭޝް އަދި ކޯޗު --- ފޮޓޯ/ ވީއޭއެމް\nސްރީ ލަންކާގައި ރޭ ނިމުނު ކޮމަންވެލްތު ބީޗްވޮލީބޯޅަ ކޮލިފައިންގައި ރާއްޖޭން ވާދަކުރި އިސްމާއިލް ސާޖިދު (ކުޑަކާއްޓެ) އާއި އާދަމް ނަސީމް (އެޑަމް)ގެ ޕެއާ ރިހި މެޑަލާއެކު ކޮލިފައިން ނިންމާލައިފިއެވެ.\nރިހި މެޑަލްއާއެކު ކޮލިފައިން ނިންމާލި ނަމަވެސް ރަން މެޑަލް ނުލިބުމުން އެޑަމް އާއި ކުޑަކާއްޓޭ ކޮމަންވެލްތު ގޭމްސްއަށް ކޮލިފައިވެފައެއް ނުވެއެވެ.\nރާއްޖެ، ސްރީ ލަންކާ، މެލޭޝިއާ އަދި ސިންގަޕޫރްގެ ދެމެދުގައި ކޮމަންވެލްތު ކޮލިފައިން ބޭއްވީ ލަންކާގެ ނިގަމްބޯ ބީޗު ކޯޓުގައެވެ. ކޮލިފައިންގައި ރާއްޖެއިން ސިންގަޕޫރުވެސް ބަލިކޮށް ފައިނަލަށް ދިޔަ އިރު، ފައިނަލުގައި އެޑަމްއާއި ކުޑަކާއްޓެގެ ޕެއާ ބަލިވީ ލަންކާގެ އަޝެން އާއި މަލިންތާގެ ޕެއާ އަތުންނެވެ. މެޗުގެ ސެޓުތައް ލަންކާ ޓީމުން ގެންދިޔައީ 21-13، 21-13 އިންނެވެ.\nމިއީ ގައުމީ ބީޗްވޮލީބޯޅަ ޓީމުގެ ކޯޗުކަމަށް ގެނައި ބްރެޒިލްގެ މަތީ ފެންވަރުގެ ކޯޗު ވިނީޝިއުސް މާޓިން ގެނައި ފަހުން ގައުމީ ޓީމުގެ ދެވަނަ މުބާރާތެވެ. މީގެ ދެ މަހެއްހާ ދުވަސް ކުރިން ބީޗް ވޮލީބޯޅަ ޓީމަށް ދުނިޔޭގެ ވޮލީބޯޅަ ފެޑެރޭޝަން (އެފްއައިވީބީ) އިން ހަމަޖައްސައިދިން ކޯޗު ވިނީޝިއުސް ހުރީ ދެ އަހަރުގެ ކޮންޓްރެކްޓެއްގައެވެ.\nޖުލައި މަހުގެ ތެރޭގައި އިނގިރޭސިވިލާތުގައި އޮންނަ ކޮމަންވެލްތު ގޭމްސްއަށް ދާ ރާއްޖޭގެ ކޮންޓިޖެންޓް އަދި އިއުލާން ކޮށްފައެއް ނުވެއެވެ. މެދުކެނޑުމަކަށްފަހު މިއަހަރުގެ ކޮމަންވެލްތު ގޭމްސްގައި ރާއްޖެއިން ވާދަކުރާއިރު، ރާއްޖެއަށް ކޮމަންވެލްތު ގޭމްސްގައި ބައިވެރިވުމުގެ ފުރުސަތު ގެއްލުނީ ކުރީގެ ރައީސް އަބްދުﷲ ޔާމީން އަބްދުލްޤައްޔޫމްގެ ސަރުކާރުގައި 2016 ވަނަ އަހަރު ކޮމަންވެލްތުން ރާއްޖެ ވަކިވުމަށް ނިންމުމާ ގުޅިގެންނެވެ.\nރައީސް ޔާމީން އެދިވަޑައިގެންނެވި ގޮތަށް ކޮމަންވެލްތުން ރާއްޖެ ވަކިވާން ރައްޔިތުންގެ މަޖިލީހުން ފާސްކުރީ 2016 ވަނަ އަހަރުގެ އޮކްޓޯބަރު މަހުގެ 19 ވަނަ ދުވަހު ބޭއްވި އޭރު އޮތް 18 ވަނަ ރައްޔިތުންގެ މަޖިލިހުގެ ޖަލްސާގައި ކޮމަންވެލްތުން ރާއްޖެ ވަކިވާން ފެންނަ ކަމަށް 39 މެންބަރަކު ވޯޓު ދެއްވައިގެންނެވެ. އެދުވަހުގެ ޖަލްސާގައި އެކަމާ ދެކޮޅަށް 19 މެންބަރަކު ވޯޓު ދެއްވިއެވެ.\nކޮމަންވެލްތުގެ ހުރިހާ ގައުމެއްގެ ފުރިހަމަ ތާއީދާއެކު ރަސްމީކޮށް ކޮމަންވެލްތުގެ މެންބަރެއްގެ ގޮތުގައި ރާއްޖެ އަލުން ކަނޑައެޅިގެން ދިޔައީ 2020 އަހަރުގެ ފެބްރުއަރީ މަހުގެ އެއްވަނަ ދުވަހުއެވެ. ކޮމަންވެލްތުގައި ރާއްޖޭން ފުރަތަމަ ބައިވެރިވީ 1982 ވަނަ އަހަރުގެ ޖުލައި މަހުގެ ނުވަވަނަ ދުވަހުއެވެ.\nގުޅޭ ޓެގު ވޮލީ ބޯލް ވޮލީބޯޅަ އެސޯސިއޭޝަން ބީޗް ވޮލީ ކޮމަންވެލްތު ގޭމްސް


Beyruge ninmun thaka boa nulebumakee raajjey ge varugadha kan: Shaheem\nބޭރުގެ ނިންމުންތަކަށް ބޯނުލެބުމަކީ ރާއްޖޭގެ ވަރުގަދަކަން: ޝަހީމް\nދ. މީދޫގެ ރައްޔިތުންނާއި ބައްދަލު ކުރައްވައި ވާހަކަ ދައްކަވަނީ-- ފޮޓޯ: ޕީޕީއެމް\nބޭރުގެ ޖަމާއަތްތަކުން ނިންމާ ކަންކަމަށް ނުވަތަ އަންގާ ކަންކަމަށް ރާއްްޖެއިން ބޯ ނުލެބުމަކީ ރާއްޖޭ ބައިނަލް އަގްވާމީ މުޖުތަމައުން ރާއްޖެ އެކަހެރިވެގެންދިޔަ ސަބަބެއް ނޫން ކަމަށާއި އެކަމުން ދޭހަ ކޮށްދެނީ ބައިނަލް އަގްވާމީ މުޖުތަމައުގައި ރާއްޖެ ވަރުގަދަކަން ކަމަށް ރައީސް އަބްދުﷲ ޔާމީން އަބްދުލްގައްޔޫމްގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nޝަހީމް މިގޮތަށް ވިދާޅުވީ، މި ސަރުކާރުގެ ހާރިޖީ ސިޔާސަތުގެ ސަބަބުން ރާއްޖެ އެކަހެރިވެފައިވާ ކަމަށާއި ރާއްޖެއާ ބޭރުގެ ގުޅުން ކެނޑިފައިވާ ކަމަށް މިދިޔަ ހޮނިހިރު ދުވަހު އިދިކޮޅު ފަރާތްތަކުން ކާނިވާ ސަރަހައްދުގައި ބޭއްވި ޖަލްސާގައި އިދިކޮޅު ކޯލިޝަންގެ ކެނޑިޑޭޓް އިބްރާހިމް މުހައްމަދު ސޯލިހް، އިބޫ ވިދާޅުވުމާއި ގުޅިގެންނެވެ.\nދ. އަތޮޅަށް ކުރައްވަމުން ގެންދަވާ ދަތުރުގައި މީދޫގެ ރައްޔިތުންނާއި ބައްދަލުކުރައްވައި ޝަހީމް ވިދާޅުވީ، ވޭތުވެދިޔަ ފަސް އަހަރު ދުވަހުގެ ތެރޭގައި އެތަކެއް ގައުމުތަކަކާއި ގުޅުން ބަދަހި ކޮށްފައިވާ ކަމަށާއި މީގެ ކުރިން ނާންނަވަރުގެ ބޮޑެތި އިންވެސްޓަރުން ރާއްޖެ އައިސްފައިވާ ކަމަށެވެ. އަދި ވޭތުވެދިޔަ ފަސް އަހަރު ދުވަހުގެ ތެރޭގައި މުޅިންވެސް އާ ގައުމުތަކުން ފްލައިޓްތައް ރާއްޖެ އައިސްފައިވާ ކަމަށާއި ވިޔަފާރީގެ އެތަކެއް އިންވެސްޓްމެންޓްތައް ގާއިމް ކުރެވިފައިވާ ކަމަށްވެސް ޝަހީމް ވިދާޅުވި އެވެ.\n"މީގެ ކުރިން ރާއްޖޭގެ ހާރިޖީ ސިޔާސަތު ހަރުދަނާވެފައިނުވާ މިންވަރަށް ރާއްޖޭގެ މުސްތަގިއްލުކަމާއި މިނިވަން ސިޔާސަތެއް ރައީސް ޔާމީން ވަނީ ގާއިމްކޮށްފަ، އަޅުގަނޑުމެން ބޭރުގެ އެކިއެކި ޖަމާއަތްތަކުން އަޅުގަނޑުމެން މައްޗަށް އިއްވާ ވަސިއްޔަތަކަށް އަމަލު ނުކުރުމުން އެއީ ބައިނަލް އަގްވާމީ މުޖުތަމައުން ރާއްޖެ އެކަހެރިވެގެންދިޔަ ސަބަބެއް ނޫން، އޭގެ މާނައަކީ ބައިނަލް އަގްވާމީ މުޖުތަމައުގައި ރާއްޖެ ވަރުގަދައީއޭ،" ޝަހީމް ވިދާޅުވި އެވެ.\nޝަހީމް ވިދާޅުވީ، ކޮމަންވެލްތުން ރާއްޖޭގެ މައްޗަށް ވަރަށް ގިނަ ފިޔަވަޅުތައް އަޅަން މަސައްކަތް ކުރި ކަމަށާއި އެމީހުން ފިޔަވަޅު އެޅުމުގެ ކުރިން އެމީހުންގެ މައްޗަށް ރައީސް ޔާމީން ފިޔަވަޅު އަޅުއްވާފައިވާ ކަމަށެވެ. ވެރިއެއްގެ ކިބައިގައި ކެރުންތެރިކަމާއި އަޒުމް ވަރުގަދަވާން ޖެހޭނެ ކަމަށް ޝަހީމް ވިދާޅުވި އެވެ.\n"އެހެންވެ އަޅުގަނޑުމެން ދަންނަވަނީ ރާއްޖޭގެ ޒައާމަތުގައި ހުންނަން ޖެހޭނީ ވަރަށް ކެރޭ ވެރިއެކޭ، ވަރަށް އަޒުމް ވަރުގަދަ ވެރިއެކޭ، ދައުލަތާއި ގައުމަށް ވަރަށް އަމާނާތްތެރި ވެރިއެކޭ، ގައުމެއްނަމަ އެގައުމެއްގެ ޒައާމަތުގައި ހުންނަން ޖެހޭނީ، ވަރަށް ވަރުގަދަ ޝަހްސިއްޔަތެއް، ވެރިއަކަށް ބޭނުންވަނީ ހަމައެކަނި ސޯލިހް މީހެއް ނޫން، ވަރުގަދަ ސޯލިހް މީހެއް ބޭނުންވަނީ، ވަރުގަދަ ގަޓްހުރި ސޯލިހް މީހެއް ބޭނުންވަނީ، ހަމައެކަނި ސޯލިހް މީހެއް ނޫން ބޭނުންވަނީ،" ޝަހީމް ވިދާޅުވި އެވެ.\nޝަހީމް ވިދާޅުވީ، ރައީސް ޔާމީންގެ ވެރިކަމުގައި އަރަބި އިސްލާމީ ގައުމުތަކާއި ގުޅުން ބަދަހިވެގެން ގޮސްފައިވާ ކަމަށާއި ހައްޖަށް ދިއުމަށް ވިސާ މާލެއިން ނެގޭނެ ގޮތްވެސް ހަދާފައިވާ ކަމަށެވެ. އަދި އެހެން އިސްލާމީ ގައުމުތަކުގެ އެހީތަކާއެކު މެޑިކަލް ކޮލެޖްތައް ރާއްޖޭގައި ގާއިމްކޮށް ޑޮކްޓަރީކަން ކިޔެވޭނެ މަގު ފަހިކޮށްދީފައިވާ ކަމަށް ޝަހީމް ވިދާޅުވި އެވެ.\n"އެކަމަކު އިބްރާޙިމް މުހައްމަދު ސޯލިހް ވިދާޅުވަނީ ބައިނަލް އަގްވާމީ މުޖްތަމައާ ރާއްޖެ މިވަނީ އެކަހެރިވެފައޭ، އެހެން ކަމުން ހަގީގަތާ ހިލާފް ވާހަކަ ދައްކާނަމަ ރައްޔިތުންނަށް އެކަން އިނގޭނެ، އެއީ ރައްޔިތުންނަށް ހަގީގަތް އޮޅުވާލުމަށް ދައްކާ ވާހަކަތައް، އެވާހަކަތައް ރައްޔިތުން ގަބޫލުކޮށްގެން ނުވާނެ، މިއަދު ރާއްޖެ ބައިނަލް އަގުވާމީ މުޖުތަމައުގައި ވަރަށް ވަރުގަދަ،" ޝަހީމް ވިދާޅުވި އެވެ.\nޝަހީމް ވިދާޅުވީ، އީޔޫ ފަދަ ތަންތަނުން ރާއްޖގެ މައްޗަށް ފިޔަވަޅު ނޭޅުނީ ބައިނަލް އަގްވާމީ މުޖުތަމައުގައި ރާއްޖެ ވަރުގަދަ ވުމުން ކަމަށާއި ރާއްޖެ ހިމާޔަތް ކުރާނެ އިތުރު ބާރުތައް ބައިނަލް އަގްވާމީ މުޖުތަމައުގައި އެބަތިބި ކަމަށެވެ. އެބާރުތަކާއި ގުޅުން ވަރުގަދަ ވެގެން ދިޔައީ ރާއްޖޭގެ ހާޖިރީ ސިޔާސަތުގެ ހަރުދަނާ ކަމުން ކަމަށްވެސް ޝަހީމް ވިދާޅުވި އެވެ.\nޕީޕީއެމް އީޔޫ ޑރ. މުހައްމަދު ޝަހީމް އަލީ ސައީދު


PPM Ge Kula Ehen Party Thakun Beynun Nukuran Angaifi - Vaguthu\nޕީޕީއެމްގެ ކުލަ އެހެން ޕާޓީތަކުން ބޭނުން ނުކުރަން އަންގައިފި\n2 އަހަރު ކުރިން ( އޮގަސްޓް 21, 2018 )\nޔޫތް ސިޓީގެ އެތައްހާސް ސަޕޯޓަރުން ނިކުމެ ރައީސް ޔާމީނަށް އޮތް ތާއީދު ދައްކާލުން - ފޮޓޯ : ޕީޕީއެމް\nމިއަންނަ މަހު ބޭއްވުމަށް ހަމަޖެހިފައިވާ ރިޔާސީ އިންތިޚާބުގެ ކެންޕެއިން ޙަރަކާތްތަކުގައި އެޕާޓީގެ ކުލަ، މެޖެންޓާ ނުވަތަ ފިޔާތޮށި ކުލަ ބޭނުން ނުކުރުމަށް ޕީޕީއެމްއިން އަންގައިފިއެވެ.\nޕީޕިއެމްއިން މިރޭ ނެރުނު ބަޔާނެއްގައި ބުނެފައިވަނީ އެމްޑީޕީގެ ޕޯސްޓަރު ތަކާއި، އެކި އެކި ޖަލްސާތަކާއި އަދި އެނޫންވެސް އިތުރު ކެންޕެއިން ޙަރަކާތްތަކުގައި ޕީޕީއެމްގެ ކުލަ ބޭނުން ކުރަމުން އަންނަކަން ފާހަގަވެފައިވާ ކަމަށާއި ޔާ ތޮށި ކުލައަކީ އެޕާޓީގެ މައްޗަށް ރެޖިސްޓްރީކޮށްފައިވާ އެ ޕާޓީއަށް ނިސްބަތްވާ ކުލައެއް ކަމަށެވެ. އަދި މިހެން ކަމުން މިކުލަ ބޭނުން ކުރެވޭނީ ހަމައެކަނި ޕީޕީއެމްއަށް ކަމަށްވެސް އެބަޔާނުގައި ބުނެފައިވެއެވެ.\n"މެޖެންޓާ ނުވަތަ ފިޔާތޮށި ކުލަ އަކީ މިޕާޓީގެ މައްޗަށް ރަޖިސްޓްރީ ކުރެވިފައިވާ އަދި މިޕާޓީއަށް ނިސްބަތްވާ ކުލައެކެވެ. އަދި މިޕާޓީގެ މައްޗަށް މިކުލަ ރަޖިސްޓްރީ ވެފައިވުމުގެ ނަތީޖާއެއްގެ ގޮތުން، ސިޔާސީ މައިދާނުގައި މިކުލަ ބޭނުން ކުރެވޭނީ ހަމައެކަނި މިޕާޓީއަށެވެ." ޕީޕީއެމްގެ ބަޔާނުގައި ބުނެފައިވެއެވެ.\nމިބަޔާނުގައި އިތުރަށް ބުނެފައިވަނީ ޕީޕީއެމްގެ ކުލަ އެހެން ޕާޓީތަކުން ކެންޕެއިން ޙަރަކާތްތަކުގައި ބޭނުން ކުރުމަކީ ޤާނޫނީ ގޮތުން ލިބިފައިވާ ޙައްޤެއް ނޫން ކަމަށާއި މިގޮތަށް ބޭނުންކޮށްފިނަމަ އެއީ އެ ޕާޓީގެ ރިޔާސީ ކެންޑިޑޭޓުގެ އިންތިހާބީ ހައްގަށް އުނިކަން އަންނާނެ ކަމެއް ކަމަށްވެސް އެބަޔާނުގައި ބުނެފައިވެއެވެ. އަދި އެގޮތަށް އެޕާޓީގެ ކުލަ ބޭނުން ކުރުން ހުއްޓާލުމަށްވެސް އެބަޔާނުގައި ގޮވާލާފައިވެއެވެ.\n"މި ޕާޓީގެ ރިޔާސީ ކެންޑިޑޭޓް ފިޔަވައި، އެހެން ކެމްޕޭންތަކުގެ ކެމްޕެއިން ޕޯސްޓަރުތަކުގަ އާއި ޖަލްސާތަކުގައި އަދި ކެމްޕޭނުގެ އެހެނިހެން ހަރަކާތްތަކުގައި މި ޕާޓީއަށް ރަޖިސްޓްރީކޮށްދެއްވާފައިވާ ކުލަ ބޭނުން ކުރެއްވުން ހުއްޓާލެއްވުމަށް ދަންނަވަން." ޕީޕީއެމްގެ ބަޔާނުގައި ބުނެފައިވެއެވެ.\nޕީޕީއެމްއިން މިފަދަ ގޮތަކަށް ބަޔާނެއް ނެރެފައިވާއިރު، މީގެ ކުރިން ޕީޕީއެމްގެ ލޯގޯއާއި ދިދަ ބޭނުން ކުރި ކަމަށްބުނެ، އެޕާޓީގެ ކުރީގެ ރައީސް މަޢުމޫން އަބްދުލް ޤައްޔޫމްގެ ދަރިކަލުން ފާރިޝް މައުމޫންގެ މައްޗަށް "ޝަޚްސް އޮޅުވާލުމު"ގެ ދަޢުވާވަނީ ކޮށްފައެވެ. އަދި ގުޅިފައިވާ އިދިކޮޅު އިއްތިޙާދުން މިހާރު ކުރަމުން ގެންދާ "މައުމޫން ރިފޯމް މޫވްމެންޓް" ގެ ނަމުގައި ޕީޕީއެމްގެ ކުލަ ދަނީ ބޭނުން ކުރަމުންނެވެ.\nއޮގަސްޓް 21, 2018 01:21\nލޮލް. ޕޕމ އަށް ސަޕޯޓް ނުކުރާ ސްކޫލް ކުދިންގެ ކުލަފޮށިތަކުގައި ފިޔާތޮށި ކުލަ ހުރުމަކީ ވެސް މަނާކަމެއް ކަމަށް ހަދަން ފެނޭ.\nއޮގަސްޓް 21, 2018 22:16\nއޮގަސްޓް 21, 2018 01:23\nތިޔަ ވިދާޅުވާ ކުލަ ތައް ބޭނުން ކޮއްގެން ކުދި ބަޔަކު ޕޯސްޓަރު ތަކެއް ހަރު ކުރުމުން އެއީ ޕާރޓީ އަކުން ކުރާ ކަމެއް ނޫން ކަމުގައި މަމެން ދެކެން.\nއޮގަސްޓް 21, 2018 07:51\nޢެެއްމެފަހުން ޕިންކް ބުރުގާ އެޅުންވެސް ވަކުބަޔަކަށް މަނާ ކުޜީތަ؟\nއޮގަސްޓް 21, 2018 20:21\nހާދަ ބްރާނތި ބައެކޭ އެއްވެސް ޕާޓީއެއްގެ ކުލަ އެޕާޓިއެއްގެ ހުއްދަ ނެތި އެހެން ޕާޓީއަކުން ބޭނުން ކުރުމަކީ މަނާކަމެއް މީގަ އެހެން މީހުންގެ ވާހަކައެއްނެތް ޕާޓީތަކުގެ ވާހަކަ އޮތީ\nއޮގަސްޓް 21, 2018 23:42\nތީމާފަހުން ހެދި ޕާޓީއެއް މިކުލަ ބޭނުން ކުރާތާ ވީދުވަހެއް އެބުނާޕާޓީ ގެމީހަކައްވިސްނޭގެ މޮޔަފުޅުވީތޯ\nއޮގަސްޓް 22, 2018 00:34\nޕީޕީއެމް ކުދިންނަށްވެސް ނޭނގޭ އެއީ ކޮންކުލައެއް ކަމެއް އަސުރުމަލުގަ ހުންނަ ކުލައެއްނޫން ދިދަ ދަމާފަ ހުންނައިރު މި ފެންނަނީ ޖަގަހަ ތަކުގަވެސް ލާން ތިބުނާ އަސްލު ކުލައެއް ނުލިބޭ. ދެން ކޮން ކޮޕީރައިޓެއް ހަދާކަށް


Dhauru nimeyiru bohhiyaavahikamuge massala ah bodu halleh libeyne: Raees\nދައުރު ނިމޭއިރު ބޯހިޔާވަހިކަމުގެ މައްސަލައަށް ބޮޑު ހައްލެއް ލިބޭނެ: ރައީސް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިރޭގެ ރަސްމިއްޔާތަށް ވީޑިއޯ މެެސެޖެއް ދެއްވަނީ: އުންމީދީ ވާހަކަތަކެއް ދެއްކެވި ---\nސަރުކާރުން ރައްޔިތުންނަށް ވީ ވައުދާ އެއްގޮތަށް މި ދައުރު ނިމޭއިރު ބޯހިޔާވަހިކަން ބޭނުންވެފައިވާ ގިނަ ބަޔަކަށް އެކަން ހާސިލު ވެގެންދާނެ ކަމަށް އުންމީދު ކުރައްވާ ކަމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވިދާޅުވެއްޖެއެވެ. އެމަނިކުފާނު މިހެން ވިދާޅުވެފައިވަނީ ސަރުކާރުގެ ގެދޮރުވެރިކަމުގެ ސިޔާސަތާއި ގުޅޭގޮތުން ދެއްވި ހާއްސަ ވީޑިއޯ މެސެޖެއްގައެވެ.\nރައީސް އިބްރާހިމް މުހައްމަދު ސޯލިހް ވިދާޅުވީ މާލެ އާއި ރާއްޖޭގެ އެކި ކަންކޮޅުތަކުގައި ދިރިއުޅޭ ރައްޔިތުންނަށް ބޯހިޔާވަހި ކަމަކީ ވަރަށް ބޮޑަށް ބޭނުންޖެހިފައި އޮތް ކަމެއް ކަމަށާ މި ސަރުކާރުން ފަށާ އެއް މަސައްކަތަކީ ރާއްޖޭގެ އެކި ރަށްރަށުގައި ދިރިއުޅޭ މީހުންނަށް އަމާޒު ކޮށްގެން ހިންގޭ ބޯހިޔާވަހިކަމުގެ މަޝްރޫއު ކަމަށެވެ.\nރައީސް އިބްރާހިމް މުހައްމަދު ސޯލިހު ބޯހިޔާވަހިކަން ހައުސިން ޔުނިޓް


Ufanvee iru rahimu nei meehaku dhariaku vihaifi\nއަމަންޑާ އަލަތު ދަރިފުޅު ގޮވައިގެން\nއެމެރިކާގެ ސްޓޭޓެއް ކަމަށްވާ އިޔޫޓާގައި އުފަންވީއިރު ވެސް ރަހިމު ނެތި އުފަންވީ އަންހެނަކު ދަރިއަކު ވިހައިފި އެވެ. މިއީ މީހުނަށް ވަރަށް ދިމާނުވާ ކަހަލަ އާދަޔާހިލާފު ކަމެކެވެ. އަމަންޑާ ނަމަކަށް ކިޔާ 32 އަހަރުގެ މި އަންހެންމީހާ ވިހާފައި ވަނީ މިއަހަރުގެ މާޗް މަހު އެވެ.\nއަމަންޑާ ބުނި ގޮތުގައި އޭނާއަށް ދަރިއަކު ލިބިދާނެ ކަމަކަށް އޭނާއަކަށް ވެސް ގަބޫލެއް ނުކުރެވުނެވެ. އަމަންޑާގެ ކައިވެނީގެ ގޮށް ވެސް މިހާރު މޮހެވިފައި ވީ ނަމަވެސް ދަރިއަކު ހޯދުމަކީ އަބަދުވެސް ވަރަށް އެދޭ ކަމެއް ކަމަށް އަމަންޑާ ބުންޏެވެ. ނަސީބު ދިމާކުރި ގޮތުން ދަރިން ހޯދުމަށް އަންހެނަކަށް އެންމެ މުހިއްމު ގުނަވަނަކީ ރަހިމު ކަމަށްވާއިރު އަމަންޑާ އުފަންވީއިރު ވެސް ރަހިމު ނެތުމަކީ އޭނާއަށް ދަރިއަކު ނުލިބޭނެކަން މުޅިން ޔަގީންވީ ކަމެކެވެ.\n"އިންސައިޑް އެޑިޝަން" ގައިވާ ރިޕޯޓުގައި ބުނެފައިވާ ގޮތުގައި އަމަންޑާ ދަރިއަކު ހޯދާހިތުން އުޅޭވަރުން އޭނާގެ އެކުވެރިއަކު ވަރަށް ރަނގަޅު ހިޔާލެއް އޭނާއަށް ދިނެވެ. ރަހިމު ޓްރާންސްޕްލާންޓް ކުރުމުގެ ހިޔާލެވެ.\nޓްރާންސްޕްލާންޓްގެ އެކި މަރުހަލާތަކުގައި އަމަންޑާގެ ގިނަ އަދަދެއްގެ އެކުވެރިންނާއި މަންމަ އަދި މިހާރު ކައިވެނި ކުރަން އުޅޭ ބައިވެރިޔާގެ ފަރާތުން ވަރަށް ބޮޑު އެހީތެރިކަމެއް އޭނާއަށް ލިބުނެވެ.\nއަމަންޑާ، ޓްރާންސްޕްލާންޓަށް ތައްޔާރުވެފައި ވަނިކޮށް އޭނާގެ މަންމައަށް އޯވޭރިއަން ކެންސަރު ޖެހުނެވެ. ނަމަވެސް މަންމަގެ ވެސް އެދުމާއެކު ޓްރާންސްޕްލާންޓް ކުރުމުގެ މަސައްކަތް ހުއްޓާ ނުލަން އަމަންޑާ ނިންމި އެވެ. ޓްރާންސްޕްލާންޓް ހެދުމަށްފަހު މުޅިން ފަސޭހަވުމުން އައިވީއެފް ހަދައިގެން އަމަންޑާ ބަލިވެ އިނދެ މިހާރު ވަނީ އަންހެން ދަރިއަކު ވިހާފަ އެވެ.\nއޭނާ އުފަންވީ ރަހިމު ނެތިކަން އަމަންޑާ އަށް ފުރަތަމަ އެނގުނީ އުމުރުން 16 އަހަރުގަ އެވެ.\nބޭ ލީވްސް ބެހެއްޓުމުން ކުރަފި ނާންނާނެ\nމީހެއްގެ ބަނޑުން ފޯނެއް ނަގައިފި\nދެ ނަސްލެއްގެ އެއްމާބަނޑު ދެބެން


ހައިކޯޓުގެ ފަނޑިޔާރު ކަމުގެ މަޤާމަށް ކުރިމަތިލުމުގެ ފުރުޞަތު - Judicial Service Commission\nހައިކޯޓުގެ ފަނޑިޔާރު ކަމުގެ މަޤާމަށް ކުރިމަތިލުމުގެ ފުރުޞަތު\nހައިކޯޓުގެ ފަނޑިޔާރު ކަމުގެ ވަޒީފާއަށް ކުރިމަތިލުމުގެ ފުރުޞަތު ހުޅުވާލަމެވެ.\nތާރީޚް: 14 ޖޫން 2022\nކޯޓު: ދިވެހިރާއްޖޭގެ ހައިކޯޓު\nފަނޑިޔާރުން ބޭނުންވާ އަދަދު:2(ދޭއް)\nމުސާރަޔާއި ޢިނާޔަތްތައް އަސާސީ މުސާރަ (މަހަކު):36,000.00 ރުފިޔާ\nލިވިންގ އެލަވަންސް (މަހަކު): 15,000.00 ރުފިޔާ\nރިސްކް އެލަވަންސް (މަހަކު):3,300.00 ރުފިޔާ\nމެޑިކަލް އިންޝުއަރެންސް:ޤާނޫނު ނަންބަރު 2010/13 (ދިވެހިރާއްޖޭގެ ފަނޑިޔާރުންގެ ޤާނޫނު) ގައިވާ ގޮތުގެމަތިން ރައްޔިތުންގެ މަޖިލީހުންް ކަނޑައަޅާފައިވާ ގޮތުގެމަތިން ލިބިދެވޭނެއެވެ.\nފޯނު އެލަވަންސް:ރައްޔިތުންގެ މަޖިލީހުން ކަނޑައަޅާފައިވާ ގޮތުގެމަތިން ލިބިދެވޭނެއެވެ.\nފަނޑިޔާރުކަމަށް ކުރިމަތިލާ މީހުންގެ ކިބައިގައި އަންނަނިވި ޝަރުޠުތައް ފުރިހަމަވާންވާނެއެވެ.\n1. މުސްލިމަކު ކަމުގައިވުމާއި، ސުންނަތް ޖަމާޢަތުގެ މީހަކު ކަމުގައިވުން؛\n2. ބުއްދިހަމައަށް ހުރި މީހަކު ކަމުގައިވުން؛\n3. ޤާނޫނުއަސާސީގެ ދަށުން ނުވަތަ ޤާނޫނެއްގެ ދަށުން އިންތިޚާބުކޮށްފައިވާ ނުވަތަ ޢައްޔަންކޮށްފައިވާ ސިޔާސީ މަޤާމެއް ފުރަމުންދާ މީހަކުކަމުގައި ނުވުން؛\n4. ސިޔާސީ ޕާޓީއެއްގެ މެންބަރަކު ކަމުގައި ނުވަތަ ސިޔާސީ ޕާޓީއެއްގައި ޙަރަކާތްތެރިވާ މީހަކު ކަމުގައި ނުވުން؛\n5. އިސްލާމްދީނުގައި ޙައްދެއް ކަނޑައެޅިފައިވާ ކުށެއް، ނުވަތަ ޚިޔާނާތުގެ ކުށެއް، ނުވަތަ ރިޝްވަތުގެ ކުށެއް ކުރިކަން ޝަރީޢަތަށް ސާބިތުވެފައިވާ މީހަކު ކަމުގައި ނުވުން؛\n6. ޤާނޫނުލްޢުޤޫބާތުގެ ދަށުން ކުށެއް ކުރިކަމަށް ނުވަތަ އެއްވެސް ބާވަތެއްގެ ބަދުއަޚްލާޤީ ޢަމަލެއް ހިންގިކަމަށް ނުވަތަ ޓެރަރިޒަމްގެ ކުށެއް ކުރިކަމަށް ޙުކުމްކުރެވި އެ ޙުކުމް ވޭތުވެދިޔަ7އަހަރު ދުވަހުގެ ތެރޭގައި ތަންފީޛުކޮށް ނިމިފައިވާ މީހަކު ކަމުގައި ނުވުން؛\n7. އަދާކުރަންޖެހޭ ސާބިތު ދަރަންޏެއް އޮތް މީހަކުނަމަ، ޙުކުމާއެއްގޮތަށް އެ ދަރަނި އަދާކުރަމުންދާ މީހެއްކަމުގައިވުން.\n8. ޖިނާއީ ކުށެއް ސާބިތުވެ ޙުކުމް ތަންފީޛު ކުރަމުންދާ މީހަކު ކަމުގައި ނުވުން\nޢުމުރު: ޢުމުރުން (25 ފަންސަވީސް) އަހަރު ފުރިފައިވާ މީހަކު ކަމުގައިވުން\nތަޢުލީމް: އިސްލާމީ ޝަރީޢާ ނުވަތަ ޤާނޫނު ނުވަތަ ޤާނޫނާއި އިސްލާމީ ޝަރީޢާގެ ރޮނގުން ފުރަތަމަ ޑިގްރީ ޙާޞިލުކޮށްފައިވުން\nތަޖުރިބާ:ފަނޑިޔާރުކަމުގައި ނުވަތަ ޤާނޫނީ ވަކީލުކަން ކުރުމުގައި ނުވަތަ މިދެކަމުގައި މަދުވެގެން 5(ފަހެއް) އަހަރު ދުވަހުގެ ތަޖްރިބާ ލިބިފައިވުން.\nފަނޑިޔާރުކަމުގެ ވަޒީފާއަށް އެދި ހުށަހަޅާފޯމާއެކު\n· މޯލްޑިވްސް ކޮލިފިކޭޝަން އޮތޯރިޓީން ފެންވަރު ބަލާފައިވާ ތަޢުލީމީ ސެޓްފިކެޓްތަކުގެ ކޮޕީ ޓްރާންސްކްރިޕްޓާއެކު.\n· ވަނަވަރުގައި ޤާނޫނީ މަސައްކަތް ކުރަންޖެހޭ ވަޒީފާއެއް އަދާކޮށްފައިވާކަމަށް ބަޔާންކޮށްފައިވާނަމަ، އެ ވަޒީފާ އަދާކޮށްފައިވާ ތަންތަނާއި އަދާކުރި ވަޒީފާތަކާ އެ ވަޒީފާތައް އަދާކުރި މުއްދަތު ހިމެނޭ ސަޕޯޓިންގ ޑޮކިއުމަންޓް (ފަނޑިޔާރުކަމުގައި ތިބި ފަރާތްތަކުން ކުރިމަތިލާނަމަ ފަނޑިޔާރުކަން އަދާކުރާކަމުގެ ލިޔުން ހުށަހަޅަން ނުޖެހޭނެއެވެ.)\n· ޝަރުޢީ ކޯޓުތަކުގައި ވަކާލާތުކުރުމުގެ ހުއްދައިގެ ކޮޕީ.\n· ޤާނޫނީ ވަކީލެއްގެ ގޮތުގައި ކޯޓުތަކުގައި ވަކާލާތުކޮށްފައިވާކަން ނުވަތަ ކުރަމުންދާކަން އެނގޭނެ ކޯޓުގެ ރަސްމީ ލިޔުމެއް (މި ލިޔުމުގައި އެ ކޯޓެއްގައި އެމީހަކު ޕްރެކްޓިސް ކޮށްފައިވާ މުއްދަތު އެނގެން އޮންނަންވާނެއެވެ.)\n· ދައުލަތުގެ އެއްވެސް މުއައްސަސާއެއްގައި ލީގަލް މަޤާމެއްގައި މަސައްކަތްކޮށްފައިވާނަމަ، މަސައްކަތްކޮށްފައިވާ މުއްދަތާއި އަދި ކުރި މަސައްކަތުގެ ތަފްސީލް އެނގޭނޭ ގޮތަށް އެ މުއައްސަސާއަކުން ދީފައިވާ ރަސްމީ ލިޔުމެއް.\n· ރަޖިސްޓްރީކޮށްފައިވާ ލޯ ފާމެއްގައި ޤާނޫނީ ވަކީލެއްގެ ގޮތުގައި މަސައްކަތްކޮށްފައިވާނަމަ، މަސައްކަތްކޮށްފައިވާ މުއްދަތާއި އަދި އެ މަސައްކަތުގެ ތަފްސީލް އެނގޭނޭ ގޮތަށް އެ ލޯ ފާމަކުން ދީފައިވާ ރަސްމީ ލިޔުމެއް.\n· ޤާނޫނީ ދާއިރާގެ އަންޑަގްރެޖުއޭޓް ނުވަތަ އެއަށްވުރެ މަތީ ކޯސްތަކުގައި ލެކްޗަރަރއެއްގެ ގޮތުގައި މަސައްކަތް ކުރާނަމަ، މަސައްކަތްކުރި މުއްދަތާއި މަސައްކަތް ކުރީ މަހަކު ކިތައް ގަޑިއިރުކަން އެގޭނެ ރަސްމީ ލިޔުންމެއް.\n· ސެމިނަރ، ވޯރކްޝޮޕް ތަކުގައި ޤާނޫނީ ދާއިރާއާ ގުޅުންހުރި ޕޭޕަރު ލިޔެ ހުށަހަޅާފައިވާނަމަ އެކަމާގުޅޭ ލިޔުމެއް.\n· ޕާސްޕޯޓް ސައިޒުގެ 1 ފޮޓޯ.\n· ދިވެހި ރައްޔިތެއްކަން އަންގައިދޭ ކާޑުގެ ކޮޕީ.\n· ފަނޑިޔާރުކަމުގެ ވަޒީފާއަށް ކުރިމަތިލައްވާފައިވާ ފަރާތްތަކުގެ ކުށުގެ ރެކޯޑް ނެތްކަމުގެ އިޤްރާރު.\n· ފުރިހަމަކޮށްފައިވާ ކުށުގެ ރެކޯޑް ފޯމް.\n· ފަނޑިޔާރުކަމަށް ކުރިމަތިލާ ފަރާތަކީ ސިޔާސީ ޕާޓީއެއްގެ މެންބަރެއް ނޫންކަން އެނގޭނޭ އިލެކްޝަންސް ކޮމިޝަންގެ ލިޔުން.\n· ރާއްޖޭގައި ނުވަތަ ރާއްޖެއިން ބޭރުގައި ތަޢުލީމު ޙާސިލްކުރުމުގެ ސަބަބުން ނުވަތަ އެނޫންވެސް ގޮތަކުން ދައުލަތުގެ ނުވަތަ އަމިއްލަ އެއްވެސް އިދާރާއަކާއިއެކު ވަކި މުއްދަތަކަށް ޚިދުމަތް ކުރުމުގެ ބޮންޑެއްވާނަމަ ބޮންޑުން ދޫކުރާނެ ކަމުގެ ލިޔުން.\n· ލޯ ފަރމެއްގެ ނުވަތަ ޤާނޫނީ މަސައްކަތެއް ކުރާ އެއްވެސް ވިޔަފާރިއެއް ކުރާނަމަ ނުވަތަ އެފަދަ ތަނެއްގެ ހިއްސާދާރަކަށް ވާނަމަ އެކަން އެނގޭނެ ލިޔުން.\n· ދިވެހިރާއްޖޭގައި ރަޖިސްޓްރީކޮށްފައިވާ، މަތީ ތަޢުލީމުދޭ މަރުކަޒުތަކުން ހިންގާ ތަޢުލީމާއި ތަމްރީނު ޕްރޮގްރާމްތަކުގެ ތެރެއިން ދިވެހިރާއްޖޭގެ ތައުލީމީ ސަނަދުތަކުގެ އޮނިގަނޑުގައި ކަނޑައެޅިފައިވާ ގިންތިތަކަށް ފެތޭގޮތަށް، އެމް.ކިއު.އޭގެ ހުއްދައާއެކެ 1 ސެޕްޓެމްބަރ 2016 ގެ ފަހުން ރާއްޖޭގެ ކޮލެޖު/ޔުނިވަރސިޓީތަކުން ހިންގާ ޕްރޮގްރާމްތައް ފުރިހަމަ ކުރުމުން ދޭ ސަނަދުތައް އެކްރެޑިޓް ކުރަން ނުޖެހޭނެއެވެ.\n27 ޖޫން 2022 ވަނަ ދުވަހުގެ 13:00 ގެ ކުރިން އީމެއިލް މެދުވެރިކޮށް ފަނޑިޔާރުކަމަށް އެދި ހުށަހަޅާ ފޯމާއި ލިޔުންތައް ހުށަހަޅަން ބޭނުންވާ ފަރާތްތަކުން ކޮމިޝަންގެ ރަސްމީ އީމެއިލް އެޑްރެހަށް (admin@jsc.gov.mv) އީމެއިލް މެދުވެރިކޮށް ކަނޑައެޅިފައިވާ ސުންގަޑީގެ ކުރިން ފޮނުވުމުން ފޯމް ބަލައިގަންނާނެއެވެ.\nމި އިޢުލާންގައިވާ ފަނޑިޔާރުކަމަށް ކުރިމަތިލާ ފަރާތްތައް ނެގުމުގައި އަމަލުކުރާނީ "ދިވެހިރާއްޖޭގެ ކޯޓުތަކަށް ފަނޑިޔާރުން ޢައްޔަނުކުރުމުގައި ޢަމަލުކުރާނެ ގަވާއިދު" ގައިވާ ގޮތުގެމަތީންނެވެ. މި ޤަވާއިދު ގެޒެޓުންނާއި މި ކޮމިޝަންގެ ވެބްސައިޓުން ލިބިވަޑައިގަންނަވާނެއެވެ.\nއެޕްލިކޭޝަން ފޯމާއެކު ހުށަހަޅަންޖެހޭނެކަމަށް މިއިޢުލާނުގައި ބަޔާންކޮށްފައިވާ ތަކެތި އިޢުލާނުގައި ބުނެފައިވާގޮތަށް ހުށަހަޅާފައި ނުވާނަމަ އެޕްލިކޭޝަން ފޯމް ބާޠިލްކުރެވޭނެއެވެ.\nމަޢުލޫމާތު ސާފުކުރައްވަން ގުޅުއްވާނެ ނަންބަރަކީ 3303501 އެވެ. ފަނޑިޔާރުކަމަށް އެދި ހުށަހަޅަންޖެހޭ ފޯމާއި އިގްރާރު އަދި ކުށުގެ ރެކޯޑް ފޯމް www.jsc.gov.mv ވެބްސައިޓުން ޑައުންލޯޑް ކުރެވޭނެއެވެ.\nވަޒީފާގެ ފުރުސަތު: އެސިސްޓެންޓް ލީގަލް އޮފިސަރ\nކޮމިޝަނުގެ ނަންބަރު (IUL)195-A-HR/195/2022/07 (19 މެއި 2022) އިޢުލާނާ ގުޅޭ\nމެޖިސްޓްރޭޓް ކަމުގެ މަޤާމަށް ކުރިމަތިލުމުގެ ފުރުޞަތު\nއެސިސްޓެންޓް ޑިރެކްޓަރ ކޮމްޕްލެއިންޓްސް އެންޑް އިންވެސްޓިގޭޝަން (އެމް.އެސް 3) (މުއްދަތު އިތުރުކުރެވިފައި)\n23 June 2022 12:06\n14 June 2022 12:06


Vaige Magun Hamalaadhee Palastine Ge Zuvaanaku Shaheedhu Kohlaifi - Vaguthu\nވައިގެމަގުން ހަމަލާދީ ފަލަސްތީނުގެ ޒުވާނަކު ޝަހީދު ކޮށްލައިފި\n3 އަހަރު ކުރިން ( އޭޕްރީލް 6, 2018 )\nއިސްރާއީލުންގެ އުދުވާނީ ސިފައިން ވައިގެ މަގުން ހަމަލާދީ ފަލަސްތީނުގެ ޒުވާނަކު ޝަހީދު ކޮށްލައިފިއެވެ.\nފަލަސްތީނުގެ ސިއްހީ ވުޒާރާގެ އޮފިޝަލުން ވިދާޅުވީ އިއްޔެ ވައިގެ މަގުން ދިން ހަމަލާއެއްގައި ޒުވާނަކު މަރުވެފައިވާ ކަމަށެވެ. މަރުވި ޒުވާނާއި ބެހޭ އެއްވެސް ތަފްސީލެއް އަދި ހާމަކޮށްފައި ނުވާއިރު މިނިވަން ކަމަށްޓަކައި ފަލަސްތީނުގެ ރައްޔިތުން ފެށި މުޒާހަރާގައި މިހާތަނަށް 21 މީހަކު ވަނީ ޝަހީދު ކޮށްލާފައެވެ.\n30 މާޗުން5މޭ އަށް ފަލަސްތީނުގެ މިނިވަން ކަމައްޓަކައި ފަލަސްތީނުގެ ރައްޔިތުން ކުރިއަށް ގެންދާ މުޒާހަރާގެ ތެރެއިން އަނެއްކާވެސް މިއަދު ވަނީ ބޮޑު މުޒާހަރާއަކަށް ނިކުންނަން ތައްޔާރުވެފައެވެ.\nމުޒާހަރާގެ ބައިވެރިއެއް ބުނީ ދޭން ބޭނުންވަނީ މެސެޖެއް ކަމަށާއި އަހަރުމެންގެ ބިން މިނިވަން ކުރަން ކުރެވުނު ހުރިހާ މައްސަކަތެއް ކުރާނެ ކަމަށެވެ.\nމި މުޒާހަރާތައް ފެށިތާ ފުރަތަމަ ހަފްތާތެރޭވެސް އެތަށް ބަޔަކު ޝަހީދު ކޮށް ޒަހަމު ކޮށްލާފައިވާއިރު މިދިޔަ ހުކުރުދުވަހު ފެށި މުޒާހަރާގެ ތެރެއަށް އިސްރާއީލުގެ އުދުވާނީ ބާރުތަކުން ބަޑިޖަހައި އި ފަލަސްތީނުގެ 21 މީހުން ޝަހީދުކޮށް އިތުރު އެތައްސަތޭކަ ބަޔަކު ޒަހަމު ކޮއްލާފައި ވަނިކޮށް، މިދިޔަ ބުދަ ވަނީ ބަޑިޖަހައި އިތުރު މީހެއް ޝަހީދުކޮށްލާފައެވެ.\nފަލަސްތީނު ރައްޔިތުން ޣައްޒާގައި އިއްޔެ ފެށި ބިޔަ މުޒާހަރާގެ ތެރެއަށް އިސްރާއީލުގެ އުދުވާނީ ބާރުތަކުން ބަޑިޖެހުމުގެ ސަބަބުން ޝަހީދުވި މީހުންގެ އަދަދު 18 އަށް އަރައިފައިވާއިރު 1,500 މީހުން ވަނީ ޒަހަމު ވެފައެވެ.\n30 މާޗުން5މޭއަށް ކުރިއަށް ދާ މި މުޒާހަރާގައި ގިނަ ބަޔަކު ވަރުވެ ޒަހަމު ވަމުން ދަނީ އިސްރާއީލުން މުޒާހަރާގެ ބައިވެރިނާއި ކުރިމަތި ކުމަށް ބަރު ހަތިޔާރާއި ޓޭންކަރު ނެރެ ހަމަލާ ދެމުންދާތީއެވެ. އިސްރާއީލުގެ ސިފައިންދަނީ ލައިވް ވަޒަން މުޒާހަރާގެ ބައިވެރިނާ ދެކޮޅަށް ބޭނުން ކުރަމުންނެވެ.